cyanic-selkie/wikianc huggingface dataset:
ᱪᱟᱸᱫᱩ ᱵᱚᱝᱜᱟ
"ᱢᱮᱱ ᱨᱮᱱᱟᱜ ᱟᱨ ᱪᱮᱫ ᱢᱮᱱᱟᱜ-ᱟ? ᱛᱩᱨᱩᱭ ᱱᱟᱢᱵᱟᱨ ᱰᱟᱦᱟᱨ ᱛᱟᱞᱟᱛᱮ,ᱢᱟᱹᱭ ᱥᱟᱣ ᱛᱮ ᱫᱟᱲᱟᱢ ᱞᱟᱜᱟᱣ ᱮᱱᱟ|"
" ᱚᱱ ᱠᱚ ᱡᱟ ᱠᱚ ᱩᱫᱩ ᱮᱰ ᱠᱟᱱᱟ ,ᱟᱨ ᱠᱷᱚᱵᱚᱨ ᱨᱮ ᱚᱱᱟ ᱠᱷᱚᱱ ᱥᱟᱹᱨᱤ ᱠᱟᱛᱷᱟ ᱵᱟᱦᱨᱮ ᱛᱟᱦᱮᱸᱱᱟ ᱫᱟᱹᱭ|"
"ᱤᱧ ᱧᱮᱱᱮᱞᱚᱢ ᱨᱮ ᱥᱤᱨᱤᱭᱟᱞ ᱤᱧ ᱧᱮᱞᱟ |ᱱᱚᱣᱟ ᱠᱷᱚᱱ ᱦᱟᱱᱟ ᱪᱮᱱᱮᱞ ᱯᱷᱟᱨᱟᱠ ᱵᱟᱝ ᱛᱟᱦᱮᱸᱱᱟ| ᱟᱯᱮᱭᱟᱜ ᱠᱟᱛᱷᱟ ᱞᱟᱹᱭ ᱢᱮ |"
" ᱟᱞᱮ ᱥᱟᱣ ᱛᱮ ᱟᱭᱢᱟ ᱦᱚᱲ ᱠᱚ ᱛᱟᱲᱟᱢ ᱮᱫ ᱠᱟᱱ ᱛᱟᱦᱮᱸ| ᱯᱩᱭᱞᱩ ᱯᱩᱭᱞᱩ ᱫᱚ ᱥᱚᱲᱮ ᱥᱚᱲᱮ ᱵᱷᱟᱵ ᱛᱟᱦᱮᱸ ᱠᱟᱱᱟ| ᱠᱷᱟᱹᱲᱩᱜ ᱠᱷᱟᱹᱲᱩᱜ ᱮ ᱛᱟᱲᱟᱢ ᱮᱫ ᱠᱟᱱ ᱢᱟᱹᱭ ,ᱚᱱᱟ ᱛᱮ ᱞᱤᱧ ᱛᱟᱭᱚᱢ ᱟᱠᱟᱱ ᱛᱟᱦᱮᱸ| ᱤᱧ ᱟᱨ ᱢᱟᱹᱭ ᱟᱯᱮ ᱚᱲᱟᱜ ᱥᱟᱢᱟᱝ ᱨᱮ ᱞᱤᱧ ᱥᱮᱴᱮᱨ ᱮᱱᱟ | ᱥᱩᱨ ᱥᱩᱯᱩᱨ ᱚᱠᱚᱭ ᱦᱚ ᱵᱟᱹᱱᱩᱜ ᱠᱚᱣᱟ| ᱟᱨ ᱢᱚᱪᱟ ᱨᱮ ᱟᱲᱟᱝ ᱜᱮ ᱵᱟᱹᱱᱩᱜ ᱟᱱ| ᱵᱟᱰᱟᱭᱟᱭ ᱨᱮᱝᱜᱮᱡ ᱚᱲᱟᱜ ᱮ ᱡᱟᱱᱟᱢ ᱟᱠᱟᱱᱟ ᱠᱚᱥᱴᱚ ᱥᱟᱦᱟᱣ ᱦᱚᱭᱚᱜ ᱜᱮᱭᱟ|"
"ᱚ ᱦᱟᱭ ᱨᱮ!"
ᱨᱮᱝᱜᱮᱡᱽ ᱦᱚᱲ ᱞᱟᱹᱜᱤᱛ ᱛᱮ ᱢᱮᱫ ᱫᱟᱜ ᱟᱞᱚᱢ ᱡᱚᱨᱚᱭᱟ ᱫᱟᱹᱭ| ᱨᱮᱝᱜᱮᱡᱽ ᱦᱚᱲ ᱨᱮᱱ ᱡᱟᱦᱟᱸ ᱵᱟᱭ ᱛᱟᱦᱮᱱ ᱪᱟᱸᱫᱩ ᱫᱚ ᱢᱟᱱᱟᱭᱟ| ᱱᱚᱵᱮᱞ ᱥᱤᱨᱯᱟᱹ ᱥᱟᱢᱵᱷᱟᱣ ᱢᱮᱱᱟᱜ ᱟᱠᱟᱫᱟ ᱪᱟᱸᱫᱩ ᱞᱟᱹᱜᱤᱫ| ᱢᱟᱹ ᱟᱜ ᱡᱟᱝᱜᱟ ᱨᱮ ᱞᱚᱥᱚᱫ ᱛᱷᱚᱠᱚᱨ ᱵᱚᱠᱚᱨ ᱢᱟᱭᱟᱝ ᱨᱮ ᱜᱮᱸᱫᱨᱮᱡ ᱮ ᱛᱚᱞᱟᱜ ᱠᱟᱱᱟ-ᱱᱮᱦᱟᱛ ᱜᱮ ᱪᱟᱸᱫᱩ ᱥᱟᱣ ᱧᱟᱯᱟᱢ ᱦᱚᱭᱮᱱᱟ|"
"ᱪᱮᱫ ᱞᱮᱠᱟ? ᱪᱮᱫ ᱞᱮᱠᱟ?"
"ᱧᱮᱞ ᱧᱟᱢᱮᱱᱟ, ᱪᱤᱠᱟᱹᱲ ᱯᱤᱸᱫᱟᱹ ᱨᱮ ᱡᱦᱟᱞᱠᱟᱣ ᱠᱟᱱᱟ ᱵᱟᱨ ᱪᱟᱠᱟ ᱪᱟᱸᱫᱩ| ᱵᱤᱴᱟᱹᱭ ᱵᱟᱹᱵᱩ ᱟᱜ ᱥᱟᱭᱠᱤᱞ!"
"ᱮ ᱯᱩᱴᱠᱟᱹ ᱨᱮ! ᱱᱩᱭ ᱧᱮᱞᱮᱢᱮ ! ᱩᱱ ᱩᱱᱤ ᱥᱟᱭᱠᱤᱞ ᱠᱩᱢᱵᱲᱩ! ᱛᱮᱝᱜᱚᱱ ᱢᱮ, ᱥᱮᱛᱟ ᱥᱟᱣ ᱛᱮ ᱞᱟᱠᱚᱵ ᱦᱚᱪᱚ ᱢᱮᱭᱟ| ᱯᱩᱴᱠᱟᱹ! ᱟᱨ ᱵᱟᱝ ᱚᱞᱚᱜ ᱦᱚᱭᱚᱜ ᱛᱟᱢᱟ! ᱢᱚᱲᱮ ᱢᱟᱹᱡᱷᱤ ᱦᱚᱦᱚ ᱟᱠᱚ ᱢᱮ| ᱦᱩᱲᱠᱟᱹ ᱵᱟᱝ ᱵᱟᱹᱭᱥᱟᱣ ᱟᱭ ᱠᱷᱟᱱ ᱵᱟᱭ ᱟᱹᱠᱤᱞᱚᱜ-ᱟ|"
"ᱫᱟᱭᱟᱠᱟᱛᱮ ᱫᱟᱹᱭ! ᱯᱩᱴᱠᱟᱹ ᱟᱜ ᱵᱤᱰᱟᱹᱣ ᱢᱟᱲᱟᱝ ᱫᱚ ᱟᱞᱚᱢ ᱦᱟᱞᱵᱟᱞᱚᱜ-ᱟ| ᱤᱧ ᱫᱚ ᱪᱤᱴᱷᱤ ᱚᱞ ᱠᱟᱛᱮ ᱤᱴᱟᱹ ᱛᱮ ᱯᱚᱴᱚᱢ ᱦᱚᱴᱚ ᱠᱟᱜ ᱛᱟᱦᱮᱱᱟ| ᱦᱟᱨᱠᱮᱛ ᱨᱮ ᱯᱟᱲᱟᱣ ᱠᱟᱛᱮ ᱥᱟᱭᱠᱤᱞ ᱤᱧ ᱤᱫᱤ ᱠᱮᱫᱟ, ᱦᱟᱨᱠᱮᱫ ᱢᱩᱪᱟᱹᱫ ᱞᱮᱱᱠᱷᱟᱱ ᱜᱮ ᱨᱩᱣᱟᱹᱲ ᱦᱚᱴᱚᱠᱟᱜ-ᱟ| ᱵᱟᱝ ᱤᱧ ᱚᱞ ᱟᱠᱟᱫᱟ ? ᱚᱱᱟ ᱠᱤᱨᱤᱭᱟ ᱠᱟᱛᱮ ᱞᱟᱹᱭ ᱢᱮ|"
"ᱠᱩᱢᱵᱲᱩ ᱟᱜ ᱢᱚᱪᱟ ᱨᱮ ᱪᱟᱸᱫᱩ ᱟᱜ ᱱᱮᱦᱚᱨ? ᱴᱮᱦᱮᱧ ᱤᱧᱟᱜ ᱠᱤ ᱜᱟᱯᱟ ᱤᱧᱟᱜ| ᱞᱚᱢᱯᱚᱴ ᱠᱟᱱᱟᱭᱮᱢ! ᱮ ᱯᱩᱴᱠᱟᱹ! ᱚᱞᱚᱜ ᱫᱩᱲᱩᱵ ᱢᱮ! ᱚᱠᱟᱛᱮ ᱦᱚ ᱵᱟᱝ ᱪᱟᱞᱟᱜ ᱦᱚᱭᱚᱜ ᱛᱟᱢᱟ|
"ᱵᱮᱜᱚᱨ ᱢᱮᱱᱛᱮ ᱡᱟᱦᱟᱸᱱᱟᱜ ᱜᱮ ᱦᱟᱛᱟᱣ ᱫᱚ ᱠᱩᱢᱵᱲᱩ ᱠᱚ ᱢᱮᱛᱟᱜ ᱠᱟᱱᱟ| ᱤᱧ ᱢᱟ ᱢᱮᱱ ᱠᱟᱛᱮ ᱜᱮ ᱦᱟᱛᱟᱣ ᱞᱮᱫ| ᱥᱟᱹᱨᱤ ᱥᱮ? ᱥᱟᱭᱠᱤᱞ ᱥᱟᱵ ᱠᱟᱛᱮ ᱫᱟᱹᱲ ᱚᱠᱛᱮ ᱵᱤᱴᱟᱹᱭ ᱜᱚᱢᱠᱮ ᱧᱮᱞ ᱞᱮᱫ ᱞᱤᱧᱟᱹ ᱛᱚ|"
" ᱚᱱᱟᱛᱮ ᱟᱢᱮᱢ ᱢᱮᱱ ᱞᱮᱫᱟ,ᱯᱩᱴᱠᱟᱹ ᱟᱡ ᱟᱯᱟᱛ ᱥᱟᱣ ᱧᱮᱯᱮᱞ ᱧᱮᱯᱮᱞ ᱛᱮ ᱵᱟᱝ ᱦᱚᱭ ᱞᱮᱱᱟ! ᱡᱟᱞᱪᱟᱴᱚᱯ ᱠᱩᱢᱵᱲᱩ ᱦᱚᱲ! ᱮᱭ ᱯᱩᱴᱠᱟᱹ! ᱫᱚᱢᱮᱢ ᱚᱞᱚᱜ ᱯᱟᱲᱦᱟᱣ ᱮᱱᱟ| ᱩᱥᱟᱹᱨᱟ ᱟᱨᱟᱝ ᱫᱟᱹᱦᱲᱤ ᱱᱟᱹᱞᱤᱲ ᱟᱠᱚ ᱢᱮ|"
"ᱫᱟᱭᱟᱠᱟᱛᱮ,ᱤᱧᱟᱜ ᱠᱟᱛᱷᱟ ᱟᱸᱡᱚᱢ ᱢᱮ|"
"ᱪᱮᱫᱟᱜ ᱮᱢ ᱦᱮᱡ ᱟᱠᱟᱱᱟ? ᱟᱨ ᱪᱮᱫ ᱮᱢ ᱠᱩᱢᱵᱲᱩᱭᱟ?"
"ᱥᱟᱭᱠᱤᱞ ᱨᱩᱣᱟᱹᱲ ᱞᱟᱹᱜᱤᱛ ᱛᱮ ᱦᱮᱡ ᱟᱠᱟᱱᱟ|"
"ᱪᱮᱫ ᱞᱟᱹᱜᱤᱛ ᱮᱢ ᱦᱮᱡ ᱟᱠᱟᱱᱟ?"
"ᱥᱟᱭᱠᱤᱞ ᱨᱩᱣᱟᱹᱲ ᱞᱟᱜᱤᱫ ᱛᱮ| ᱯᱩᱴᱠᱟᱹ ᱵᱤᱰᱟᱹᱣ ᱤᱫᱤ ᱟᱹᱜᱩ ᱫᱟᱹᱭᱵᱷᱟᱨ ᱤᱧᱟᱜ| ᱚᱱᱟ ᱪᱟᱰᱟ ᱠᱟᱛᱮ ᱟᱞᱮ ᱫᱚ ᱥᱤᱭᱟᱜ ᱦᱚᱲ| ᱞᱚᱠᱰᱟᱩᱱ ᱱᱟᱜᱟᱨ ᱨᱮ ᱵᱟᱝ ᱠᱷᱟᱴᱟᱣ ᱠᱟᱛᱮ ᱦᱚᱲ ᱢᱚ ᱡᱚᱝ ᱩᱛᱟᱹᱨᱟᱠᱟᱱᱟ| ᱱᱤᱭᱚ ᱠᱚ ᱢᱟᱦᱟ ᱡᱚᱢᱟᱜ ᱮᱢ ᱮᱢᱟᱞᱤᱧᱟ|ᱮᱱᱛᱮ ᱠᱷᱟᱱ ᱦᱚᱭᱚᱜ-ᱟ|ᱜᱟᱹᱭ ᱜᱚᱲᱟ ᱨᱮᱧ ᱧᱩᱨ ᱛᱟᱦᱮᱱᱟ| ᱵᱤᱰᱟᱹᱣ ᱢᱩᱪᱟᱹᱫ ᱞᱮᱱᱠᱷᱟᱱ ᱜᱮ ᱪᱟᱞᱟᱣ ᱩᱛᱟᱹᱨᱚᱜ-ᱟ| ᱚ ᱫᱟᱹᱭ! ᱪᱮᱫᱟᱜ ᱮᱢ ᱨᱟᱜᱮᱫ ᱠᱟᱱᱟ?"
"ᱪᱮ ᱡᱚᱵᱚᱨᱟ ᱛᱮ ᱪᱚ ᱪᱩᱵᱟᱹᱜ ᱮᱱᱟ| ᱤᱧ ᱞᱟᱹᱜᱤᱫ ᱫᱚ ᱵᱟᱝ ᱵᱷᱟᱹᱵᱤᱛ ᱦᱚᱭᱚ-ᱟ| ᱤᱧ ᱞᱟᱹᱧ ᱢᱮ ᱯᱩᱴᱠᱟᱹ ᱟᱜ ᱵᱤᱰᱟᱹᱣ ᱢᱩᱪᱟᱹᱫ ᱞᱮᱱᱠᱷᱟᱱ ᱪᱮᱠᱟᱢ ᱨᱩᱣᱟᱲᱟ ᱚᱲᱟᱜ?"
" ᱛᱟᱲᱟᱢ ᱯᱟᱹᱨᱠᱟᱣ ᱟᱠᱟᱱᱟ ᱞᱮ| ᱟᱨ ᱟᱞᱮ ᱢᱟ ᱥᱤᱭᱚᱜ ᱦᱚᱲ|"
" ᱯᱤᱴᱷᱟᱹ ᱱᱟᱠᱷᱟ ᱨᱮ| ᱥᱟᱭᱠᱤᱞ ᱫᱚ ᱡᱚᱛᱚᱱ ᱨᱮᱧ ᱫᱚᱦᱚ ᱟᱠᱟᱫ ᱛᱟᱦᱮᱸ ᱫᱟᱹᱭ| ᱟᱢ ᱧᱮᱞ ᱫᱟᱲᱮᱭᱟᱜ-ᱟ| ᱪᱟᱸᱫᱩ ᱫᱚ ᱩᱱᱤ ᱜᱮ ᱡᱟᱦᱟᱭ ᱥᱟᱭᱠᱤᱞᱮ ᱛᱮᱭᱟᱨ ᱞᱮᱫᱟ| ᱩᱱᱤ ᱱᱚᱵᱮᱞ,ᱟᱨᱡᱩᱱ,ᱫᱟᱫᱟ ᱥᱟᱦᱮᱵ ᱮᱢᱟᱱ ᱥᱤᱨᱯᱟᱹ ᱠᱚ ᱢᱤᱫᱽ ᱫᱷᱟᱣ ᱛᱮ ᱮᱢᱚᱜ ᱞᱟᱹᱜᱛᱤ ᱠᱟᱱᱟ|"
"ᱚᱠᱚᱭ ᱩᱱᱤ ᱪᱟᱸᱫᱩ ᱚᱠᱚᱭᱮ ᱵᱟᱰᱟᱭᱟ ! ᱮᱭ ᱯᱩᱴᱠᱟᱹ! ᱚᱞᱚᱜ ᱫᱩᱲᱩᱵ ᱢᱮ | ᱟᱢ ᱟᱯᱟᱛ ᱫᱚ ᱚᱠᱟ ᱞᱮᱠᱟ ᱠᱟᱹᱢᱤᱭᱟᱱ ᱦᱚᱲ ᱫᱚ ᱵᱟᱝ ᱠᱟᱱᱟᱭ| ᱱᱮᱦᱟᱛ ᱛᱮ ᱤᱧ ᱢᱤᱱᱟᱹᱧ ᱠᱟᱹᱫᱤᱧ ᱛᱮ ᱵᱟᱧᱪᱟᱣ ᱢᱮᱱᱟᱜ ᱢᱮᱭᱟ| ᱤᱧ ᱵᱟᱝ ᱛᱟᱦᱮᱸ ᱞᱮᱱᱠᱷᱟᱱ ᱟᱯᱮᱭᱟᱜ ᱫᱚ ᱪᱮᱫ ᱪᱚ ᱦᱚᱭᱚᱜᱹᱹᱹᱹᱹᱹᱹᱹᱹᱹ"
ᱮᱥᱯᱮᱱ
ᱮᱥᱯᱮᱱ (Spanish: España [esˈpaɲa] ( listen) ), officially the Kingdom of Spain (Spanish: Reino de España), ᱫᱚ ᱤᱣᱨᱳᱯ ᱨᱮᱱᱟᱜ ᱫᱟᱹᱠᱷᱤᱱ ᱯᱟᱪᱷᱤᱢ ᱥᱮᱱᱟᱜ ᱢᱤᱫᱴᱮᱱ ᱫᱤᱥᱚᱢ ᱠᱟᱱᱟ᱾
ᱱᱟᱜᱟᱢ
ᱮᱥᱯᱮᱱ ᱨᱮᱱ ᱯᱟᱹᱦᱤᱞ ᱦᱚᱲ ᱫᱚᱠᱩ ᱦᱩᱭᱩᱜ ᱠᱟᱱᱟ ᱠᱮᱞᱴ ᱟᱨ ᱟᱭᱵᱮᱨᱤᱭᱳ᱾ ᱛᱟᱞᱟ ᱡᱤᱜᱽ ᱨᱮᱱᱟᱜ ᱮᱛᱦᱚᱵ ᱥᱮᱡ ᱮᱥᱯᱮᱱ ᱫᱚ ᱡᱟᱨᱢᱟᱱᱤ ᱵᱷᱤᱛᱨᱤᱨᱮ ᱛᱟᱸᱦᱮᱸᱠᱟᱱᱟ᱾ ᱛᱟᱭᱚᱢ ᱫᱟᱨᱟᱢᱛᱮ ᱢᱩᱥᱞᱟᱹᱠᱩ ᱮᱥᱯᱮᱱ ᱫᱚᱠᱩ ᱡᱤᱛᱟᱹᱣ ᱦᱟᱛᱟᱣ ᱞᱮᱫᱟ᱾ ᱚᱱᱟ ᱛᱟᱭᱚᱢ ᱤᱥᱟᱹᱭ ᱠᱩ ᱚᱱᱟ ᱫᱤᱥᱚᱢ ᱠᱩ ᱫᱚᱠᱷᱚᱞ ᱠᱮᱫᱟ᱾ ᱑᱔᱙᱒ ᱥᱮᱨᱢᱟ ᱨᱮ ᱠᱚᱞᱚᱢᱵᱟᱥ ᱟᱢᱮᱨᱤᱠᱟ ᱪᱤᱭᱟᱹ ᱚᱠᱛᱚᱨᱮ ᱢᱩᱥᱞᱟᱹ ᱠᱩᱣᱟᱜ ᱢᱩᱪᱟᱹᱫ ᱪᱤᱱᱦᱟᱹ ᱦᱚᱸ ᱜᱨᱟᱱᱟᱰᱟ ᱠᱷᱚᱱ ᱢᱩᱪᱟᱹᱫ ᱮᱱᱟ᱾ ᱤᱱᱟᱹ ᱛᱟᱭᱚᱢ ᱮᱥᱯᱮᱱ ᱟᱭᱢᱟᱫᱤᱱ ᱤᱣᱨᱳᱯ ᱨᱮᱱᱟᱜ ᱫᱟᱲᱮᱭᱟᱱ ᱫᱤᱥᱚᱢ ᱛᱟᱸᱦᱮᱸᱠᱟᱱᱟ᱾
ᱚᱛᱱᱚ
ᱮᱥᱯᱮᱱ ᱫᱚ ᱤᱣᱨᱳᱯ ᱨᱮᱱᱟᱜ ᱯᱩᱱᱟᱜ ᱞᱟᱹᱴᱩ ᱫᱤᱥᱚᱢ ᱠᱟᱱᱟ᱾ ᱮᱥᱯᱮᱱ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 505,990 km2 (195,360 sq mi)᱾ ᱮᱥᱯᱮᱱ ᱨᱮᱱᱟᱜ ᱯᱟᱹᱪᱷᱤᱢ ᱥᱮᱡ ᱯᱳᱨᱛᱩᱜᱟᱞ, ᱩᱛᱟᱹᱨ ᱯᱩᱨᱩᱵ ᱥᱮᱡ ᱯᱷᱨᱟᱱᱥ ᱟᱨ ᱮᱱᱰᱳᱨᱟ ᱥᱟᱶᱛᱮ ᱡᱚᱝᱲᱟᱣ ᱢᱮᱱᱟᱜ-ᱟ᱾
ᱟᱹᱨᱤᱪᱟᱹᱞᱤ
ᱠᱟᱥᱛᱤᱞᱤᱭᱳ ᱮᱥᱯᱮᱱᱤᱭᱳ ᱫᱚ ᱮᱥᱯᱮᱱ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ᱾ ᱚᱱᱚ ᱵᱟᱫᱽ ᱠᱟᱛᱮ ᱦᱚᱸ ᱵᱟᱥᱠ, ᱟᱥᱛᱩᱨᱤᱭᱳ, ᱠᱟᱛᱟᱞᱟᱱ ᱟᱨ ᱜᱟᱞᱤᱥᱤᱭᱳ ᱦᱚᱸ ᱢᱮᱱᱟᱜ-ᱟ᱾ ᱮᱥᱯᱮᱱ ᱨᱮᱱ ᱥᱟᱭᱠᱚᱨᱟ ᱙᱖ ᱦᱚᱲ ᱫᱚ ᱤᱥᱟᱹᱭ ᱫᱷᱚᱨᱚᱢ ᱠᱩ ᱢᱟᱱᱟᱣᱟ᱾
ᱤᱭᱳᱦᱟᱱᱤ
ᱤᱭᱳᱦᱟᱱᱤ ᱫᱤᱞᱳᱠᱟ ᱰᱤ ᱥᱤᱞᱵᱷᱟ (ᱥᱤᱝᱦᱚᱞᱤ: යොහානි දිලෝකා ද සිල්වා; ᱡᱟᱱᱟᱢ ᱓᱐ ᱡᱩᱞᱟᱭ ᱑᱙᱙᱓, ᱠᱚᱞᱚᱢᱵᱳ, ᱥᱨᱤᱞᱚᱝᱠᱟ), ᱫᱚ ᱤᱭᱳᱦᱟᱱᱤ ᱧᱩᱛᱩᱢ ᱛᱮᱜᱮ ᱡᱟᱹᱥᱛᱤ ᱠᱩ ᱵᱟᱰᱟᱭᱮᱭᱟ ᱡᱟᱸᱦᱟᱸᱭ ᱫᱚ ᱢᱤᱫ ᱥᱨᱤᱞᱚᱝᱠᱟᱱ ᱥᱮᱨᱮᱧ ᱵᱟᱰᱚᱦᱤ ᱠᱟᱱᱟᱭ᱾ ᱩᱱᱤᱭᱟᱜ ᱥᱮᱨᱮᱧ ᱡᱤᱭᱚᱱ ᱫᱚ ᱤᱣᱴᱤᱣᱵᱟᱨ ᱦᱤᱥᱟᱹᱵᱛᱮ ᱮᱛᱦᱚᱵ ᱟᱠᱟᱱᱟ᱾ ᱫᱮᱵᱤᱭᱮᱝᱜᱮ ᱵᱟᱨᱮ ᱨᱮᱯ ᱥᱮᱨᱮᱧ ᱞᱟᱹᱜᱤᱛᱛᱮ ᱩᱱᱤ ᱥᱤᱠᱨᱤᱛᱤᱭ ᱧᱟᱢ ᱟᱠᱟᱫᱟ ᱟᱨ ᱩᱱᱤ ᱫᱚ ᱢᱩᱞᱳᱛᱳ ᱨᱮᱯ ᱥᱮᱨᱮᱧ ᱛᱮᱜᱮ ᱡᱟᱹᱥᱛᱤ ᱩᱯᱨᱩᱢ ᱫᱚ ᱦᱩᱭ ᱟᱠᱟᱱ ᱛᱟᱭᱟ᱾ ᱚᱱᱟ ᱠᱷᱟᱹᱛᱤᱨ ᱩᱱᱤ ᱫᱚ ᱥᱨᱤᱞᱚᱝᱠᱟ ᱨᱮᱱ 'ᱨᱮᱯ ᱯᱨᱤᱱᱥᱮᱥ' ᱦᱚᱸ ᱠᱩ ᱧᱩᱛᱩᱢ ᱟᱠᱟᱫᱮᱭᱟ᱾
ᱮᱛᱦᱚᱵ ᱡᱤᱭᱚᱱ
ᱤᱭᱳᱦᱟᱱᱤ ᱫᱤᱞᱳᱠᱟ ᱰᱤ ᱥᱤᱞᱵᱷᱟ ᱫᱚ ᱑᱙᱙᱓ ᱥᱮᱨᱢᱟ ᱨᱮᱱᱟᱜ ᱓᱐ ᱡᱩᱞᱟᱭ ᱥᱨᱤᱞᱚᱝᱠᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱚᱞᱚᱢᱵᱳ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱩᱱᱤ ᱫᱚ ᱥᱨᱤᱞᱚᱝᱠᱟ ᱨᱮᱱᱟᱜ ᱥᱟᱵᱮᱠ ᱥᱮᱱᱟ ᱚᱯᱷᱤᱥᱟᱨ ᱢᱮᱡᱚᱨ ᱡᱮᱱᱟᱨᱮᱞ ᱯᱨᱚᱥᱚᱱᱱᱚ ᱰᱤ ᱥᱤᱞᱵᱷᱟ ᱨᱮᱱ ᱦᱚᱯᱚᱨᱟᱛ ᱠᱟᱱᱟᱭ᱾ ᱟᱡ ᱜᱚᱜᱚ ᱫᱤᱱᱤᱛᱷ ᱰᱤ ᱥᱤᱞᱵᱷᱟ ᱫᱚ ᱥᱨᱤᱞᱚᱝᱠᱟᱱ ᱮᱭᱟᱨᱞᱟᱭᱤᱱᱥ ᱨᱮᱱ ᱥᱟᱵᱮᱠ ᱵᱤᱢᱟᱱᱵᱟᱞᱟᱭ ᱛᱟᱸᱦᱮᱸᱠᱟᱱᱟ᱾
ᱚᱞ ᱯᱟᱲᱦᱟᱣ ᱡᱤᱭᱚᱱ
ᱤᱭᱳᱦᱟᱱᱤ ᱫᱚ ᱵᱤᱥᱟᱠᱷᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱢᱤᱫ ᱛᱩᱠᱷᱟᱹᱲ ᱯᱟᱭᱨᱟᱭᱤᱡ ᱟᱨ ᱫᱟᱜ ᱯᱳᱞᱳ ᱠᱷᱮᱞᱚᱰᱤᱭᱟᱹᱭ ᱦᱤᱥᱟᱹᱵᱛᱮ ᱦᱚᱸ ᱧᱩᱛᱩᱢᱟᱱᱮ ᱛᱟᱸᱦᱮᱸᱠᱟᱱᱟ᱾ ᱥᱮᱨᱮᱧ ᱵᱟᱰᱚᱦᱤ ᱦᱤᱥᱟᱹᱵᱛᱮ ᱵᱟᱰᱟᱭᱚᱜ ᱞᱟᱦᱟᱨᱮ ᱩᱱᱤ ᱫᱚ ᱞᱚᱡᱤᱥᱴᱤᱠ ᱢᱮᱱᱮᱡᱽᱢᱮᱱᱴ ᱟᱨ ᱯᱨᱚᱯᱷᱮᱥᱚᱱᱟᱞ ᱮᱠᱟᱣᱱᱴᱤᱝ ᱪᱮᱛᱟᱱ ᱨᱮ ᱯᱟᱲᱦᱟᱜ ᱮ ᱢᱩᱪᱟᱹᱫ ᱟᱠᱟᱫᱟ᱾
ᱯᱚᱨᱮᱥ ᱢᱩᱨᱢᱩ
ᱯᱚᱨᱮᱥ ᱢᱩᱨᱢᱩ ᱫᱚ ᱵᱷᱟᱨᱚᱛ ᱡᱟᱠᱟᱛ ᱛᱨᱤᱱᱚᱢᱩᱞ ᱠᱚᱝᱜᱽᱨᱮᱥ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱥᱚᱦᱮᱫ ᱠᱟᱱᱟᱭ ᱾ ᱱᱩᱭ ᱫᱚ ᱒᱐᱑᱖ ᱥᱟᱞ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱠᱮᱥᱤᱭᱟᱨᱤ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱟᱪᱷᱚᱱ ᱮᱱᱟ ᱢᱤᱫ ᱵᱤᱫᱷᱟᱭᱚᱠ ᱠᱟᱱᱟᱭ ᱾  ᱒᱐᱒᱑ ᱥᱟᱞ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱩᱱᱤ ᱫᱚ ᱚᱱᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱜᱮ ᱟᱨᱦᱚᱸ ᱵᱟᱪᱷᱚᱱ ᱮᱱᱟ ᱾
ᱦᱤᱨᱵᱟᱸᱫᱷ ᱵᱚᱱᱚᱛ
ᱦᱤᱨᱵᱟᱸᱫᱷ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱠᱷᱟᱛᱲᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱦᱤᱨᱵᱟᱸᱫᱷ 23.06339°N, 86.80229°W ᱨᱮ ᱢᱮᱱᱟᱜᱼᱟ ᱾
ᱦᱤᱨᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱟᱨ ᱠᱮᱴᱮᱡ ᱫᱷᱤᱨᱤ ᱴᱚᱴᱷᱟ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱾
ᱦᱤᱨᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱤᱸᱫᱽᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱠᱷᱟᱛᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱮᱛᱚᱢ ᱨᱮᱱᱟᱜ ᱢᱤᱫ ᱴᱷᱟᱶ ᱨᱮ, ᱮᱛᱚᱢ ᱨᱮᱱᱟᱜ ᱛᱟᱨᱟ ᱴᱷᱟᱶ ᱨᱮ ᱨᱟᱹᱱᱤᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ ᱢᱟᱱᱵᱟᱡᱟᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱦᱤᱨᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱙᱐.᱙᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱕ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱕᱙ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱒᱑ ᱜᱚᱴᱟᱝ ᱢᱚᱣᱡᱟ ᱟᱨ ᱑᱑᱖ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱦᱤᱨᱵᱟᱸᱫᱷ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱦᱤᱨᱵᱟᱸᱫᱷ ᱨᱮ ᱢᱮᱱᱟᱜᱼᱟ ᱾
ᱦᱤᱨᱵᱟᱸᱫᱷ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱵᱚᱦᱨᱟᱢᱩᱨᱤ, ᱜᱚᱯᱟᱞᱯᱩᱨ, ᱦᱤᱨᱵᱟᱸᱫᱷ, ᱢᱟᱞᱤᱭᱟᱱ ᱟᱨ ᱢᱚᱥᱤᱭᱟᱨᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱤᱨᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱘᱓,᱘᱓᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱔᱒,᱙᱑᱗ (᱕᱑%) ᱠᱚᱲᱟ ᱟᱨ ᱔᱐,᱙᱑᱗ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱙,᱙᱗᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒᱒,᱘᱒᱗ (᱒᱗.᱒᱓%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒᱓,᱘᱐᱖ (᱒᱘.᱔᱐%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱦᱤᱨᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱦᱤᱨᱵᱟᱸᱫᱷ (᱑,᱗᱓᱓), ᱵᱚᱦᱨᱟᱢᱩᱨᱤ (᱒,᱔᱐᱑), ᱢᱟᱞᱤᱭᱟᱱ (᱒,᱔᱕᱗), ᱜᱚᱯᱟᱞᱯᱩᱨ (᱙᱙᱙)ᱟᱨ ᱢᱚᱥᱤᱭᱟᱨᱟ (᱒,᱕᱕᱙) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱤᱨᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱔᱗,᱓᱓᱙ ᱜᱚᱴᱟᱝ (᱖᱔.᱑᱘%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱙,᱔᱔᱖ (᱗᱗.᱘᱐%) ᱠᱚᱲᱟ ᱟᱨ ᱑᱗,᱙᱕᱓ (᱔᱙.᱘᱖%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱗.᱙᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱘᱑.᱓᱓% ᱫᱚ ᱵᱟᱝᱞᱟ, ᱑᱘.᱑᱐% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱔᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾
ᱵᱟᱸᱠᱩᱲᱟ ᱠᱷᱚᱱ ᱢᱟᱞᱚᱸᱪᱟ (ᱠᱚᱧᱮ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱒ ᱟᱨ ᱡᱷᱟᱞᱫᱟ (ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ) ᱠᱷᱚᱱ ᱫᱤᱜᱷᱟ ᱫᱷᱟᱨᱮ (ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱔ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱦᱤᱨᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱙᱕ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱖,᱑᱒᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱙ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱑,᱓᱔᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱖ ᱩᱱᱩᱥᱩᱞ ᱟᱥᱲᱟ ᱨᱮ ᱔,᱔᱒᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱗ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱔,᱕᱘᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱤᱨᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱑᱖ ᱜᱚᱴᱟᱝ ᱟᱹᱛᱩ ᱠᱷᱚᱱ ᱒᱔ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱒᱑ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱐ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱔ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱦᱤᱨᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ ᱟᱨ ᱵᱟᱨᱭᱟ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱜᱩᱴ ᱔᱔ ᱵᱮᱰ ᱟᱨ ᱖ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱘ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱟᱢᱡᱷᱩᱨᱤ (ᱦᱤᱨᱵᱟᱸᱫᱷ) ᱫᱮᱦᱟᱛ ᱟᱥᱯᱟᱛᱟᱞ, ᱦᱤᱨᱵᱟᱸᱫᱷ ᱨᱮ ᱓᱐ ᱵᱮᱰ ᱟᱜ ᱫᱚ ᱦᱤᱨᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱢᱚᱥᱤᱭᱟᱨᱟ (ᱫᱷᱚᱨᱚᱢᱯᱩᱨ) (᱔ ᱵᱮᱰ ᱟᱜ) ᱟᱨ ᱢᱚᱞᱤᱭᱟᱱ (ᱥᱭᱟᱢᱱᱚᱜᱚᱨ) (᱑᱐ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱯᱟᱪᱮ ᱥᱤᱭᱟᱝ ᱦᱚᱱᱚᱛ
ᱯᱟᱪᱮ ᱥᱤᱭᱟᱝ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱠᱟᱱᱟ ᱾
ᱱᱟᱜᱟᱢ
᱑᱙᱘᱙ ᱥᱟᱞ ᱨᱮ, ᱯᱟᱪᱮ ᱥᱤᱭᱟᱝ ᱠᱷᱚᱱ ᱥᱟᱢᱟᱝ ᱥᱤᱭᱟᱝ ᱦᱚᱱᱚᱛ ᱫᱚ ᱴᱚᱴᱷᱟ ᱮᱢ ᱞᱮᱱ ᱛᱟᱦᱮᱸᱫ ᱾ ᱑᱙᱙᱙ ᱥᱟᱞ ᱠᱷᱚᱱ, ᱱᱚᱣᱟ ᱴᱚᱴᱷᱟ ᱫᱚ ᱱᱟᱶᱟ ᱪᱮᱛᱟᱱ ᱥᱤᱭᱟᱝ ᱦᱚᱱᱚᱛ ᱨᱮ ᱢᱮᱱᱟᱭᱟ ᱾ ᱯᱟᱪᱮ ᱥᱤᱭᱟᱝ ᱨᱮ ᱢᱟᱞᱤᱱᱤᱛᱷᱚᱱ ᱠᱷᱚᱱ ᱟᱠᱤᱭᱟᱞᱳᱠᱤᱠᱟᱞ ᱰᱤᱥᱠᱚᱵᱷᱮᱨᱤ ᱫᱚ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱢᱤᱭᱩᱡᱤᱭᱚᱢ, ᱤᱴᱟᱱᱚᱜᱚᱨ ᱨᱮ ᱧᱮᱞᱚᱜᱼᱟ ᱾ ᱱᱚᱣᱟ ᱫᱚ ᱛᱤᱥ ᱪᱩᱴᱤᱭᱟ ᱥᱟᱢᱨᱟᱡᱽ ᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱯᱟᱪᱮ ᱥᱤᱭᱟᱝ ᱫᱚ ᱪᱮᱛᱟᱱ ᱥᱤᱭᱟᱝ ᱟᱨ ᱞᱟᱛᱟᱨ ᱥᱤᱭᱟᱝ ᱨᱮ ᱦᱟᱯᱟᱴᱤᱧ ᱞᱮᱱ ᱛᱟᱦᱮᱸᱫ ᱾ ᱯᱟᱪᱮ ᱥᱤᱭᱟᱝ ᱦᱚᱱᱚᱛ ᱫᱚ ᱙ ᱰᱤᱥᱮᱢᱵᱚᱨ ᱒᱐᱑᱘ ᱥᱟᱞ ᱨᱮ ᱦᱟᱯᱟᱴᱤᱧ ᱞᱮᱱ ᱛᱟᱦᱮᱸᱫ ᱛᱤᱥ ᱪᱤᱱ ᱥᱤᱢᱟᱹ ᱥᱟᱶ ᱠᱚᱧᱮ ᱴᱚᱴᱷᱟ ᱫᱚ ᱢᱤᱫ ᱵᱷᱮᱜᱟᱨ ᱥᱤ ᱭᱚᱢᱤ ᱦᱚᱱᱚᱛ ᱛᱮᱭᱟᱨ ᱞᱮᱱ ᱛᱟᱦᱮᱸᱫ ᱾
ᱚᱛᱱᱚᱜ
ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱟᱞᱳ ᱨᱮ ᱢᱮᱱᱟᱜᱼᱟ ᱾ ᱯᱟᱪᱮ ᱥᱤᱭᱟᱝ ᱦᱚᱱᱚᱛ ᱫᱚ ᱘,᱓᱒᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱓,᱒᱑᱔ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ, ᱠᱨᱮᱛᱮ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟ ᱾
ᱠᱷᱚᱸᱰ
ᱱᱚᱣᱟ ᱦᱚᱱᱚᱛ ᱨᱮ ᱮᱭᱟᱭ ᱜᱚᱴᱟᱝ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱢᱮᱱᱟᱜᱼᱟ: ᱞᱤᱨᱚᱢᱚᱵᱟ, ᱞᱤᱠᱟᱵᱚᱞᱤ, ᱵᱚᱥᱚᱨ, ᱟᱞᱚᱝ ᱯᱟᱪᱮ, ᱟᱞᱚᱝ ᱥᱟᱢᱟᱝ, ᱨᱩᱢᱜᱚᱝ ᱟᱨ ᱢᱮᱪᱩᱠᱟ ᱾ ᱢᱟᱬᱟᱝ ᱫᱚ ᱛᱩᱨᱩᱭ ᱜᱚᱴᱟᱝ ᱚᱨᱩᱬᱟᱪᱚᱞ ᱯᱟᱪᱮ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱢᱮᱱᱟᱜᱼᱟ, ᱱᱤᱛᱚᱜ ᱱᱚᱣᱟ ᱢᱮᱪᱩᱠᱟ ᱚᱨᱩᱬᱟᱪᱚᱞ ᱥᱟᱢᱟᱝ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱪᱮ ᱥᱤᱭᱟᱝ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑᱑᱒,᱒᱗᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱜᱨᱮᱱᱮᱰᱟ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱖᱑᱒ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑᱓ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱓᱔/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱥᱟᱞ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱘.᱐᱔% ᱛᱟᱦᱮᱸ ᱠᱟᱱᱟ ᱾ ᱯᱟᱪᱮ ᱥᱤᱭᱟᱝ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱥᱮᱪᱮᱫ ᱫᱚᱨ ᱫᱚ ᱖᱗.᱖᱒% ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱥᱩᱱᱚᱱᱫᱟ ᱱᱟᱭᱚᱨ
''' ᱰᱨ. ᱥᱩᱱᱚᱱᱫᱟ ᱱᱟᱭᱚᱨ ''' ᱫᱚ ᱥᱤᱧᱚᱛᱤᱭᱟ. ᱵᱷᱟᱨᱚᱛᱱᱟᱴᱭᱚᱢ, ᱠᱚᱛᱷᱚᱠᱚᱞᱤ ᱟᱨ ᱢᱚᱦᱤᱱᱤ ᱟᱛᱛᱟᱢ ᱮᱱᱮᱡᱤᱭᱟ. ᱠᱟᱱᱟᱭ ᱾ ᱟᱡ ᱜᱮ ᱯᱩᱭᱞᱩ ᱪᱮᱛᱮᱫᱤᱭᱟ. ᱡᱟᱦᱟᱸᱭ   ᱢᱚᱦᱤᱱᱤ ᱟᱛᱛᱟᱢ  ᱮᱱᱮᱡ ᱨᱮ ᱟ.ᱠᱤᱞᱢᱟᱱ ᱰᱤᱜᱽᱨᱤ  ᱱᱟᱞᱚᱫᱟ ᱱᱨᱤᱛᱭᱚ ᱠᱚᱲᱟ ᱢᱚᱦᱟᱵᱤᱫᱽᱭᱟᱭᱚᱭ ,ᱢᱩᱢᱵᱟᱭ ᱡᱮᱜᱮᱛ-ᱵᱤᱨᱫᱟ.ᱜᱟᱲ ᱠᱷᱚᱱ ᱥᱟ.ᱛ ᱟᱠᱟᱫᱟᱭ ᱾ ᱟᱡ ᱫᱚ ᱱᱮᱴ (NET) ᱵᱤᱱᱤᱰ ᱦᱚᱸᱭ ᱯᱟᱥ ᱟᱠᱟᱫᱟ,ᱡᱟᱦᱟᱸ ᱫᱚ ᱡᱮᱜᱮᱛ-ᱵᱤᱨᱫᱟ.ᱜᱟᱲ ᱨᱮ ᱜᱟᱞᱚᱪᱤᱭᱟ. ᱵᱟᱦᱟᱞ ᱞᱟ.ᱜᱤᱫ ᱛᱮ ᱞᱟ.ᱠᱛᱤᱭᱟ ᱾ ᱟᱡᱟᱜ ᱯᱤ.ᱮᱪ.ᱰᱤ (Phd) ᱰᱤᱜᱽᱨᱤ ᱫᱚ ᱢᱩᱢᱵᱟᱭ ᱡᱮᱜᱮᱛ-ᱵᱤᱨᱫᱟ.ᱜᱟᱲ ᱠᱷᱚᱱ  ᱤᱱᱴᱨᱤᱱᱥᱤᱠ ᱞᱟᱭᱨᱤᱠᱟᱞ ᱯᱷᱮᱢᱤᱱᱤᱡᱤᱢᱤᱱ ᱢᱳᱦᱤᱱᱤᱟᱛᱛᱟᱢ  "Intrinsic Lyrical Feminism in Mohiniattam" ᱥᱟᱛᱟᱢ ᱨᱮ ᱠᱷᱚᱸᱫᱽᱨᱚᱫᱽ ᱠᱟᱛᱮᱭ ᱟᱢᱮᱴ ᱟᱠᱟᱫᱟ ᱾ ᱟᱡ ᱫᱚ ᱢᱩᱢᱵᱟᱭ ᱨᱮ ᱡᱟᱱᱟᱢ ᱟᱠᱟᱱᱟ ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱥᱤᱠᱷᱱᱟ.ᱛ
ᱥᱩᱱᱚᱱᱫᱟ ᱯᱩᱭᱞᱩ ᱖ ᱥᱮᱨᱢᱟ ᱩᱢᱮᱨ ᱠᱷᱚᱱ ᱵᱟᱨᱚᱛᱱᱟᱴᱭᱚᱢ ᱮᱱᱮᱡ ᱴᱨᱮᱱᱤᱝ ᱮᱦᱚᱵ ᱞᱮᱫᱟᱭ ᱾ ᱠᱚᱛᱷᱚᱠᱚᱞᱤ ᱮᱱᱮᱡ ᱫᱚ ᱠᱚᱞᱚᱢᱟᱱᱫᱚᱞᱚᱢ (en:Kalamandalam) ᱨᱮᱱ ᱠᱨᱤᱥᱱᱱᱚᱱᱠᱩᱛᱛᱤ ᱣᱟᱨᱤᱭᱚᱨ (Krishnankutty Warrier) ᱭᱟᱜ ᱛᱟ.ᱨᱤᱨᱮ ᱪᱮᱫᱚᱜ ᱠᱟᱱ ᱛᱟᱦᱮᱸᱱ ᱾ ᱟᱡ ᱫᱚ ᱧᱩᱛᱩᱢᱟᱱ ᱢᱳᱦᱤᱱᱤ ᱟᱛᱛᱟᱢ ᱵᱟᱰᱚᱦᱤ ᱯᱚᱫᱽᱢᱚ ᱵᱷᱩᱥᱚᱬ ᱰᱨ.(ᱢᱟ.ᱤᱡ) ᱠᱚᱱᱚᱠ ᱨᱮᱞᱮ Dr.(Smt) (en:Kanak Rele) ᱣᱤᱡ ᱪᱮᱞᱟ ᱠᱟᱱᱟᱭ ᱾ ᱱᱚᱣᱟ ᱠᱞᱟᱥᱤᱠᱟᱞ ᱮᱱᱮᱡ ᱮᱱᱮᱡ ᱠᱮᱨᱚᱲ ᱨᱮᱭᱟᱜ ᱮᱱᱮᱢ ᱵᱷᱚᱝ ᱪᱷᱟᱨᱟᱣ ᱨᱮ ᱥᱟᱨᱦᱟᱣᱟᱱ ᱢᱟ.ᱱ ᱢᱮᱱᱟᱜ ᱟᱠᱟᱫᱟ ᱾ ᱟᱡ ᱫᱚ ᱠᱟ.ᱣᱰᱤ-ᱟ.ᱨᱤ(Commerce) ᱨᱮ ᱥᱚᱱᱮᱨ ᱥᱤᱠᱷᱱᱟ.ᱛ ᱢᱩᱢᱵᱟᱭ ᱡᱮᱜᱮᱛ-ᱵᱤᱨᱫᱟ.ᱜᱟᱲ ᱠᱷᱚᱱ ᱟᱨ ᱯᱚᱨᱯᱷᱳᱨᱢᱤᱝ ᱟᱨᱴᱥ (Performing Arts) ᱨᱮᱦᱚᱸ ᱥᱚᱱᱮᱨ ᱟᱨ ᱟ.ᱠᱤᱞᱢᱟᱱ ᱥᱤᱠᱷᱱᱟ.ᱛ ᱦᱚᱸᱭ ᱥᱟ.ᱛ ᱟᱠᱟᱫᱟ ᱾ ᱱᱚᱣᱟ ᱡᱮᱜᱮᱛ-ᱵᱤᱨᱫᱟ.ᱜᱟᱲ ᱠᱷᱚᱱ ᱜᱮ ᱾
ᱠᱮᱨᱤᱭᱚᱨ
ᱥᱚᱱᱮᱨ ᱥᱤᱠᱷᱱᱟ.ᱛ ᱥᱟ.ᱛ ᱠᱮᱫ ᱛᱟᱭᱚᱢ ᱱᱟᱞᱚᱱᱫᱟ ᱨᱮ ᱢᱤᱫ ᱠᱟ.ᱢᱤᱭᱟ. ᱥᱴᱟᱯᱷ ᱞᱮᱠᱟᱛᱮ ᱵᱟᱦᱟᱞ ᱞᱮᱱᱟᱭ ᱾ (en:alma mater) ᱨᱮ ᱜᱟᱞᱚᱪᱤᱭᱟ. ᱙ ᱵᱚᱪᱷᱚᱨ ᱛᱟᱦᱮᱸ ᱠᱟᱱᱟ ᱟᱨ ᱱᱚᱸᱰᱮ ᱑᱙᱙᱙ ᱦᱟ.ᱵᱤᱡ ᱠᱟ.ᱢᱤ ᱞᱮᱫᱟᱭ ᱾ ᱱᱟᱞᱚᱫᱟ ᱨᱮ ᱢᱟᱪᱮᱛ ᱠᱟ.ᱢᱤ ᱛᱚᱝᱜᱮ ᱫᱚᱦᱚᱭ ᱞᱟ.ᱜᱤᱱ (UGC) ᱱᱮᱴ (NET) ᱵᱤᱱᱤᱰ ᱦᱚᱸᱭ ᱯᱟᱥ ᱞᱮᱜ-ᱟ ᱾ ᱑᱙᱘0 ᱥᱟᱞ,ᱞᱟᱯᱷᱟᱝ ᱟᱥᱲᱟ ᱚᱞᱚᱜ ᱚᱠᱛᱮ ᱥᱨᱩᱛᱤᱞᱚᱭᱟ ᱤᱱᱥᱴᱤᱪᱩᱴ ᱳᱯᱷ ᱯᱷᱟᱭᱤᱱ ᱟᱨᱴᱥ (Srutilaya Institute of Fine Arts) ᱵᱮᱨᱮᱫ ᱞᱮᱫᱟ ᱾ ᱱᱚᱸᱰᱮ ᱠᱷᱚᱱ ᱟᱭᱢᱟ ᱢᱳᱦᱤᱱᱤ ᱟᱛᱛᱟᱢ ᱟᱨ ᱵᱷᱟᱨᱚᱛᱱᱟᱴᱭᱚᱱ ᱮᱱᱮᱡ ᱪᱮᱛᱮᱫᱤᱭᱟ.ᱠᱚ ᱪᱮᱫᱚᱜ ᱠᱟᱱᱟ ᱾
ᱩᱫᱩᱜ-ᱥᱚᱫᱚᱨ ᱟᱠᱟᱫ ᱴᱷᱟᱶᱠᱚ
ᱯᱷᱮᱥᱴᱤᱵᱷᱟᱞ ᱳᱯᱷ ᱤᱱᱰᱤᱭᱟ, ᱯᱟ.ᱦᱤᱞ ᱨᱩᱥ (USSR) ᱨᱮ ᱾ ᱥᱯᱤᱨᱤᱝ ᱯᱷᱮᱰᱮᱱᱥ-ᱥᱤᱯ ᱟᱨᱴ ᱯᱷᱮᱥᱴᱤᱵᱷᱟᱞ,ᱮᱛᱚᱢ ᱠᱳᱨᱤᱭᱟ ᱾ ᱠᱳᱱᱟᱨᱠ ᱯᱷᱮᱥᱴᱤᱵᱷᱟᱞ-- ᱳᱰᱤᱥᱟ ᱾ ᱡᱩᱵᱳ ᱢᱚᱦᱳᱛᱥᱚᱵᱽ,ᱡᱚᱭᱯᱩᱨ,ᱡᱚᱫᱷᱯᱩᱨ ᱟᱨ ᱩᱫᱚᱭᱯᱩᱨ ᱨᱮ ᱾ ᱢᱳᱭᱥᱩᱨ ᱫᱚᱥᱚᱨᱟ ᱯᱷᱮᱥᱴᱤᱵᱷᱟᱞ ᱾ ᱱᱨᱤᱛᱭᱳᱛᱥᱚᱵᱷᱚ ᱥᱮᱱᱴᱨᱟᱞ ᱥᱚᱝᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ, ᱵᱟᱝᱜᱟᱞᱳᱨ ᱾ ᱢᱳᱫᱮᱨᱟ ᱯᱷᱮᱥᱴᱤᱵᱷᱟ,ᱜᱩᱡᱽᱨᱟᱴ ᱾ ᱥᱚᱝᱜᱛᱚ ᱥᱚᱵᱷᱟ,ᱯᱩᱱᱮ ᱾ ᱤᱱᱰᱤᱭᱟ ᱤᱱᱴᱚᱨᱱᱮᱥᱱᱟᱞ ᱥᱮᱱᱴᱚᱨ,ᱟᱯᱱᱟ ᱩᱛᱥᱚᱵᱵᱷ, ᱫᱤᱞᱞᱤ ᱾ ᱠᱨᱤᱥᱱᱟ ᱜᱚᱬᱚ ᱥᱚᱵᱷᱟ, ᱵᱷᱟᱨᱚᱛᱤᱭᱚ ᱢᱤᱸᱣᱡᱤᱠ ᱟᱱᱰ ᱟᱨᱴᱥ, ᱢᱟᱰᱨᱟᱥ ᱾ ᱦᱚᱨᱤᱫᱟᱥ ᱥᱚᱝᱜᱚᱛ ᱥᱚᱢᱢᱮᱞᱚᱱ,ᱢᱩᱢᱵᱟᱭ ᱾ ᱮᱥᱤᱭᱟ ᱯᱟᱥᱤᱯᱷᱤᱠ ᱦᱮᱨᱤᱴᱮᱡᱽ ᱯᱷᱮᱥᱴᱤᱵᱷᱟᱞ ᱾ ᱢᱳᱱᱥᱩᱱ ᱯᱷᱮᱥᱴᱤᱵᱷᱟᱞ ᱟᱨᱴ ᱤᱱᱰᱤᱭᱟ,ᱫᱤᱞᱞᱤ ᱾ ᱠᱚᱞ-ᱠᱮ-ᱠᱚᱞᱟᱠᱟᱨ, ᱢᱩᱢᱵᱟᱭ ᱾ ᱤᱱᱰᱤᱭᱟ ᱦᱟᱵᱤᱛᱚᱛ, ᱫᱤᱞᱞᱤ ᱾ ᱥᱨᱤ ᱪᱤᱛᱨᱟ ᱰᱮᱱᱥ ᱯᱷᱮᱥᱴᱤᱵᱷᱟᱞ, ᱛᱨᱤᱵᱷᱮᱱᱫᱨᱚᱢ ᱾ ᱱᱮᱥᱱᱟᱞ ᱯᱷᱮᱥᱴᱤᱵᱷᱟᱞ ᱳᱯᱷ ᱢᱳᱦᱤᱱᱤ ᱟᱛᱛᱟᱢ, ᱱᱮᱦᱨᱩ ᱥᱮᱱᱴᱚᱨ, ᱢᱩᱢᱵᱟᱭ ᱾ ᱫᱷᱟᱨᱤᱱᱤ, ᱠᱳᱪᱤᱱ, ᱠᱮᱨᱚᱲ ᱾ ᱨᱮᱱᱰᱨᱳᱯᱥ ᱯᱷᱮᱥᱴᱤᱵᱷᱟᱞ,NCPA, ᱥᱚᱢᱵᱷᱮᱫᱽ ᱢᱩᱢᱵᱟᱭ ᱾ ᱵᱷᱟᱨᱚᱛ,ᱛᱨᱤᱪᱩᱨ, ᱠᱮᱨᱚᱲ ᱾ ᱡᱩᱞᱟᱭ ᱒᱐᱑᱕ ᱥᱟᱞ ᱨᱮ-- ᱠᱮᱨᱚᱲ ᱥᱚᱝᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱾ ᱠᱷᱚᱡᱩᱨᱟᱦᱳ ᱯᱷᱮᱥᱴᱤᱵᱷᱟᱞ, ᱢᱚᱫᱷᱭᱚ ᱯᱨᱚᱫᱮᱥ ᱾ SAARC ᱠᱳᱱᱯᱷᱮᱨᱮᱱᱥ, ᱢᱩᱢᱵᱟᱭ ᱾ ᱪᱚᱠᱨᱚᱫᱷᱚᱨ ᱥᱚᱢᱟᱨᱳᱦ,ᱨᱟᱡᱚᱥᱛᱷᱟᱱ ᱥᱚᱝᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱾ ᱠᱟᱞᱤᱫᱟᱥ ᱥᱚᱢᱟᱨᱳᱦ, ᱩᱡᱽᱡᱮᱱ ᱾ ᱱᱤᱥᱟᱜᱟᱱᱫᱷᱤ,ᱠᱮᱨᱚᱲ ᱴᱩᱨᱤᱡᱤᱢ, ᱛᱨᱤᱵᱷᱮᱱᱫᱨᱚᱢ ᱾
ᱯᱷᱮᱰᱟᱛ ᱡᱚᱱᱚᱲ
https://en.wikipedia.org/wiki/Sunanda_Nair
ᱫᱩᱫᱷᱤᱡᱷᱚᱨᱚᱱ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱫᱩᱫᱷᱤᱡᱷᱚᱨᱚᱱ (Dhangudimuta) ᱵᱟᱝᱢᱟ ᱫᱤᱜᱷᱭᱟᱹ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱘᱘ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱔᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱖᱙ ᱜᱚᱴᱟᱝ ᱠᱚᱲᱟ ᱟᱨ ᱑᱘᱐ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱓᱔᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱔᱑ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱗ᱹ᱔᱘% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱖᱙ ᱜᱚᱴᱟᱝ ᱠᱚᱲᱟ ᱟᱨ ᱑᱘᱐ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱖᱕, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱖᱙᱔, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱜᱮᱭᱟ ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱛᱚᱞᱠᱷᱚ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱕ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱛᱩᱨᱠᱤᱠ ᱯᱟᱹᱨᱥᱤᱠᱚ
ᱛᱩᱨᱠᱤᱠ ᱯᱟᱹᱨᱥᱤᱠᱚ ᱥᱮ ᱛᱩᱨᱠᱤᱭᱟᱹ ᱯᱟᱹᱨᱥᱤᱠᱚ ᱫᱚ ᱢᱤᱫ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱠᱟᱱᱟ, ᱱᱚᱶᱟ ᱜᱷᱟᱨᱚᱸᱡᱽ ᱨᱮ ᱠᱚᱢ ᱠᱟᱛᱮᱡᱽ ᱓᱕ ᱜᱚᱴᱟᱱ ᱥᱮᱞᱮᱫ ᱟᱠᱟᱱ ᱯᱟᱹᱨᱥᱤ ᱢᱮᱱᱟᱜᱼᱟ ᱾ ᱛᱩᱨᱠᱤᱠ ᱯᱟᱹᱨᱥᱤᱠᱚ ᱫᱚ ᱤᱣᱨᱮᱥᱤᱭᱟ ᱨᱮᱱᱟᱜ ᱥᱟᱢᱟᱝ ᱤᱣᱨᱳᱯ, ᱠᱚᱠᱮᱥᱟᱥ,ᱛᱟᱞᱢᱟ ᱮᱥᱤᱭᱟ ᱟᱨ ᱯᱟᱪᱮ ᱮᱥᱤᱭᱟ ᱠᱷᱚᱱ ᱮᱛᱚᱢ ᱮᱥᱤᱭᱟ (ᱢᱩᱞ ᱫᱚ ᱥᱟᱭᱵᱮᱨᱤᱭᱟ) ᱟᱨ ᱥᱟᱢᱟᱝ ᱮᱥᱤᱭᱟ ᱨᱮᱱ ᱛᱩᱨᱠᱤᱠ ᱦᱚᱲ ᱠᱚᱠᱚ ᱨᱚᱲᱼᱟ ᱾ ᱛᱩᱨᱠᱤᱠ ᱯᱟᱹᱨᱥᱤᱠᱚ ᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱢᱤᱫ ᱴᱚᱴᱷᱟ ᱨᱮ ᱠᱟᱱᱟᱢ ᱞᱮᱱᱟ, ᱡᱟᱦᱟ ᱯᱟᱪᱮ ᱪᱤᱱ ᱠᱷᱚᱱ ᱢᱚᱝᱜᱚᱞᱤᱭᱟ ᱦᱟᱹᱵᱤᱫ ᱯᱟᱥᱱᱟᱣ ᱢᱮᱱᱟᱜᱼᱟ, ᱡᱟᱦᱟ ᱨᱮ ᱯᱨᱳᱴᱳᱼᱛᱩᱨᱠᱤᱠ ᱯᱟᱹᱨᱥᱤ ᱠᱚ ᱨᱚᱲᱼᱮᱫ ᱛᱟᱦᱮᱫᱽ ᱾ ᱡᱟᱦᱟ ᱠᱷᱚᱱ ᱱᱚᱶᱟ ᱛᱟᱞᱢᱟ ᱮᱥᱤᱭᱟ ᱨᱮ ᱯᱟᱥᱱᱟᱣ ᱞᱮᱱᱟ ᱟᱨ ᱯᱳᱭᱞᱳ ᱥᱟᱭᱥᱟᱭᱥᱮᱨᱢᱟᱠᱤᱭᱟᱹ ᱚᱠᱛᱮ ᱱᱚᱶᱟ ᱯᱟᱪᱮ ᱥᱮᱫ ᱪᱟᱞᱟᱣ ᱞᱮᱱᱟ ᱾
thumb|ᱛᱩᱨᱠᱤᱠ ᱯᱟᱹᱨᱥᱤᱠᱚ ᱨᱮᱱᱟᱜ ᱪᱷᱮᱨ
ᱛᱩᱨᱠᱤᱠ ᱯᱟᱹᱨᱥᱤᱠᱚ ᱨᱮᱱᱟᱜ ᱯᱟᱹᱨᱥᱤ ᱠᱚ ᱢᱩᱫ ᱨᱮ ᱟᱹᱲᱟᱹ, ᱨᱚᱱᱚᱲ ᱨᱮ ᱡᱟᱱᱟᱝ ᱨᱮᱱᱟᱜ ᱚᱵᱷᱟᱵᱽ ᱞᱮᱠᱟᱱ ᱪᱟᱹᱨᱤᱛ ᱵᱳᱭᱥᱤᱥᱴᱳ (features) ᱠᱚ ᱢᱮᱱᱟᱜ ᱜᱮᱭᱟ ᱾ ᱟᱭᱢᱟ ᱳᱜᱷᱩᱡᱽ ᱯᱟᱹᱨᱥᱤᱠᱚ ᱛᱟᱞᱟ ᱨᱮ ᱟᱯᱟᱱᱻᱟᱹᱯᱤᱱ ᱵᱩᱯᱩᱡᱷᱟᱹᱶ ᱢᱮᱱᱟᱜᱼᱟ, ᱱᱚᱶᱟ ᱠᱚ ᱢᱩᱫ ᱨᱮ ᱛᱩᱨᱠᱤ, ᱟᱡᱟᱨᱵᱟᱭᱡᱟᱱᱤ, ᱛᱩᱨᱠᱢᱮᱱ, ᱠᱟᱥᱠᱟᱭ, ᱜᱟᱜᱳᱣᱡᱽ ᱟᱨ ᱳᱜᱷᱩᱡᱽ ᱚᱨᱥᱚᱝ ᱠᱨᱟᱭᱢᱤᱭᱟᱱ ᱛᱟᱛᱟᱨ ᱢᱮᱱᱟᱜᱼᱟ ᱾ ᱜᱷᱟᱨᱚᱸᱡᱤᱭᱟ ᱨᱮᱱᱟᱜ ᱯᱟᱱᱛᱷᱟ ᱠᱚ ᱵᱚᱫᱚᱞ ᱟᱠᱟᱱ ᱨᱮᱦᱚᱸ ᱛᱩᱨᱠᱤᱠ ᱯᱟᱹᱨᱥᱤᱠᱚ ᱫᱚ ᱢᱩᱬᱩᱛ ᱵᱟᱨᱭᱟ ᱥᱚᱢᱟᱱ ᱪᱟᱸᱜᱟ ᱨᱮ ᱦᱟᱹᱴᱤᱧ ᱜᱮᱭᱟ ᱢᱮᱱᱛᱮ ᱠᱚ ᱢᱚᱱᱮᱭᱟ, ᱳᱜᱷᱩᱡᱽ, ᱱᱚᱶᱟ ᱨᱮᱱᱟᱜ ᱮᱠᱞᱟ ᱢᱤᱫ ᱡᱤᱣᱟᱹᱫᱽ ᱯᱟᱹᱨᱥᱤ ᱪᱩᱵᱷᱟᱥ ᱟᱨ ᱥᱟᱫᱷᱟᱨᱚᱱ ᱛᱩᱨᱠᱤ, ᱡᱟᱦᱟ ᱢᱩᱫᱽ ᱨᱮ ᱳᱜᱷᱩᱡᱽ ᱥᱟᱵᱟᱼᱪᱟᱸᱜᱟ ᱨᱮᱱᱟᱜ ᱮᱴᱟᱜ ᱛᱩᱨᱠᱤᱠ ᱯᱟᱹᱨᱥᱤ ᱠᱚ ᱢᱮᱱᱟᱜᱼᱟ ᱾
ᱠᱤᱯᱪᱟᱠ ᱪᱟᱸᱜᱟ ᱨᱮᱱᱟᱜ ᱯᱟᱹᱨᱥᱤᱠᱚ ᱢᱩᱫ ᱨᱮᱦᱚᱸ ᱟᱯᱟᱱᱻᱟᱹᱯᱤᱱ ᱵᱩᱯᱩᱡᱷᱟᱹᱶ ᱾
ᱛᱩᱨᱠᱤᱠ ᱯᱟᱹᱨᱥᱤᱠᱚ ᱢᱚᱝᱜᱚᱞᱤᱠ, ᱛᱩᱝᱜᱩᱥᱤᱠ, ᱠᱳᱨᱤᱭᱟᱱᱤᱠ ᱟᱨ ᱡᱟᱯᱳᱱᱤᱠ ᱯᱟᱹᱨᱥᱤᱠᱚ ᱥᱟᱶ ᱟᱭᱢᱟ ᱜᱟᱱ ᱢᱮᱞ ᱢᱮᱱᱟᱜᱼᱟ ᱾ ᱱᱚᱶᱟ ᱠᱚ ᱢᱮᱞ ᱤᱫᱤ ᱠᱟᱛᱮᱡᱽ ᱜᱮ ᱟᱫᱚᱢ ᱯᱟᱹᱱᱟᱹᱨᱥᱤᱭᱟᱹ ᱢᱤᱫ ᱟᱞᱛᱟᱭᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱯᱨᱳᱥᱛᱟᱵᱽ ᱠᱚ ᱮᱢ ᱟᱠᱟᱫᱟ, ᱱᱚᱶᱟ ᱯᱨᱳᱥᱛᱟᱵᱽ ᱫᱚ ᱯᱟᱪᱮ ᱨᱮᱱ ᱯᱟᱹᱱᱟᱹᱨᱥᱤᱭᱟᱹ ᱠᱚ ᱵᱟᱝ ᱠᱚ ᱵᱟᱛᱟᱣ ᱟᱠᱟᱫᱟ ᱾ ᱤᱣᱨᱟᱞᱤᱠ ᱯᱟᱹᱨᱥᱤᱠᱚ ᱥᱟᱶ ᱢᱮᱞ ᱠᱷᱟᱹᱛᱤᱨ ᱛᱮ ᱱᱚᱶᱟ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱤᱣᱨᱟᱞᱼᱟᱞᱮᱴᱤᱠ ᱞᱮᱠᱟᱛᱮ ᱟᱭᱢᱟ ᱚᱠᱛᱚ ᱢᱟᱱᱟᱣ ᱦᱩᱭᱩᱜ ᱠᱟᱱ ᱛᱟᱦᱮᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱯᱟᱹᱨᱥᱤ ᱜᱷᱟᱨᱚᱸᱡᱽ ᱛᱷᱚᱠ: ᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ
ᱴᱤ. ᱴᱤᱹ ᱵᱳᱭ
ᱴᱤᱹ ᱴᱤᱹ ᱵᱳᱭ (ᱡᱟᱱᱟᱢ ᱓᱐ ᱟᱯᱨᱤᱞ ᱑᱙᱖᱘) ᱢᱤᱫ ᱟᱢᱨᱤᱠᱟᱱ ᱯᱳᱨᱱᱳᱜᱽᱨᱟᱯᱷᱤᱠ ᱯᱟᱯᱟᱴᱤᱡ ᱟᱨ ᱯᱩᱰᱠᱟᱥᱴᱟᱨ ᱠᱟᱱᱟᱭ᱾ ᱩᱱᱤ ᱫᱚ ᱟᱡᱟᱜ ᱮᱰᱟᱞᱴ ᱵᱷᱤᱰᱤᱭᱳ ᱑᱙᱘᱘ ᱨᱮ ᱮᱦᱚᱵ ᱵᱮᱱᱟᱣ ᱞᱮᱫᱟ᱾
ᱩᱱᱤ ᱫᱚ ᱵᱟᱨ ᱫᱷᱟᱣ ᱮᱠᱥ ᱟᱨ ᱥᱤ ᱳᱨᱮᱭᱟᱜ ᱥᱮᱨᱢᱟ ᱠᱤᱭᱟ ᱨᱮᱟᱭᱟᱜ ᱠᱚᱲᱟ ᱯᱟᱨᱯᱷᱚᱨᱢ ᱧᱟᱢ ᱞᱮᱫᱟᱭ ᱟᱨ ᱑᱙᱙᱗ ᱥᱮᱨᱢᱟ ᱨᱮ ᱮ ᱵᱷᱤ ᱮᱱ ᱥᱮᱨᱢᱟ ᱨᱮᱱ ᱥᱚᱨᱮᱥ ᱠᱟᱹᱢᱤᱭᱟᱹ ᱞᱮᱠᱟᱛᱮ ᱵᱟᱪᱷᱱᱟᱣ ᱞᱮᱱᱟᱭ᱾ ᱒᱐᱐᱐ ᱥᱮᱨᱢᱟ ᱨᱮ ᱩᱱᱤ ᱮᱠᱥ ᱟᱨ ᱥᱤ ᱳ ᱦᱚᱞ ᱚᱯᱷ ᱯᱷᱮᱢ ᱞᱟᱹᱜᱤᱫ ᱵᱟᱪᱷᱱᱟᱣ ᱞᱮᱱᱟᱭ᱾ ᱒᱐᱐᱓ ᱥᱮᱨᱢᱟ ᱨᱮ ᱩᱱᱤ ᱮᱵᱷᱤ ᱮᱱ ᱦᱚᱞ ᱚᱯᱷ ᱯᱷᱮᱢ ᱨᱮ ᱥᱮᱞᱮᱫ ᱞᱮᱱᱟᱭ᱾ ᱩᱱᱤ ᱫᱚ ᱴᱤᱹ ᱴᱤᱹ ᱵᱳᱭ ᱢᱮᱠᱥ ᱨᱮᱱᱚᱞᱰᱥ ᱢᱮᱠᱥ ᱠᱮᱥ ᱟᱨ ᱵᱟᱪ ᱞᱮᱠᱟᱱ ᱧᱩᱛᱩᱢ ᱛᱮ ᱠᱟᱹᱢᱤ ᱟᱠᱟᱫᱟᱭ᱾
᱒᱐᱑᱙ ᱥᱥᱮᱨᱢᱟ ᱠᱷᱚᱱ 'ᱵᱳᱭ' ᱴᱤᱹ ᱴᱤᱹ ᱵᱳᱭ ᱴᱤ ᱵᱷᱤ ᱼ ᱨᱮᱭᱟᱜ ᱟᱠᱷᱟᱲᱟ ᱞᱮᱫᱟᱭ, ᱡᱟᱦᱟᱸ ᱨᱮ ᱱᱟᱦᱟᱜ ᱟᱨ ᱢᱟᱨᱮᱱ ᱯᱳᱨᱱ ᱠᱟᱹᱨᱤᱜᱚᱞ ᱠᱚ ᱥᱟᱶ ᱵᱤᱪᱷᱱᱟᱣ ᱢᱮᱱᱟᱜᱼᱟ ᱾ ᱥᱳ ᱫᱚ ᱤᱭᱩᱴᱤᱭᱩᱵ ᱟᱨ ᱥᱯᱳᱴᱤᱯᱷᱟᱭ ᱨᱮ ᱧᱟᱢᱚᱜᱼᱟ ᱾
ᱟᱞᱮᱯᱯᱳ
ᱟᱞᱮᱯᱯᱳ ᱥᱤᱨᱤᱭᱟᱨ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱟᱨ ᱟᱞᱮᱯᱯᱳ ᱢᱩᱦᱟᱯᱷᱟᱡᱟᱨ (ᱥᱤᱨᱤᱭᱟᱨ ᱯᱚᱱᱚᱛ) ᱨᱮᱱᱟᱜ ᱢᱤᱫ ᱨᱟᱡᱽᱫᱷᱟᱱᱤ ᱦᱚᱸ ᱠᱟᱱᱟ᱾ ᱱᱤᱭᱟ ᱫᱚ ᱥᱤᱨᱤᱭᱟᱨ ᱨᱮᱱᱟᱜ ᱩᱛᱟᱹᱨ ᱯᱩᱪᱷᱤᱢ ᱟᱨ ᱨᱟᱡᱽᱫᱷᱟᱱᱤ ᱫᱟᱢᱮᱥᱠᱚ ᱠᱷᱚᱱ ᱓᱑᱐ ᱠᱤᱞᱳᱢᱤᱴᱟᱨ ᱯᱷᱟᱨᱟᱠ ᱦᱩᱭᱩᱜ-ᱟ᱾ ᱟᱞᱮᱯᱯᱳ ᱨᱮ ᱒᱑᱓᱒᱐᱐ ᱜᱚᱴᱟᱝ ᱦᱚᱲ-ᱠᱚ ᱢᱮᱱᱟᱜ ᱠᱚᱣᱟ᱾ ᱟᱞᱮᱯᱯᱳ ᱫᱚ ᱡᱩᱜᱽ ᱡᱩᱜᱽ ᱠᱷᱚᱱ-ᱜᱮ ᱥᱤᱨᱤᱭᱟᱨ ᱨᱮᱱᱟᱜ ᱦᱚᱲ ᱥᱟᱸᱜᱮ ᱚᱧᱪᱚᱞ, ᱟᱨ ᱤᱥᱛᱥᱵᱩᱱᱚᱞ ᱥᱟᱶ ᱠᱟᱭᱨᱚᱨ ᱞᱮᱠᱟᱱ ᱱᱤᱭᱟᱹ ᱱᱤᱭᱟᱹ ᱦᱚᱸ ᱩᱥᱢᱟᱱᱤᱭᱟ ᱥᱚᱢᱨᱟᱡᱽ ᱨᱮᱱᱟᱜ ᱓ ᱟᱱᱟᱝ ᱨᱮ ᱢᱮᱱᱟᱜ-ᱟ᱾
ᱧᱩᱛᱩᱢ ᱠᱟᱛᱷᱟ
ᱟᱞᱮᱯᱯᱳ ᱧᱩᱛᱩᱢ ᱫᱚ ᱱᱤᱛᱚᱜ-ᱟᱱ ᱚᱠᱚᱨᱮ ᱤᱝᱞᱤᱥ ᱨᱮ ᱡᱟᱹᱥᱛᱤ ᱵᱮᱵᱦᱟᱨ ᱦᱩᱭᱩᱜ ᱠᱟᱱᱟ᱾ ᱱᱤᱭᱟᱹ ᱥᱚᱦᱚᱨ ᱨᱮᱱᱟᱜ ᱥᱮᱫᱟᱭ ᱧᱩᱛᱩᱢ ᱫᱚ ᱠᱷᱟᱞᱯᱤ ᱵᱟᱝᱛᱮ ᱠᱷᱟᱞᱵᱚᱱ ᱛᱟᱦᱮ ᱠᱟᱱᱟ᱾ ᱜᱨᱤᱠ ᱟᱨ ᱨᱳᱢᱟᱱ ᱠᱚᱴᱷᱮᱱ ᱱᱤᱭᱟᱹ ᱫᱚ ᱵᱮᱨᱳᱭ ᱧᱩᱛᱩᱢ ᱛᱮ ᱪᱤᱱᱦᱟᱹ ᱛᱟᱦᱮ ᱠᱟᱱᱟ᱾ ᱚᱱᱟ ᱵᱮᱜᱚᱨᱦᱚᱸ ᱟᱞᱮᱯᱯᱳ ᱨᱮᱱᱟᱜ ᱢᱤᱫ ᱥᱮᱫᱟᱭ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱦᱟᱞᱟᱵᱽ, ᱡᱟᱦᱟᱸ ᱫᱚ ᱱᱤᱛᱚᱝ ᱦᱚᱸ ᱵᱮᱵᱦᱟᱨ ᱦᱩᱭᱩᱜ ᱠᱟᱱ ᱜᱮᱭᱟ᱾ ᱤᱠᱷᱟᱹᱱ ᱦᱟᱞᱟᱵᱽ ᱧᱩᱛᱩᱢ ᱫᱚᱦᱚ ᱨᱮᱱᱟᱜ ᱠᱟᱛᱷᱟ ᱫᱚ ᱱᱤᱛᱨᱮᱦᱚᱸ ᱵᱟᱝ ᱵᱟᱰᱟᱭ ᱮᱟᱱᱟᱝ ᱨᱮᱜᱮ ᱛᱟᱦᱮᱭᱱᱟ᱾ ᱡᱟᱦᱟᱸᱭ ᱫᱚᱠᱚ ᱵᱷᱟᱹᱵᱤᱫ-ᱫᱟ ᱦᱟᱞᱟᱵᱽ ᱨᱮᱱᱟᱜ ᱢᱟᱱᱮ ᱫᱚ ᱞᱚᱦᱟ ᱵᱟᱝᱛᱮ ᱛᱟᱢᱟ ᱦᱩᱭ ᱮᱟᱲᱮᱣᱟᱜ-ᱟ᱾ ᱪᱮᱫᱟᱜ ᱥᱮ ᱟᱞᱮᱯᱯᱳ ᱫᱚ ᱢᱤᱫ ᱚᱠᱛᱚᱨᱮ ᱢᱮᱬᱦᱮᱫ (ᱞᱚᱦᱟ) ᱟᱨ ᱛᱟᱢᱟ ᱨᱮᱱᱟᱜ ᱟᱹᱰᱤ ᱠᱟᱹᱠᱛᱤᱭᱟᱱ ᱦᱟᱜᱟ ᱛᱥᱦᱮ ᱠᱟᱱᱟ᱾
ᱚᱛᱱᱚ
ᱟᱞᱮᱯᱯᱳ ᱫᱚ ᱵᱷᱩᱢ ᱫᱚᱨᱮᱭᱟ ᱠᱷᱚᱱ ᱑᱒᱐ ᱠᱤᱞᱳᱢᱤᱴᱟᱨ ᱯᱷᱟᱨᱟᱠ ᱨᱮ ᱢᱮᱱᱟᱜ-ᱟ᱾ ᱫᱚᱨᱮᱭᱟ ᱨᱮᱱᱟᱜ ᱥᱟᱦᱚᱴᱟ ᱠᱷᱚᱱ ᱱᱤᱭᱟᱹ ᱫᱚ ᱒᱘᱐ ᱢᱤᱴᱟᱹᱨ ᱪᱮᱛᱟᱱ ᱨᱮ ᱢᱮᱱᱟᱜ-ᱟ᱾ ᱥᱩᱨᱤᱭᱟ ᱛᱩᱨᱩᱥᱠᱚ ᱨᱮᱵᱴᱱᱟᱜ ᱥᱤᱢᱟᱱᱛᱚ ᱠᱷᱚᱱ ᱱᱤᱭᱟᱹ ᱫᱚ ᱔᱕ ᱠᱤᱞᱳᱢᱤᱴᱟᱨ ᱥᱟᱸᱜᱤᱧᱟ᱾ ᱟᱞᱮᱯᱯᱳ ᱨᱮᱱᱟ ᱩᱛᱟᱹᱨ ᱟᱨ ᱯᱩᱪᱷᱤᱢ ᱱᱥᱠᱷᱟ ᱫᱚ ᱟᱵᱟᱫᱽ ᱵᱟᱜᱽᱨᱟ ᱡᱚᱢᱤ ᱢᱮᱱᱟᱜ-ᱟ᱾ ᱤᱠᱷᱟᱹᱱ ᱚᱸᱰᱮ ᱫᱚ ᱡᱟᱹᱞᱯᱟᱭ ᱠᱚ ᱨᱚᱦᱚᱭᱟ᱾ ᱟᱞᱮᱯᱯᱳ ᱨᱮᱱᱟᱜ ᱯᱩᱨᱩᱵᱽ ᱫᱚ ᱥᱤᱨᱤᱭᱟᱨ ᱨᱮᱱᱟᱜ ᱢᱩᱨᱩᱵᱷᱩᱢᱤ (ᱜᱩᱛᱤᱞ ᱫᱤᱥᱟᱹᱢ) ᱢᱮᱱᱟᱜ-ᱟ᱾ ᱟᱨ ᱱᱤᱭᱟᱹ ᱟᱞᱮᱯᱯᱳ ᱫᱚ ᱠᱤᱭᱩᱠ ᱜᱟᱰᱟ ᱟᱰᱮ ᱨᱮ ᱢᱮᱱᱟᱜ-ᱟ᱾ ᱱᱤᱭᱟᱹ ᱜᱟᱰᱟ ᱫᱚ ᱟᱞᱮᱯᱯᱳ ᱨᱮᱱᱟᱜ ᱟᱲᱮ-ᱛᱮ ᱟᱹᱛᱩ ᱥᱮᱱ ᱠᱟᱛᱮᱜ ᱥᱚᱦᱚᱨ ᱨᱮᱱᱟᱜ ᱫᱟᱹᱠᱷᱤᱱ ᱛᱮ ᱟᱹᱛᱩ ᱥᱮᱱ ᱟᱠᱟᱱᱟ᱾᱾ ᱳᱠᱷᱟᱱ ᱟᱞᱮᱯᱯᱳ ᱨᱮᱱᱟᱜ ᱢᱤᱫ ᱵᱷᱟᱜ ᱫᱚ ᱜᱟᱰᱟ ᱨᱮᱱᱟᱜ ᱞᱮ ᱮᱝᱜᱟ ᱟᱲᱮ ᱨᱮ ᱢᱮᱱᱟᱜ-ᱟ᱾ ᱟᱨᱦᱚᱸ ᱱᱤᱭᱟ ᱥᱚᱦᱚᱨ ᱫᱚ ᱤᱨᱟᱹᱞ ᱜᱚᱴᱟᱝ ᱯᱟᱨᱵᱚᱛ (ᱵᱩᱨᱩ) ᱠᱚᱛᱮ ᱮᱥᱮᱫ ᱥᱮ ᱟᱹᱰᱮ ᱯᱟᱥᱮ ᱯᱚᱨᱤᱵᱟᱥᱴᱤᱛᱚ ᱛᱟᱦᱮᱸ ᱠᱟᱱᱟ᱾
ᱨᱮᱞ ᱰᱟᱦᱟᱨ
ᱟᱞᱮᱯᱯᱳ ᱨᱮᱞ ᱰᱟᱦᱟᱨ ᱮᱥᱴᱮᱥᱚᱱ ᱫᱚ ᱥᱤᱨᱤᱭᱟᱨ ᱥᱟᱶ ᱥᱮᱞᱮᱫ ᱠᱟᱛᱮᱜ ᱯᱨᱚᱫᱷᱟᱱ ᱢᱤᱫᱴᱟᱝ ᱨᱮᱞ ᱮᱥᱴᱤᱥᱚᱱ ᱛᱟᱦᱮ ᱠᱟᱱᱟ᱾ ᱦᱟᱯᱛᱟᱨᱮ ᱵᱟᱨ ᱢᱟᱦᱟ ᱟᱸᱥᱠᱟᱨᱟ ᱠᱷᱚᱱ ᱫᱟᱢᱮᱥᱠᱚ ᱴᱨᱮᱱ ᱦᱮᱡᱩᱜ ᱥᱟᱱᱚᱜ ᱠᱟᱱ ᱛᱟᱦᱮᱱᱟ᱾ ᱟᱫᱚ ᱱᱤᱭᱟᱹ ᱞᱟᱭᱤᱱ ᱨᱮ ᱨᱮᱞ ᱜᱚᱛᱤ ᱠᱚᱢᱟᱣ ᱠᱷᱟᱹᱛᱤᱨ ᱵᱟᱥ ᱜᱟᱹᱰᱤ ᱛᱮᱜᱮ ᱦᱟᱹᱥᱛᱤ ᱫᱚᱠᱚ ᱦᱮᱡᱩᱜ ᱥᱟᱱᱚᱜ ᱠᱟᱱᱟ᱾
ᱭᱟᱢᱩᱱᱟ ᱡᱮᱭᱫᱤ
ᱱᱤᱛᱚᱜ ᱟᱨ ᱱᱤᱡᱚᱨ ᱡᱤᱭᱚᱱ
ᱡᱮᱭᱫᱤ, ᱞᱟᱦᱳᱨ ᱨᱮ ᱡᱟᱱᱟᱢ ᱦᱟᱨᱟ ᱵᱟᱥᱟ ᱚᱞ ᱯᱟᱲᱦᱟᱣ ᱦᱩᱭ ᱟᱠᱟᱱ ᱛᱟᱭᱟ ᱟᱨ ᱴᱮᱠᱥᱟᱥ ᱛᱟᱦᱮᱱ ᱠᱟᱱᱟᱭ, ᱟᱨ ᱠᱟᱨᱟᱪᱤ-ᱞᱟᱦᱳᱨ ᱛᱟᱞᱟ ᱠᱟᱹᱢᱤ ᱠᱟᱱᱟᱭ᱾ ᱩᱱᱤᱨᱮᱱ ᱵᱟᱵᱟ ᱡᱟᱢᱤᱸᱫᱟᱨ ᱡᱮᱭᱫᱤ ᱢᱤᱫᱴᱟᱝ ᱵᱤᱡᱱᱮᱢᱮᱱ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸ ᱫᱚ ᱥᱮᱨᱢᱟ ᱒᱐᱑᱙ ᱨᱮ ᱜᱩᱨ ᱮᱱᱟᱭ, ᱟᱨ ᱟᱭᱳ ᱥᱟᱵᱱᱟ ᱱᱟᱦᱤᱫ ᱡᱮᱭᱫᱤ ᱚᱲᱟᱜ ᱮᱨᱟ ᱠᱟᱱᱟᱭ᱾ ᱯᱚᱸᱡᱟᱵ ᱨᱮᱱ ᱯᱟᱠᱯᱟᱴᱴᱚᱱ ᱨᱮᱱᱟᱜ ᱢᱤᱫᱴᱟᱝ ᱟᱨᱤᱯᱷ ᱣᱟᱞᱟ ᱟᱹᱛᱩ ᱨᱮᱱ ᱠᱟᱱᱟᱭ᱾ ᱩᱱᱤᱫᱚ ᱤᱸᱴᱤᱨᱤᱭᱟᱨ ᱰᱤᱡᱟᱭᱤᱱᱤᱝ ᱨᱮ ᱢᱟᱥᱴᱚᱨᱥ ᱟᱠᱟᱫᱟᱭ ᱟᱨ ᱨᱮᱰᱤᱭᱳ ᱡᱳᱠᱤ ᱟᱨ ᱦᱳᱥᱴᱤᱝ ᱞᱮᱠᱟᱱᱟᱜ ᱵᱷᱟᱹᱷᱤ ᱥᱟᱺᱦᱤᱡ ᱟᱱᱩᱵᱷᱟᱣ ᱢᱮᱱᱟᱜ ᱛᱟᱭᱟ᱾
ᱠᱮᱨᱤᱭᱟᱨ
ᱩᱱᱤᱭᱟᱜ ᱱᱤᱡᱮ ᱮᱠᱴᱤᱝ ᱠᱮᱨᱤᱭᱟᱨ ᱵᱮᱱᱟᱣ ᱨᱮᱱᱟᱜ ᱩᱭᱦᱟᱹᱨ ᱠᱩᱠᱢᱩ ᱛᱟᱭ ᱫᱚ ᱵᱟᱝ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ, ᱟᱡ ᱨᱤᱱ ᱜᱟᱛᱮᱭᱟᱜ ᱠᱟᱛᱷᱟ ᱞᱟᱹᱭ ᱠᱟᱛᱷᱟ ᱢᱟᱱᱟᱣ ᱵᱟᱛᱟᱣ ᱛᱮ ᱦᱩᱭᱮᱱ ᱛᱟᱭᱚᱢ, ᱩᱱᱤᱫᱚ ᱮᱯᱷ.ᱟᱨ.ᱣᱟᱭᱤ ᱰᱤᱡᱤᱴᱚᱞ ᱨᱮᱱᱟᱜ ᱒᱐᱑᱒ ᱨᱮᱱᱟᱜ ᱜᱷᱟᱨᱚᱸᱡᱤᱭᱥ ᱱᱟᱴᱚᱠ ᱴᱷᱟᱠᱟᱱ ᱨᱮ supporting role ᱜᱚᱜᱲᱚᱭᱤᱡ ᱞᱮᱠᱟᱛᱮ ᱠᱟᱹᱢᱤ ᱠᱚᱨᱟᱣ ᱟᱠᱟᱫᱟ, ᱟᱨ ᱤᱱᱟ ᱛᱟᱭᱚᱢ ᱢᱮᱞᱚᱰᱨᱟᱢᱟ ᱠᱷᱩᱥᱤ ᱮᱠ ᱨᱚᱜ ᱨᱮ ᱟᱡᱟᱜ ᱨᱚᱞ ᱮᱠᱴᱤᱝ ᱠᱚᱨᱟᱣ ᱞᱮᱫ ᱛᱟᱦᱮᱱᱟ᱾ ᱩᱨᱫᱩ ᱑ ᱨᱮᱱᱟᱜ ᱛᱮᱨᱤ ᱨᱟᱦ ᱢᱮ ᱨᱩᱞ ᱜᱟᱭᱤ ᱢᱮ ᱥᱟᱢᱤᱭᱟ ᱢᱩᱢᱛᱟᱡ ᱟᱨ ᱥᱟᱢᱤ ᱠᱷᱟᱱ ᱥᱟᱶᱛᱮ ᱧᱮᱞ ᱥᱚᱫᱚᱨ ᱮᱱᱟ, ᱡᱟᱦᱟᱸ ᱫᱚ ᱢᱟᱨᱤᱭᱟᱢ ᱨᱮᱱᱟᱜ ᱨᱚᱞ ᱮᱠᱴᱤᱝ ᱠᱚᱨᱟᱣ ᱞᱮᱫ ᱛᱟᱦᱮᱱᱟ᱾ᱡᱮᱭᱫᱤ ᱱᱟᱴᱚᱠ ᱨᱮ ᱮᱢᱚᱥᱱᱟᱞ ᱨᱩᱯ ᱛᱮ intense ᱵᱮᱵᱷᱟᱨ ᱦᱟᱣ ᱵᱷᱟᱣ ᱠᱚ ᱩᱯᱨᱩᱢ ᱵᱟᱠᱷᱨᱟ ᱥᱟᱨᱦᱟᱣᱱᱟ ᱧᱟᱢᱟᱱᱟ, ᱡᱤᱭᱚ ᱴᱤᱵᱷᱤ ᱨᱮᱱᱟᱜ ᱢᱮᱨᱤ ᱫᱩᱞᱟᱨᱤ (᱒᱐᱑᱓) ᱟᱨ ᱦᱟᱢ ᱴᱤᱵᱷᱤ ᱨᱮᱱᱟᱜ ᱩᱞᱞᱩ ᱵᱟᱨᱭᱮ ᱯᱷᱟᱨᱚᱠᱷᱛ ᱱᱟᱦᱤᱸ (᱒᱐᱑᱓), ᱤᱱᱟ ᱛᱟᱭᱚᱢ ᱩᱱᱤ ᱦᱟᱢ ᱥᱤᱨᱯᱟᱹ ᱥᱟᱶᱛᱮ ᱜᱚᱜᱲᱚᱭᱤᱡ ᱨᱚᱞ ᱮᱠᱴᱤᱝ ᱮᱠᱴᱨᱮᱥ ᱠᱚᱨᱟᱣ ᱞᱮᱠᱟᱛᱮ ᱱᱚᱢᱤᱱᱮᱥᱚᱱ ᱢᱟᱹᱱ ᱥᱟᱨᱦᱟᱣ ᱧᱟᱢᱟᱱᱟ᱾᱒᱐᱑᱓ ᱥᱮᱨᱢᱟ ᱨᱮ ᱛᱟᱭᱚᱢ ᱛᱮ ᱡᱮᱭᱫᱤ ᱟᱜ  ᱥᱨᱤᱸᱠᱷᱞᱟ ᱢᱤᱫᱴᱟᱝ ᱥᱚᱨᱮᱥ (special appearance) ᱞᱮᱠᱟᱛᱮ ᱦᱩᱭ ᱵᱟᱪᱷᱟᱣ ᱮᱱᱟ ᱟᱨ ᱥᱟᱡᱟᱞ ᱟᱞᱤ ᱟᱨ ᱟᱜᱟ ᱟᱞᱤ ᱥᱟᱶᱛᱮ ᱠᱟᱥᱤᱯᱷ ᱱᱤᱥᱟᱨ ᱟᱜ ᱫᱤᱥᱟᱹ ᱩᱫᱩᱜ ᱨᱮ ᱵᱮᱱᱟᱣ ᱮᱱᱟ ᱠᱤᱥ ᱥᱮ ᱠᱟᱦᱩᱸ ᱨᱮ ᱜᱚᱜᱲᱚᱭᱤᱡ ᱞᱮᱠᱟᱛᱮ ᱨᱚᱞ ᱮᱠᱴᱤᱝ ᱠᱚᱨᱟᱣ ᱛᱟᱦᱮᱸ ᱠᱟᱱᱟ᱾ ᱩᱱᱤᱭᱟᱜ ᱱᱟᱴᱚᱠ ᱢᱳᱥᱟᱢ (᱒᱐᱑᱔), ᱢᱟᱫᱣᱟ (᱒᱐᱑᱕), ᱟᱨ ᱡᱩᱜᱽᱱᱩ (᱒᱐᱑᱕), ᱠᱟᱸᱪ ᱠᱤ ᱜᱩᱲᱤᱭᱟ (᱒᱐᱑᱕) ᱯᱟᱨᱟᱥ (᱒᱐᱑᱕) ᱟᱨ ᱟᱯ ᱠᱤ ᱠᱟᱱᱤᱡ ᱨᱮ   ᱢᱤᱫᱴᱟᱝ ᱱᱟᱯᱟᱭ ᱪᱮᱦᱨᱟ ᱵᱷᱟᱜᱮ ᱮᱱᱮᱢ ᱩᱯᱨᱩᱢ ᱫᱚᱦᱚ ᱠᱮᱫᱟ᱾ ᱡᱟᱦᱟᱸ ᱫᱚ ᱠᱤᱪᱷᱩᱜᱟᱱ ᱥᱚᱨᱮᱥ ᱮᱠᱴᱨᱮᱥ ᱠᱚ ᱱᱚᱢᱤᱱᱮᱥᱚᱱ ᱮᱢᱟᱱ ᱠᱚ ᱮᱢᱟᱫ ᱟᱠᱟᱫ ᱠᱚᱣᱟ᱾ ᱒᱐᱑᱖ ᱨᱮ ᱩᱱᱤ ᱢᱚᱢᱤᱱᱟ ᱫᱩᱨᱮᱫᱽ ᱟᱜ ᱡᱟᱨᱟ ᱭᱟᱫ ᱠᱟᱨ ᱨᱮ ᱧᱮᱞᱮᱟᱱᱟᱭ᱾ ᱡᱟᱦᱟᱸ ᱫᱚ ᱡᱟᱦᱤᱫ ᱟᱦᱢᱟᱫ ᱟᱨ ᱥᱟᱱᱟ ᱡᱟᱣᱮᱫ ᱥᱟᱶᱛᱮ ᱩᱡᱽᱢᱟ ᱤᱠᱷᱛᱤᱭᱟᱨ ᱨᱮᱱᱟᱜ ᱥᱚᱨᱮᱥ ᱯᱟᱴ ᱨᱚᱞ ᱢᱮᱱᱟᱜ ᱛᱟᱭᱟ᱾
Other work
ᱡᱮᱭᱫᱤ ᱢᱤᱰᱤᱭᱟ ᱨᱮ widely active ᱢᱮᱱᱟᱜ ᱟᱠᱟᱫᱮᱭᱟ᱾
ᱵᱩᱫᱷᱤᱨᱟᱢ ᱴᱩᱰᱩ
ᱵᱩᱫᱷᱤᱨᱟᱢ ᱴᱩᱰᱩᱟᱜ ᱡᱟᱱᱟᱢ ᱫᱚ (᱓ ᱟᱜᱟᱥᱛ ᱑᱙᱙᱑ ᱯᱚᱥᱪᱤᱢ ᱵᱮᱸᱜᱚᱞ, ᱠᱟᱞᱠᱟᱛᱛᱟ ᱨᱮ ᱟᱡᱟᱜ ᱯᱟᱹᱡᱟ ᱫᱷᱩᱲᱤ ᱫᱷᱟ.ᱨᱛᱤ ᱮ ᱞᱮᱵᱮᱫ ᱠᱮᱫᱟ) ᱩᱱᱤ ᱢᱤᱫᱴᱟᱝ ᱥᱤᱧᱚᱛᱭᱟ ᱯᱷᱩᱴᱵᱚᱞ ᱠᱷᱮᱞᱚᱰ ᱠᱚᱲᱟ ᱠᱟᱱᱟᱭ, ᱡᱟᱦᱟᱭ ᱫᱚ ᱱᱤᱛᱚᱜ ᱱᱟᱝ ᱨᱮ ᱟᱭᱤ-ᱞᱤᱜᱽ ᱠᱞᱟᱵ ᱢᱳᱢᱢᱰᱟᱱ ᱞᱟ.ᱜᱤᱫ ᱛᱮ ᱠᱷᱮᱞ ᱠᱟᱱᱟᱭ᱾
ᱥᱟᱢᱟᱝ ᱵᱮᱸᱜᱚᱞ
ᱯᱚᱥᱪᱤᱢ ᱵᱮᱸᱜᱚᱞ ᱨᱮᱱᱟᱜ ᱯᱟᱸᱰᱩᱣᱟ ᱨᱮ ᱡᱟᱱᱟᱢ, ᱠᱤᱸᱜᱽᱥᱯᱷᱤᱥᱟᱨ ᱥᱟᱢᱟᱝ ᱵᱮᱸᱜᱚᱞ ᱮᱯᱷᱥᱤ ᱨᱮᱱ ᱡᱩᱣᱟᱱ ᱠᱚ ᱡᱩᱣᱟᱱ ᱴᱤᱢ ᱞᱟ.ᱜᱤᱫ ᱡᱩᱣᱟᱱ ᱪᱚᱢᱯᱤᱭᱟᱱ ᱥᱤᱯ ᱨᱮ ᱠᱷᱮᱞ ᱞᱟ.ᱜᱤᱫ ᱛᱮ ᱥᱤᱡᱟᱱ ᱠᱷᱮᱞ ᱛᱟᱭᱚᱢ ᱴᱩᱰᱩ ᱫᱚ ᱠᱞᱟᱵ ᱥᱟᱶ ᱯᱮᱥᱟᱣᱟᱨ ᱥᱟᱵᱟᱫ ᱨᱮ ᱟᱡᱟᱜ ᱥᱟ.ᱱ ᱠᱮᱫᱟ᱾
ᱵᱟᱞᱮᱥᱚᱨ ᱨᱮᱞᱣᱮ ᱥᱴᱮᱥᱚᱱ
ᱵᱟᱞᱮᱥᱚᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱵᱟᱞᱮᱥᱚᱨ ᱦᱚᱱᱚᱛ ᱨᱮ ᱵᱟᱞᱮᱥᱚᱨ, ᱨᱮᱢᱩᱱᱟ, ᱪᱟᱱᱫᱤᱯᱩᱨ, ᱵᱷᱚᱜᱽᱨᱟᱭ, ᱱᱤᱞᱜᱤᱨᱤ, ᱳᱰᱤᱥᱟ ᱟᱨ ᱢᱚᱭᱩᱨᱵᱷᱚᱸᱡᱽ, ᱠᱮᱱᱫᱩᱡᱷᱚᱨᱜᱚᱲ ᱟᱨ ᱵᱷᱚᱫᱽᱨᱚᱠ ᱞᱮᱠᱟᱱ ᱮᱴᱟᱜ ᱦᱚᱱᱚᱛ ᱠᱚᱨᱮ ᱫᱩᱨᱚᱱᱛᱚ, ᱨᱟᱡᱽᱫᱷᱟᱱᱤ, ᱥᱚᱛᱟᱵᱽᱫᱤ, ᱦᱟᱢᱥᱟᱯᱷᱟᱨ ᱮᱠᱥᱯᱨᱮᱥ ᱞᱮᱠᱟᱱ ᱢᱩᱬ ᱴᱨᱮᱱ ᱟᱨ ᱵᱷᱚᱫᱽᱨᱚᱠ ᱨᱮ ᱵᱟᱭ ᱛᱤᱸᱜᱩᱱᱟᱜ ᱟᱹᱰᱤ ᱮᱴᱟᱜ ᱴᱨᱮᱱ ᱥᱮᱵᱟ ᱢᱮᱱᱟᱜᱼᱟ ᱾ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱳᱰᱤᱥᱟ ᱨᱮ ᱥᱴᱮᱥᱚᱱ ᱾
ᱥᱩᱵᱤᱫᱷᱟ
ᱵᱟᱞᱮᱥᱚᱨ ᱨᱮᱞᱣᱮ ᱥᱴᱮᱥᱚᱱ ᱨᱮ ᱯᱩᱱᱭᱟ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱯᱞᱮᱴᱯᱷᱚᱨᱢ ᱫᱚ ᱑,᱒ ᱟᱨ ᱓ ᱫᱚ ᱵᱮᱵᱷᱟᱨᱚᱜ ᱡᱷᱟᱹᱞ ᱥᱟ:ᱜᱤᱧ ᱴᱨᱮᱱ ᱠᱚ ᱡᱮᱞᱮᱠᱟ ᱮᱠᱥᱯᱨᱮᱥ ᱟᱨ ᱢᱮᱞ ᱴᱨᱮᱱ ᱟᱨ ᱯᱞᱮᱴᱯᱷᱚᱨᱢ ᱱᱚᱢᱵᱚᱨ ᱞᱟᱹᱜᱤᱫ ᱵᱮᱵᱷᱟᱨᱚᱜᱼᱟ ᱾ ᱔ ᱨᱮᱱᱟᱜ ᱵᱮᱵᱷᱟᱨᱚᱜ ᱩᱯᱱᱚᱜᱚᱨ ᱟᱨ ᱞᱚᱠᱟᱞ ᱰᱮᱢᱩ, ᱢᱮᱢᱩ ᱴᱨᱮᱱ ᱠᱚ ᱞᱟᱹᱜᱤᱫ ᱵᱮᱵᱷᱟᱨᱚᱜᱼᱟ ᱾
ᱵᱟᱞᱮᱥᱚᱨ ᱨᱮᱞᱣᱮ ᱥᱴᱮᱥᱚᱱ ᱨᱮ ᱢᱤᱫᱴᱟᱹᱝ ᱠᱚᱢᱯᱭᱩᱴᱮᱨᱤᱡᱮᱰ ᱨᱟᱠᱷᱟ ᱫᱚᱦᱚ ᱚᱯᱷᱤᱥ ᱚᱲᱟᱜ, ᱵᱮᱴᱤᱝ ᱚᱲᱟᱜ, ᱨᱤᱴᱟᱭᱨᱤᱝ ᱚᱲᱟᱜ ᱟᱨ ᱨᱤᱯᱷᱨᱮᱥᱢᱮᱱᱴ ᱚᱲᱟᱜ ᱢᱮᱱᱟᱜᱼᱟ ᱾ ᱵᱟᱞᱮᱥᱚᱨ ᱨᱮᱞᱣᱮ ᱥᱴᱮᱥᱚᱱ ᱨᱮ ᱢᱤᱫᱴᱟᱹᱝ ᱰᱚᱵᱚᱞ ᱵᱮᱰ ᱟᱜ ᱮᱭᱟᱨ-ᱠᱚᱱᱰᱤᱥᱚᱱᱮᱰ ᱨᱤᱴᱟᱭᱨᱤᱝ ᱚᱲᱟᱜ ᱢᱮᱱᱟᱜᱼᱟ, ᱖ ᱜᱚᱴᱟᱝ ᱰᱚᱵᱚᱞ ᱟᱜ ᱵᱟᱝ-ᱦᱚᱭ-ᱠᱚᱱᱰᱤᱥᱚᱱᱮᱰ ᱨᱤᱴᱟᱭᱨᱤᱝ ᱚᱲᱟᱜ ᱟᱨ ᱛᱩᱨᱩᱭ ᱵᱮᱰ ᱟᱜ ᱰᱚᱨᱢᱮᱴᱨᱤ ᱢᱮᱱᱟᱜᱼᱟ, ᱡᱚᱛᱚ ᱯᱞᱮᱴᱯᱷᱚᱨᱢ ᱨᱮ ᱟᱹᱰᱤ ᱜᱟᱱ ᱦᱩᱰᱤᱧ ᱫᱩᱠᱟᱱ ᱠᱚ ᱢᱮᱱᱟᱜᱼᱟ, ᱣᱟᱴᱟᱨ ᱵᱮᱸᱰᱤᱝ ᱢᱤᱥᱤᱱ ᱦᱚᱸ ᱢᱮᱱᱟᱜᱼᱟ ᱡᱚᱛᱚ ᱯᱞᱮᱴᱯᱷᱚᱨᱢ ᱨᱮ ᱾
ᱯᱟᱥᱮᱱᱡᱚᱨ ᱟᱱᱫᱚᱞᱟᱱ ᱟᱨ ᱴᱨᱮᱱ ᱫᱮᱠᱷᱟᱜ
ᱵᱟᱞᱮᱥᱚᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱮ-ᱜᱨᱮᱰ ᱥᱴᱮᱥᱚᱱ ᱠᱟᱱᱟ ᱾ ᱵᱟᱞᱮᱥᱚᱨ ᱨᱮᱞᱣᱮ ᱥᱴᱮᱥᱚᱱ ᱑᱓᱐,᱐᱐᱐ ᱯᱟᱥᱮᱱᱡᱚᱨ ᱠᱚ ᱥᱮᱵᱟᱭᱟ ᱾ ᱱᱚᱣᱟ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱢᱩᱬ ᱥᱴᱮᱥᱚᱱ ᱠᱟᱱᱟ ᱡᱟᱦᱟᱸ ᱫᱚ ᱦᱟᱵᱽᱲᱟ ᱠᱷᱚᱱ ᱪᱮᱱᱱᱟᱭ ᱥᱮᱱᱚᱜᱟᱜ ᱡᱚᱛᱚ ᱴᱨᱮᱱᱮ ᱛᱤᱸᱜᱩᱭᱟ ᱾ ᱵᱷᱩᱵᱽᱱᱮᱥᱚᱨ ᱨᱟᱡᱽᱫᱷᱟᱱᱤ ᱮᱠᱥᱯᱨᱮᱥ, ᱵᱷᱩᱵᱽᱱᱮᱥᱚᱨ-ᱱᱟᱶᱟ ᱫᱤᱞᱞᱤ ᱫᱩᱨᱚᱱᱛᱚ ᱮᱠᱥᱯᱨᱮᱥ ᱟᱨ ᱦᱟᱵᱽᱲᱟ-ᱭᱚᱥᱵᱚᱸᱛᱯᱩᱨ ᱦᱟᱢᱥᱟᱯᱷᱟᱨ ᱮᱠᱥᱯᱨᱮᱥ, ᱯᱩᱨᱤ-ᱦᱟᱵᱽᱲᱟ ᱥᱚᱛᱟᱵᱽᱫᱤ ᱮᱠᱥᱯᱨᱮᱥ ᱞᱮᱠᱟᱱ ᱟᱹᱰᱤ ᱜᱟᱱ ᱴᱨᱮᱱ ᱱᱚᱸᱰᱮᱭ ᱛᱤᱸᱜᱩᱭᱟ ᱾
ᱱᱟᱜᱟᱢ
᱑᱘᱙᱓ ᱠᱷᱚᱱ ᱑᱘᱙᱖ ᱡᱩᱜᱽ ᱨᱮ, ᱤᱥᱴ ᱠᱚᱥᱴ ᱤᱥᱴᱮᱴ ᱨᱮᱞᱣᱮ ᱑,᱒᱘᱗ ᱠᱤᱞᱚᱢᱤᱴᱚᱨ ᱵᱮᱱᱟᱣ ᱮᱱᱟ ᱟᱨ ᱱᱚᱣᱟ ᱦᱮᱡ ᱥᱮᱱ ᱞᱟᱹᱜᱤᱫ ᱛᱮ ᱡᱷᱤᱡ ᱮᱱᱟ ᱾ ᱠᱚᱴᱚᱠ ᱞᱟᱹᱜᱤᱫ ᱫᱚ ᱵᱮᱸᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱞᱟᱭᱤᱱ ᱑ ᱡᱟᱱᱩᱣᱟᱨᱤ ᱑᱘᱙᱙ ᱥᱟᱞ ᱨᱮ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾ ᱤᱥᱴ ᱠᱚᱥᱴ ᱤᱥᱴᱮᱴ ᱨᱮᱞᱣᱮ ᱕᱑᱔ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱠᱚᱧᱮ ᱠᱷᱚᱸᱰ ᱫᱚ ᱑᱙᱐᱒ ᱥᱟᱞ ᱨᱮ ᱵᱤ.ᱮᱱ.ᱟᱨ ᱨᱮ ᱢᱮᱥᱟ ᱮᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱞᱮᱥᱚᱨ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱠᱷᱚᱲᱚᱜᱽᱯᱩᱨ ᱨᱮᱞᱣᱮ ᱠᱷᱚᱸᱰ
ᱥᱟᱱᱛᱟᱲᱤ ᱠᱷᱚᱵᱚᱨ
ᱥᱟᱱᱛᱟᱲᱤ ᱠᱷᱚᱵᱚᱨ ᱫᱚ ᱠᱚᱲᱤᱝᱜᱚ ᱱᱤᱭᱩᱡᱽ ᱪᱟᱱᱮᱞ ᱨᱮᱭᱟᱜ ᱢᱤᱫᱴᱟᱹᱝ ᱴᱤ. ᱵᱷᱤ ᱯᱨᱚᱜᱽᱨᱟᱢ ᱠᱟᱱᱟ ᱾ KIIT, KISS ᱟᱨ Kalinga TV ᱨᱤᱱᱤᱡ ᱨᱮᱦᱮᱫᱤᱭᱟᱹ Dr. ᱟᱹᱪᱩᱛᱭᱚ ᱥᱟᱢᱚᱱᱛᱷᱚ ᱛᱤᱠᱤᱱ ᱩᱫᱽᱜᱷᱟᱴᱚᱱ ᱞᱮᱜᱼᱟ ᱠᱤᱱ ᱾ ᱱᱟᱶᱟ ᱯᱨᱚᱜᱽᱨᱟᱢ ᱫᱚ ᱒᱐᱑᱘ ᱥᱮᱨᱢᱟ ᱠᱷᱚᱱ ᱠᱚ ᱮᱦᱟᱵ ᱞᱮᱫᱟ ᱾ ᱱᱤᱛ ᱦᱟᱹᱵᱤᱡ ᱛᱮ ᱢᱤᱫ ᱥᱟᱭ ᱯᱩᱱ ᱜᱮᱞ ᱮᱭᱟᱭ ᱜᱚᱴᱟᱝ ᱮᱯᱤᱥᱚᱰ ᱠᱚ ᱯᱩᱨᱟᱹᱣ ᱟᱠᱟᱫᱼᱟ ᱾
᱑᱕ ᱢᱮᱭ ᱒᱐᱒᱐ ᱨᱮ ᱥᱟᱱᱛᱟᱲᱤ ᱠᱷᱚᱵᱟᱨ ᱫᱚ ᱑᱐᱐ ᱜᱚᱴᱟᱝ ᱮᱯᱤᱥᱚᱰ ᱮ ᱯᱩᱨᱟᱣ ᱞᱮᱫᱟᱭ᱾
ᱨᱤᱯᱚᱴᱟᱹᱨ ᱟᱨ ᱮᱝᱠᱚᱨ
ᱥᱟᱱᱛᱟᱲᱤ ᱠᱷᱚᱵᱚᱨ ᱨᱤᱱ ᱮᱝᱠᱚᱨ ᱫᱚ ᱠᱚ ᱦᱩᱭᱩᱜ ᱠᱟᱱᱟᱺ-
ᱢᱟᱹᱧᱡᱩᱞᱚᱛᱟ ᱦᱟᱸᱥᱫᱟᱜ ᱼ ᱮᱝᱠᱚᱨ ᱯᱚᱝᱠᱚᱡᱤᱱᱤ ᱴᱩᱰᱩ ᱼ ᱨᱤᱯᱚᱴᱟᱹᱨ ᱨᱟᱹᱭᱢᱟᱹᱛ ᱦᱟᱸᱥᱫᱟᱜ ᱼ ᱮᱝᱠᱚᱨ ᱭᱟᱹᱥᱢᱤᱱ ᱦᱮᱢᱵᱽᱨᱚᱢ ᱼ ᱮᱝᱠᱚᱨ ᱢᱟᱭᱟᱵᱚᱛᱤ ᱢᱩᱨᱢᱩ ᱼ ᱮᱝᱠᱚᱨ ᱡᱟᱥᱢᱤᱱ ᱦᱮᱢᱵᱽᱨᱚᱢ ᱼ ᱮᱝᱠᱚᱨ ᱮᱥ. ᱠᱮ. ᱥᱟᱫᱟᱢᱟ ᱼ ᱨᱤᱯᱚᱴᱟᱹᱨ
ᱵᱤᱦᱟᱨ ᱦᱚᱱᱚᱛ ᱛᱟ.ᱞᱠᱟ
ᱵᱤᱦᱟᱨ, ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ, ᱱᱤᱛᱚᱜ ᱱᱟᱝ ᱨᱮ ᱵᱤᱦᱟᱨ ᱨᱮᱭᱟᱜ ᱓᱕ ᱟᱰᱢᱤᱱᱤᱥᱴᱨᱮᱴᱤᱵ ᱦᱚᱱᱚᱛ ᱢᱮᱱᱟᱜ ᱟ,
ᱥᱤᱧᱚᱛᱭᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ (administrative geographical Unit) ᱟᱰᱢᱤᱱᱤᱥᱴᱨᱟᱴᱤᱵ ᱡᱮᱜᱽᱨᱟᱯᱷᱤᱠᱟᱞ ᱩᱱᱤᱴ   ᱠᱟᱱᱟ, ᱡᱟᱦᱟᱸᱭ ᱢᱩᱬᱩᱛ ᱦᱚᱱᱚᱛ ᱨᱮ ᱢᱟᱡᱤᱥᱴᱨᱮᱴ ᱟᱨ ᱵᱟᱝ ᱰᱤᱯᱴᱤ ᱠᱟᱢᱤᱥᱱᱟᱨ ᱮ ᱛᱟᱦᱮᱱᱟ, ᱡᱟᱦᱟᱸ ᱫᱚ ᱥᱤᱧᱚᱛᱤᱭᱟ (Indian Administrative Service) ᱚᱯᱷᱤᱥᱚᱨ ᱮ ᱛᱟᱦᱮᱱ ᱠᱟᱱᱟ᱾ ᱦᱚᱱᱚᱛ ᱢᱟᱡᱤᱥᱴᱨᱮᱴ ᱟᱨ ᱵᱟᱝ ᱰᱤᱯᱴᱤ ᱠᱟᱢᱤᱥᱱᱟᱨ ᱫᱚ ᱯᱚᱱᱚᱛ ᱨᱮᱱᱟᱜ ᱟᱰᱢᱤᱱᱤᱥᱴᱨᱮᱴᱤᱵ ᱥᱟᱨᱣᱤᱥ ᱨᱮᱱ ᱵᱷᱮᱜᱟᱨ ᱵᱷᱮᱜᱟᱨ ᱣᱤᱸᱜᱥ ᱠᱷᱚᱱ ᱟ.ᱰᱤ ᱜᱟᱱ ᱜᱚᱴᱟᱝ ᱚᱯᱷᱤᱥᱚᱨ ᱦᱚᱛᱮᱛᱮ ᱜᱚᱲᱚ ᱠᱚ ᱧᱟᱢ ᱠᱟᱱᱟ᱾ ᱢᱤᱫ ᱯᱩᱞᱤᱥ ᱥᱩᱯᱨᱤᱴᱮᱱᱰᱮᱸᱴ(superintendent), ᱡᱟᱦᱟᱸᱭ ᱫᱚ ᱤᱱᱰᱤᱭᱟᱱ ᱯᱩᱞᱤᱥ ᱥᱟᱨᱣᱤᱥ ᱨᱮᱱᱟᱜ ᱡᱚᱯᱲᱟᱣ ᱚᱯᱷᱤᱥᱚᱨ ᱠᱟᱱᱟᱭ, ᱱᱩᱭ ᱜᱮ ᱱᱤᱭᱚᱢ ᱠᱟᱱᱩᱱ ᱵᱮᱵᱚᱥᱛᱟ ᱟᱨ ᱥᱟᱶ ᱠᱟᱛᱷᱟ ᱮᱢᱟᱱ ᱠᱚᱨᱮᱱᱟᱜ ᱵᱮᱱᱟᱣ ᱫᱚᱦᱚ ᱢᱤᱫ ᱦᱟᱢᱟᱞ ᱮ ᱫᱚᱦᱚᱭ ᱛᱟᱦᱮᱱ ᱠᱟᱱᱟ᱾
᱓ ᱠᱷᱚᱱ ᱖ ᱦᱚᱱᱚᱛ ᱢᱤᱫᱴᱟᱝ ᱰᱤᱵᱤᱡᱟᱱ (ᱟᱱᱩᱢᱟᱱᱰᱟᱞ) ᱵᱮᱱᱟᱣ ᱞᱟᱹᱜᱤᱫ ᱨᱮᱠᱚ ᱥᱮᱞᱮᱫ ᱟᱠᱟᱫᱟ᱾ ᱡᱚᱛᱚ ᱦᱚᱱᱚᱛ ᱜᱮ ᱥᱟᱵᱽ ᱰᱤᱵᱤᱡᱟᱱ ᱨᱮ ᱦᱟᱴᱤᱝ ᱢᱮᱱᱟᱜ ᱟᱠᱟᱫᱟ᱾
ᱠᱤᱥᱟᱱᱜᱚᱸᱡᱽ
ᱠᱤᱥᱟᱱᱜᱚᱸᱡᱽ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱯᱩᱨᱱᱤᱭᱟ ᱛᱷᱚᱱᱚᱛ ᱨᱮ ᱠᱤᱥᱟᱱᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱱᱟᱜᱟᱢ
ᱠᱤᱥᱟᱱᱜᱚᱸᱡᱽ, ᱟᱫᱚ ᱢᱟᱬᱟᱝ ᱫᱚ ᱯᱩᱨᱱᱤᱭᱟ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱢᱤᱛᱷᱤᱞᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱠᱚᱸᱭᱮ ᱵᱮᱭᱫᱤᱠ ᱡᱩᱜᱽ (c.1100-500 BCE) ᱨᱮᱱᱟᱜ ᱚᱠᱛᱚ, ᱵᱤᱫᱮᱦ ᱯᱚᱱᱚᱛ ᱮᱛᱚᱢ ᱮᱥᱤᱭᱟ ᱨᱮᱱᱟᱜ ᱢᱩᱬ ᱨᱟᱡᱽᱟᱹᱨᱤ ᱟᱨ ᱥᱟᱸᱥᱠᱨᱤᱛᱤᱠ ᱛᱟᱞᱢᱟ ᱠᱷᱚᱱ ᱫᱚ ᱢᱤᱫᱴᱟᱝ ᱵᱮᱱᱟᱣ ᱮᱱᱟ, ᱵᱟᱱᱟᱨ ᱠᱩᱨᱩ ᱟᱨ ᱯᱟᱱᱟᱠᱞᱟ ᱾ ᱵᱤᱫᱮᱦ ᱥᱚᱢᱨᱟᱡᱽ ᱤᱦ ᱨᱟᱡᱟ ᱫᱚ ᱡᱟᱱᱟᱠ ᱦᱚᱸᱠᱚ ᱢᱮᱛᱟᱭ ᱟᱠᱚ ᱛᱟᱦᱮᱸᱫ ᱾
ᱢᱤᱛᱷᱤᱞᱤ ᱥᱚᱢᱨᱟᱡᱽ ᱛᱟᱭᱚᱢ ᱛᱮ ᱵᱟᱡᱡᱤ ᱥᱟᱸᱜᱛᱟᱱ ᱨᱮ ᱥᱮᱞᱮᱫ ᱟᱠᱟᱱᱟ,ᱚᱠᱚᱭᱟᱜ ᱨᱟᱡᱽᱜᱟᱲ ᱵᱮᱭᱥᱟᱞᱤ ᱥᱚᱦᱚᱨ ᱨᱮ ᱛᱟᱦᱮᱸᱱᱟ ᱠᱟᱱᱟ, ᱟᱫᱚ ᱢᱤᱛᱷᱤᱞᱤ ᱨᱮ ᱦᱚᱸ ᱢᱮᱱᱟᱜᱼᱟ ᱾
ᱦᱚᱨ ᱰᱟᱦᱟᱨ
ᱮᱞᱮᱞ ᱞᱮᱠᱟᱛᱮ, ᱠᱤᱥᱟᱱᱜᱚᱸᱡᱽ ᱨᱮ ᱢᱤᱫ ᱢᱩᱬ ᱨᱮᱞᱦᱮᱰ ᱢᱮᱱᱟᱜᱼᱟ ᱟᱫᱚ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱟᱨ ᱱᱟᱜᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱠᱤᱥᱟᱱᱜᱚᱸᱡᱽ ᱨᱮᱞᱣᱮ ᱥᱴᱮᱥᱚᱱ ᱠᱚᱸᱭᱮ ᱥᱟᱢᱟᱝ ᱯᱷᱨᱚᱱᱴᱤᱭᱟᱨ ᱨᱮᱞᱣᱮ (NFR) ᱨᱮᱱᱟᱜ ᱴᱚᱴᱷᱟ ᱨᱮ ᱦᱤᱡᱩᱜᱼᱟ ᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ 'ᱮ' ᱠᱮᱴᱮᱜᱚᱨᱤ ᱨᱮᱱᱟᱜ ᱥᱴᱮᱥᱚᱱ ᱠᱟᱱᱟ ᱾ ᱨᱮᱞᱣᱮ ᱥᱴᱮᱥᱚᱱ ᱟᱨ NH 31 ᱥᱤᱧᱚᱛ ᱨᱮᱱᱟᱜ ᱠᱚᱸᱧᱮᱥᱟᱢᱟᱝ ᱴᱚᱴᱷᱟ ᱫᱚ ᱫᱤᱥᱚᱢ ᱨᱮᱱᱟᱜ ᱛᱟᱨᱟ ᱴᱷᱟᱶ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾ ᱱᱚᱸᱰᱮ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱦᱩᱭ ᱟᱠᱟᱱᱟ ᱥᱚᱡᱷᱮ ᱴᱨᱮᱱ ᱢᱮᱱᱟᱜᱼᱟ ᱼ ᱱᱟᱶᱟ ᱫᱤᱞᱞᱤ, ᱢᱩᱢᱵᱟᱭ, ᱯᱟᱴᱱᱟ, ᱠᱚᱞᱠᱟᱛᱟ, ᱜᱩᱣᱟᱦᱟᱴᱤ, ᱵᱟᱸᱜᱽᱞᱳᱨ, ᱪᱮᱱᱱᱟᱭ, ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱮᱢᱟᱱ ᱾ ᱨᱮᱸᱜᱮᱡ ᱱᱟᱣᱟᱡᱽ ᱮᱠᱥᱯᱨᱮᱥ ᱟᱡᱽᱢᱮᱨ ᱞᱟᱹᱜᱤᱫ ᱱᱚᱸᱰᱮ ᱮᱦᱚᱵᱚᱜ ᱟ ᱾ ᱫᱤᱞᱞᱤ ᱟᱨ ᱰᱤᱵᱽᱨᱩᱜᱚᱰ ᱛᱟᱞᱟ ᱛᱮ ᱥᱮᱱᱚᱜ ᱜᱟᱜ ᱨᱟᱡᱽᱫᱷᱟᱱᱤ ᱮᱠᱥᱯᱨᱮᱥ ᱠᱮᱴᱮᱜᱚᱨᱤ ᱨᱮ ᱛᱤᱸᱜᱩᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱑ ᱨᱮᱞᱣᱮ ᱞᱟᱭᱤᱱ ᱥᱟᱶᱛᱮ ᱥᱮᱱᱚᱜ ᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱤᱥᱟᱱᱜᱚᱸᱡᱽ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱢᱮᱪᱤ ᱚᱧᱪᱚᱞ
ᱢᱮᱪᱤ ᱚᱧᱪᱚᱞ ᱱᱮᱯᱟᱞ ᱨᱮᱱᱟᱜ ᱯᱩᱨᱣᱟᱧᱪᱚᱞ ᱵᱤᱠᱟᱥ ᱪᱷᱮᱛᱨᱚ ᱨᱮ ᱡᱚᱛᱚᱠᱷᱚᱱ ᱯᱩᱨᱩᱵ ᱱᱟᱠᱷᱟ ᱨᱮ ᱢᱮᱱᱟᱜ-ᱟ ᱱᱩᱣᱟ ᱚᱧᱪᱚᱞ । ᱱᱩᱣᱟ ᱚᱧᱪᱚᱞ ᱔ ᱡᱤᱞᱟ ᱨᱮ ᱦᱟ.ᱴᱤᱧ ᱟᱠᱟᱱᱟ। ᱢᱮᱪᱤ ᱜᱟᱰᱟ ᱨᱮᱱᱟᱜ ᱧᱩᱛᱩᱢ ᱛᱮ ᱱᱩᱣᱟ ᱚᱧᱪᱚᱞ ᱨᱮᱱᱟᱜ ᱧᱩᱛᱩᱢ ᱠᱚ ᱫᱚᱦᱚ ᱟᱠᱟᱫᱟ । ᱱᱩᱣᱟ ᱚᱧᱪᱚᱞ ᱯᱩᱨᱣᱟᱧᱪᱚᱞ ᱵᱤᱠᱟᱥ ᱪᱷᱮᱛᱨᱚ ᱨᱮ ᱢᱮᱱᱟᱜ-ᱟ। ᱱᱩᱣᱟ ᱚᱧᱪᱚᱞ ᱮᱛᱚᱢ ᱱᱟᱠᱷᱟ ᱨᱮ ᱵᱷᱟᱨᱚᱛ ᱨᱮᱱᱟᱜ ᱵᱤᱦᱟᱨ ᱨᱟᱡᱽᱭᱚ ᱟᱨ ᱠᱚᱭᱮ ᱱᱟᱠᱷᱟ ᱨᱮ ᱪᱤᱱ ᱨᱮᱱᱟᱜ ᱛᱤᱵᱵᱚᱛ ᱨᱟᱡᱽᱭᱚ ᱢᱮᱱᱟᱜ-ᱟ।
ᱧᱩᱛᱩᱢ  ᱫᱚᱦᱚ
ᱢᱮᱪᱤ ᱜᱟᱰᱟ ᱧᱩᱛᱩᱢ ᱛᱮ ᱱᱩᱣᱟ ᱚᱧᱪᱚᱞ ᱨᱮᱱᱟᱜ ᱧᱩᱛᱩᱢ ᱫᱚᱦᱚ ᱟᱠᱟᱱᱟ ।
ᱠᱚᱱᱚᱠᱞᱟᱞ ᱵᱟᱨᱩᱣᱟ
ᱠᱚᱱᱚᱠᱞᱟᱞ ᱵᱟᱨᱩᱣᱟ (᱑᱘᱗᱒ ᱑᱙᱔᱐) ᱫᱚ ᱟᱥᱟᱢ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱚᱱᱚᱞᱤᱭᱟᱹ, ᱜᱟᱱᱟᱝᱤᱭᱟᱹ, ᱱᱟᱜᱟᱢᱤᱭᱟᱹ ᱟᱨ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ, ᱡᱟᱦᱸᱭ ᱫᱚ ᱡᱟᱹᱥᱛᱤ ᱠᱟᱛᱮ ᱤᱝᱞᱤᱥ ᱯᱟᱹᱨᱥᱤ ᱛᱮ ᱚᱞ ᱟᱠᱟᱫᱼᱟᱭ ᱾ ᱩᱱᱤ ᱫᱚ ᱡᱳᱱᱟᱠᱤ ᱚᱢᱚᱲ ᱨᱤᱱᱤᱡ ᱢᱤᱫ ᱥᱟᱶᱦᱮᱫᱤᱭᱟᱹ ᱠᱟᱱᱟᱭ, ᱱᱚᱶᱟ ᱚᱠᱛᱚ ᱫᱚ ᱟᱥᱟᱢᱤᱥ ᱥᱟᱶᱦᱮᱫ ᱨᱮᱭᱟᱜ ᱨᱳᱢᱟᱱᱴᱤᱠ ᱚᱠᱛᱚ ᱠᱟᱱᱟ᱾ ᱩᱱᱤ ᱫᱚ ᱑᱙᱒᱔ ᱥᱟᱞ ᱨᱮ ᱟᱥᱟᱢ ᱨᱮᱭᱟᱜ ᱰᱤᱵᱽᱨᱩᱜᱚᱲ ᱦᱚᱱᱚᱛ ᱨᱮ ᱦᱩᱭ ᱞᱮᱱ ᱟᱥᱟᱢ ᱥᱟᱦᱤᱛᱭᱚ ᱥᱟᱵᱷᱟ ᱨᱤᱱᱤᱡ ᱯᱟᱨᱥᱮᱛ ᱛᱟᱦᱮᱸ ᱠᱟᱱᱟᱭ ᱾ ᱑᱙᱒᱙ ᱨᱮ ᱩᱱᱤ ᱫᱚ ᱟᱥᱟᱢ ᱨᱮᱭᱟᱜ ᱥᱚᱝᱥᱚᱫᱽ ᱥᱚᱵᱷᱟ ᱨᱮ ᱵᱟᱪᱷᱚᱱ ᱞᱮᱱᱟᱭ ᱾ ᱩᱱᱤ ᱫᱚ ᱵᱷᱟᱭᱮᱥᱨᱚᱭ ᱪᱟᱪᱞᱟᱣᱤᱭᱟᱹ ᱵᱟᱹᱭᱥᱤ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱠᱟᱢᱟᱨᱩᱯᱟ ᱚᱱᱩᱥᱚᱱᱫᱷᱟᱱ ᱥᱚᱢᱤᱛᱤ (ᱚᱥᱟᱢ ᱨᱤᱥᱚᱨᱪ ᱥᱳᱥᱟᱭᱴᱤ) ᱨᱤᱱᱤᱡ ᱵᱩᱱᱤᱭᱟᱹᱫᱤ ᱯᱟᱨᱥᱮᱛ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱚ ᱫᱚ ᱵᱨᱤᱴᱤᱥ ᱥᱚᱨᱠᱟᱨ ᱠᱷᱚᱱ "ᱨᱟᱭᱵᱟᱫᱽᱫᱩᱨ" ᱢᱟᱹᱱ ᱮ ᱧᱟᱢ ᱞᱮᱫ ᱛᱟᱦᱮᱸᱫ᱾
ᱠᱟᱹᱢᱤ
ᱟᱡᱟᱜ ᱯᱩᱛᱷᱤ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱟᱥᱟᱢ ᱨᱮᱱᱟᱜ ᱮᱛᱚᱦᱚᱵ ᱱᱟᱜᱟᱢ, ᱥᱮᱫᱟᱭ ᱠᱷᱚᱱ ᱜᱮᱞ ᱛᱩᱨᱩᱭ ᱥᱟᱭ ᱥᱟᱹᱦᱤᱛ ᱦᱟᱹᱵᱤᱡ ᱠᱟᱢᱟᱨᱩᱯᱟ ᱨᱮᱱᱟᱜ ᱥᱮᱫᱟᱭ ᱱᱟᱜᱟᱢ ᱟᱨ ᱢᱟᱱᱩᱣᱟᱞ ᱚᱯᱷ ᱠᱚ-ᱚᱯᱚᱨᱮᱴᱤᱵᱽ ᱥᱚᱥᱟᱭᱴᱤᱡᱽ ᱤᱱ ᱟᱥᱟᱢ ᱾ ᱩᱱᱤ ᱫᱚ ᱡᱳᱱᱟᱠᱤ ᱢᱮᱜᱽᱡᱤᱱ ᱨᱤᱱᱤᱡ ᱮᱰᱤᱴᱚᱨ ᱦᱚᱸᱭ ᱛᱟᱦᱮᱸ ᱠᱟᱱᱟ ᱠᱤᱪᱷᱩ ᱪᱟᱸᱫᱚ ᱞᱟᱹᱜᱤᱫ᱾
ᱥᱟᱢᱟᱝ ᱥᱤᱭᱟᱝ ᱦᱚᱱᱚᱛ
ᱥᱟᱢᱟᱝ ᱥᱤᱭᱟᱝ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱠᱟᱱᱟ ᱾
ᱱᱟᱜᱟᱢ
᱑᱙᱘᱙ ᱥᱟᱞ ᱨᱮ ᱴᱚᱴᱷᱟ ᱫᱤ ᱯᱟᱪᱮ ᱥᱤᱭᱟᱝ ᱦᱚᱱᱚᱛ ᱠᱷᱚᱱ ᱥᱟᱢᱟᱝ ᱥᱤᱭᱟᱝ ᱨᱮ ᱩᱪᱟᱹᱲ ᱞᱮᱱ ᱛᱟᱦᱮᱸᱫ ᱾ ᱜᱮᱞ ᱥᱮᱨᱢᱟ ᱛᱟᱭᱚᱢ ᱫᱚ, ᱑᱙᱙᱙ ᱥᱟᱞ ᱨᱮ, ᱪᱮᱛᱟᱱ ᱥᱤᱭᱟᱝ ᱦᱚᱱᱚᱛ ᱛᱮᱭᱟᱨ ᱞᱟᱹᱜᱤᱫ ᱛᱮ ᱦᱚᱱᱚᱛ ᱫᱚ ᱦᱟᱯᱟᱴᱤᱧ ᱞᱮᱱ ᱛᱟᱦᱮᱸᱫ ᱾ ᱥᱟᱢᱟᱝ ᱥᱤᱭᱟᱝ ᱦᱚᱱᱚᱛ ᱫᱚ ᱢᱟᱬᱟᱝ ᱰᱤᱵᱩᱼᱢᱟᱨᱚᱝ ᱵᱚᱝᱥᱚ ᱦᱚᱛᱮᱛᱮ ᱵᱟᱥᱟ ᱞᱮᱱ ᱛᱟᱦᱮᱸᱫ ᱟᱨ ᱛᱟᱭᱚᱢ ᱛᱮ ᱛᱟᱨᱟ ᱯᱟᱫᱟᱢ ᱵᱚᱝᱥᱚ (ᱟᱹᱫᱤ ᱨᱤᱱ ᱩᱯᱼᱟᱹᱫᱤᱵᱟᱹᱥᱤ) ᱦᱚᱛᱮᱛᱮ ᱞᱟᱜᱟ ᱞᱮᱫᱮᱭᱟ ᱛᱟᱦᱮᱸᱫ ᱾
ᱚᱛᱱᱚᱜ
ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱯᱟᱥᱤᱜᱷᱟᱴ ᱨᱮ ᱢᱮᱱᱟᱜᱼᱟ ᱾ ᱥᱟᱢᱟᱝ ᱥᱤᱭᱟᱝ ᱦᱚᱱᱚᱛ ᱫᱚ ᱔,᱐᱐᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱕᱔᱖ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ, ᱤᱱᱰᱚᱱᱮᱥᱤᱭᱟ ᱨᱮᱱᱟᱜ ᱱᱤᱭᱟᱥ ᱫᱤᱯ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾
ᱠᱷᱚᱸᱰ
ᱱᱤᱭᱟᱹ ᱦᱚᱱᱚᱛ ᱨᱮ ᱕ ᱜᱚᱴᱟᱝ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱢᱮᱱᱟᱜᱼᱟ: ᱯᱟᱝᱜᱤᱝ, ᱱᱟᱨᱤᱼᱠᱚᱭᱩ, ᱯᱟᱥᱤᱜᱷᱟᱴ ᱯᱟᱪᱮ, ᱯᱟᱥᱤᱜᱷᱟᱴ ᱥᱟᱢᱟᱝ ᱟᱨ ᱢᱮᱵᱚ ᱾ ᱱᱚᱶᱟ ᱡᱚᱛᱚ ᱚᱨᱩᱬᱟᱪᱚᱞ ᱥᱟᱢᱟᱝ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱦᱚᱱᱚᱛ ᱨᱮ ᱖ ᱜᱚᱴᱟᱝ ᱢᱚᱱᱰᱚᱞ ᱢᱮᱱᱟᱜᱼᱟ: ᱢᱮᱵᱚ, ᱱᱟᱢᱥᱤᱝ, ᱥᱤᱞᱮᱼᱳᱭᱟᱱ, ᱯᱟᱥᱤᱜᱷᱟᱴ, ᱵᱤᱞᱟᱴ ᱟᱨ ᱨᱩᱠᱥᱤᱱ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:1989 establishments in Arunachal Pradesh
ᱥᱩᱸᱫᱽᱨᱤ ᱩᱛᱚᱢᱪᱚᱸᱫᱟᱬᱤ
'''ᱢᱟ.ᱱᱤᱡ ᱥᱩᱸᱫᱽᱨᱤ ᱮ. ᱩᱛᱚᱢᱪᱚᱸᱫᱟᱬᱤ (᱒᱘ ᱥᱮᱯᱴᱮᱢᱵᱚᱨ ᱑᱙᱒᱔ - ᱘ ᱡᱩᱞᱟᱹᱭ ᱒᱐᱑᱓) ᱥᱤᱱᱫᱷᱤ ᱯᱟᱹᱨᱥᱤ ᱨᱤᱱᱤᱡ ᱧᱩᱛᱩᱢᱟᱱ ᱥᱟᱶᱦᱮᱫᱤᱭᱟᱹ ᱠᱟᱱᱟᱭ ᱾ ᱩᱱᱤ ᱦᱚᱛᱮᱛᱮ ᱚᱞ ᱛᱚᱞ ᱟᱠᱟᱱ ᱢᱤᱫ ᱠᱟᱹᱦᱱᱤ ᱡᱟᱣᱨᱟᱱ ᱵᱤᱪᱷᱳᱨᱳ''' ᱞᱟᱹᱜᱤᱫ ᱩᱱᱤ ᱫᱚ ᱥᱮᱨᱢᱟ ᱑᱙᱘᱖ ᱨᱮ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱛᱮᱭ ᱥᱚᱱᱢᱟᱱ ᱟᱠᱟᱱᱟ ᱾ ᱩᱱᱤ ᱫᱚ ᱩᱛᱱᱟᱹᱣᱜ ᱚᱱᱚᱞᱤᱭᱟᱹ ᱮ.ᱡᱮ. ᱩᱛᱛᱚᱢ ᱥᱟᱶ ᱵᱟᱯᱞᱟ ᱥᱟᱹᱜᱟᱹᱭ ᱮ ᱡᱚᱲᱟᱣ ᱞᱮᱫ ᱛᱟᱦᱮᱸᱫ ᱾
᱑᱙᱘᱖ ᱥᱟᱞᱮ ᱨᱮ ᱠᱮᱸᱫᱽᱨᱚ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱦᱚᱛᱮᱛᱮ ᱩᱱᱤ ᱫᱚ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱛᱮ ᱠᱚ ᱢᱟᱹᱱ ᱦᱟᱞᱟᱝ ᱟᱠᱟ ᱫᱮᱭᱟ ᱾ ᱩᱱᱤᱭᱟᱜ ᱥᱤᱱᱫᱷᱤ ᱯᱚᱛᱚᱵ ᱵᱤᱪᱷᱳᱨᱳ ᱞᱟᱹᱜᱤᱫ ᱡᱟᱦᱟᱸ ᱫᱚ ᱟᱨᱮ ᱜᱚᱴᱟᱝ ᱠᱷᱟᱴᱚ ᱠᱟᱹᱦᱱᱤ ᱨᱮᱱᱟᱜ ᱡᱟᱣᱨᱟᱱ ᱠᱟᱱᱟ ᱾
ᱡᱤᱭᱚᱱ
ᱥᱩᱸᱫᱽᱨᱤ ᱩᱛᱛᱚᱢᱪᱚᱸᱫᱟᱬᱤ ᱭᱟᱜ ᱡᱟᱱᱟᱢ ᱫᱚ ᱒᱘ ᱥᱮᱯᱴᱮᱢᱵᱚᱨ ᱑᱙᱒᱔ ᱨᱮ ᱦᱟᱭᱫᱽᱨᱟᱵᱟᱫᱽ ᱥᱤᱸᱫᱷ (ᱱᱤᱛᱚᱜ ᱯᱟᱠᱤᱥᱛᱟᱱ) ᱨᱮ ᱦᱩᱭ ᱞᱮᱱ ᱪᱟᱦᱮᱸᱫ ᱾ ᱤᱝᱨᱮᱡᱽ ᱠᱚ ᱦᱚᱛᱮᱛᱮ ᱥᱤᱸᱫᱷ ᱨᱮᱱᱟᱜ ᱡᱤᱛᱠᱟᱹᱨ ᱠᱷᱚᱱ ᱞᱟᱦᱟ ᱦᱟᱭᱫᱽᱨᱟᱵᱟᱫᱽ ᱫᱚ ᱥᱤᱸᱫᱷ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱦᱟᱹᱞᱤ ᱫᱚ ᱱᱚᱶᱟ ᱫᱚ ᱢᱤᱫ ᱨᱟᱡᱽᱜᱟᱲ ᱨᱩᱯ ᱛᱮᱫᱚ ᱟᱡᱟᱜ ᱛᱷᱤᱛᱤ ᱜᱮᱭ ᱟᱫ ᱩᱛᱟᱹᱨ ᱟᱠᱟᱫ-ᱟ ᱾ ᱤᱠᱷᱟᱹᱱ ᱱᱚᱶᱟ ᱫᱚ ᱥᱮᱪᱮᱫ, ᱥᱟᱶᱦᱮᱫ ᱟᱨ ᱞᱟᱠᱪᱟᱨ ᱨᱮᱱᱟᱜ ᱢᱤᱫ ᱥᱚᱝ ᱯᱩᱨᱩᱱ ᱛᱟᱞᱢᱟ ᱵᱮᱱᱟᱣ ᱛᱟᱦᱮᱸ ᱮᱱᱟ ᱾ ᱡᱚᱛᱚ ᱥᱩᱫᱷᱨᱟᱹᱣ ᱦᱩᱞᱥᱟᱹᱭ ᱠᱚᱜᱮ ᱱᱚᱸᱰᱮᱱᱟᱜ ᱦᱟᱥᱟ ᱨᱮ ᱡᱟᱣᱨᱟ ᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱟᱹᱰᱤ ᱠᱚᱢ ᱩᱢᱮᱨ ᱨᱮ, ᱥᱩᱸᱫᱽᱨᱤ ᱫᱚ ᱦᱚᱲ ᱟᱨ ᱢᱟᱨᱮ ᱠᱟᱛᱷᱟ ᱠᱚ ᱨᱮᱱᱟᱜ ᱢᱤᱫ ᱦᱟᱯᱲᱟᱜ ᱠᱩᱴᱷᱤ ᱥᱟᱶ ᱠᱚ ᱩᱯᱨᱩᱢ ᱞᱮᱫᱮ ᱛᱟᱦᱮᱸᱫ ᱾ ᱡᱟᱦᱟᱸ ᱫᱚ ᱟᱡ ᱨᱤᱱ ᱟᱭᱳ ᱵᱟᱵᱟ ᱦᱚᱛᱮᱛᱮ ᱟᱡ ᱟᱨ ᱟᱹᱰᱤ ᱢᱟᱨᱟᱝ ᱡᱩᱲᱟᱹᱭ ᱜᱷᱟᱨᱚᱸᱡᱽ ᱨᱤᱱ ᱮᱴᱟᱜ ᱜᱤᱫᱽᱨᱟᱹ ᱠᱚ ᱠᱚ ᱟᱸᱡᱚᱢ ᱟᱠᱚ ᱠᱟᱱ ᱛᱟᱦᱮᱸᱫ ᱾ ᱟᱡᱟᱜ ᱡᱩᱣᱟᱹᱱ ᱚᱵᱚᱥᱛᱟ ᱨᱮᱱᱟᱜ ᱚᱠᱛᱚ ᱨᱮ ᱫᱤᱥᱚᱢ ᱡᱟᱠᱟᱛ ᱨᱮ ᱯᱷᱩᱨᱜᱟᱹᱞ ᱦᱩᱞᱞᱟᱹᱭ ᱪᱟᱞᱟᱜ ᱠᱟᱱ ᱛᱟᱦᱮᱸᱫ ᱾ ᱟᱨ ᱩᱱᱤ ᱫᱚ ᱚᱱᱟ ᱠᱚ ᱞᱟᱹᱜᱤᱫ ᱥᱟᱯᱲᱟᱣ ᱨᱮ ᱵᱟᱭ ᱛᱟᱦᱮᱸ ᱠᱟᱱᱟ ᱾ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱨᱮ ᱛᱟᱦᱮᱸᱱ ᱛᱩᱞᱩᱡ ᱦᱚᱸ ᱩᱱᱤ ᱫᱚ ᱢᱤᱫ ᱠᱟᱹᱦᱱᱤᱭ ᱛᱚᱨᱡᱚᱢᱟ ᱠᱮᱫ-ᱟ "ᱵᱷᱟᱫᱩᱨ ᱢᱟᱣᱳ ᱡᱤ ᱵᱟᱦᱟᱫᱩᱨ ᱫᱮᱦ" (ᱢᱤᱫ ᱵᱟᱦᱟᱫᱩᱨ ᱮᱸᱜᱟᱛᱤᱡ ᱢᱤᱫ ᱵᱟᱦᱟᱫᱩᱨ ᱦᱚᱯᱚᱱ ᱮᱨᱟ) ᱾ ᱱᱚᱶᱟ ᱫᱚ ᱟᱡᱟᱜ ᱥᱟᱶᱦᱮᱫ ᱚᱛᱮᱛ ᱨᱮ ᱟᱡᱟᱜ ᱮᱛᱚᱦᱚᱵ ᱛᱟᱦᱮᱸ ᱠᱟᱱᱟ ᱾
ᱥᱤᱨᱯᱷᱟᱹ
ᱥᱮᱵᱤᱭᱚᱛ ᱞᱮᱸᱰ ᱱᱮᱦᱨᱩ ᱥᱟᱱᱛᱤ ᱥᱤᱨᱯᱷᱟᱹ, ᱡᱟᱦᱟᱸᱨᱮ ᱠᱟᱹᱣᱰᱤ ᱥᱤᱨᱯᱷᱟᱹ ᱟᱨ ᱭᱩᱮᱥᱮᱥᱟᱨ ᱨᱮᱱᱟᱜ ᱵᱟᱨ ᱦᱟᱴ ᱨᱮᱱᱟᱜ ᱥᱟᱸᱜᱷᱟᱨ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾
ᱯᱚᱛᱚᱵ 'ᱵᱷᱩᱨᱤ' ᱞᱟᱹᱜᱤᱫ ᱦᱤᱱᱫᱤ ᱰᱟᱭᱨᱮᱠᱴᱚᱨᱮᱴ, ᱢᱤᱱᱤᱥᱴᱨᱤ ᱳᱯᱷ ᱮᱡᱩᱠᱮᱥᱚᱱ ᱯᱟᱦᱴᱟ ᱠᱷᱚᱱ ᱥᱤᱨᱯᱷᱟᱹ ᱾
ᱵᱷᱟᱨᱚᱛ ᱡᱟᱠᱟᱛ ᱥᱤᱸᱫᱷᱤ ᱵᱳᱞᱤ ᱮᱱ ᱥᱟᱦᱤᱛ ᱥᱚᱵᱷᱟ ᱯᱟᱦᱴᱟ ᱠᱷᱚᱱ - ᱑᱐,᱐᱐᱐/ ᱴᱟᱠᱟ ᱨᱮᱱᱟᱜ ᱠᱟᱹᱣᱰᱤ ᱥᱤᱨᱯᱷᱟᱹ ᱑᱙᱘᱕ ᱨᱮ ᱾
᱑᱙᱘᱕ ᱨᱮ ᱯᱚᱛᱚᱵ 'ᱵᱤᱪᱳᱨᱳ' ᱨᱮ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱾
ᱢᱚᱦᱟᱨᱟᱥᱴᱚ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱜᱚᱨᱚᱵᱽ ᱟᱱ ᱥᱤᱨᱯᱷᱟᱹ ᱑᱐᱐,᱐᱐᱐/ ᱴᱟᱠᱟ ᱨᱮᱱᱟᱜ ᱠᱟᱹᱣᱰᱤ ᱥᱤᱨᱯᱷᱟᱹ ᱾
᱒᱐᱐᱕ ᱨᱮ ᱥᱤᱱᱫᱷᱤ ᱯᱟᱹᱨᱥᱤ ᱩᱫᱽᱜᱟᱹᱣ ᱮᱢ ᱞᱟᱹᱜᱤᱫ ᱨᱟᱥᱴᱨᱤᱭᱚ ᱯᱚᱨᱤᱥᱚᱫᱷ ᱮᱱᱥᱤᱯᱤᱮᱥᱮᱞ ᱯᱟᱦᱴᱟ ᱠᱷᱚᱱ ᱞᱟᱭᱤᱯᱷ ᱴᱟᱭᱤᱢ ᱮᱪᱤᱵᱽᱢᱮᱸᱴ ᱥᱤᱨᱯᱷᱟᱹ ᱯᱟᱦᱴᱟ ᱠᱷᱚᱱ ᱕᱐,᱐᱐᱐/ ᱴᱟᱠᱟ ᱨᱮᱱᱟᱜ ᱠᱟᱹᱣᱰᱤ ᱥᱤᱨᱯᱷᱟᱹ ᱾
᱒᱐᱑᱒ ᱨᱮ ᱥᱤᱸᱫᱷᱤ ᱮᱠᱟᱰᱮᱢᱤ, ᱫᱤᱞᱞᱤ ᱯᱟᱦᱴᱟ ᱠᱷᱚᱱ ᱑,᱕᱐,᱐᱐᱐ ᱴᱟᱠᱟ ᱨᱮᱱᱟᱜ ᱯᱩᱨᱚᱥᱠᱟᱨ ᱟᱨ ᱱᱟᱜᱟᱨᱤᱭᱟᱹ ᱥᱤᱨᱯᱷᱟᱹ ᱾
ᱡᱚᱜᱽᱭᱚ ᱫᱚᱛ ᱥᱚᱨᱢᱟ
ᱵᱤᱨ ᱡᱚᱜᱽᱭᱚᱸ ᱫᱚᱛ ᱥᱚᱨᱢᱟ (᱒᱑ ᱚᱠᱴᱚᱵᱚᱨ ᱑᱙᱒᱒ ᱨᱮ ᱛᱚᱠᱷᱚᱛᱜᱚᱰ ᱟᱹᱛᱩ, ᱨᱳᱯᱚᱰ ᱦᱚᱱᱚᱛ, ᱯᱚᱧᱡᱟᱵᱽ ᱴᱚᱴᱷᱟ, ᱥᱤᱧᱚᱛ - ᱔ ᱡᱩᱞᱟᱭ ᱑᱙᱙᱖ ᱱᱟᱶᱟ ᱫᱤᱞᱞᱤ ᱨᱮ) ᱥᱤᱧᱚᱛᱤᱭᱟᱹ ᱡᱚᱱᱚᱥᱚᱸᱜᱷ ᱨᱮᱱᱤᱡ ᱛᱷᱟᱯᱚᱱᱤᱭᱟᱹ ᱥᱚᱦᱮᱛ, ᱑᱙᱖᱗-᱗᱙ ᱨᱮᱱᱟᱜ ᱚᱠᱛᱚ ᱨᱮ ᱚᱢᱨᱩᱛᱥᱚᱨ ᱟᱨ ᱜᱩᱨᱫᱟᱥᱯᱩᱨ ᱥᱚᱝᱥᱚᱫᱤᱭᱟᱹ ᱴᱚᱴᱷᱟ ᱨᱮᱱᱟᱜ ᱧᱮᱞ ᱡᱚᱛᱚᱱ ᱮᱫᱤᱡ ᱯᱩᱱᱟᱱ ᱟᱨ ᱛᱩᱨᱩᱭ ᱟᱹᱱᱤᱡ ᱞᱳᱠᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟ ᱡᱚᱱᱛᱟ ᱯᱟᱴᱤ ᱨᱤᱱᱤᱡ ᱦᱚᱸ ᱱᱮᱛᱟᱭ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛᱤᱭᱟᱹ ᱛᱷᱟᱱᱟᱯᱚᱱ ᱨᱮ ᱩᱱᱤᱭᱟᱜ ᱩᱭᱦᱟᱹᱨᱟᱱ ᱮᱱᱮᱢ ᱯᱚᱧᱡᱟᱵᱽ (ᱠᱟᱸᱜᱽᱰᱟ ᱩᱱᱟ ᱦᱟᱢᱤᱨᱯᱩᱨ ᱟᱨ ᱥᱤᱢᱞᱟ) ᱨᱮᱱᱟᱜ ᱟᱹᱛᱩ ᱴᱚᱴᱷᱟᱨᱮ ᱡᱚᱱᱚᱥᱚᱸᱜᱷ, ᱡᱟᱦᱟᱸ ᱫᱚ ᱱᱤᱛᱚᱜ ᱚᱠᱛᱚ ᱨᱮ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ, ᱢᱤᱫ ᱟᱹᱰᱤ ᱜᱮ ᱧᱩᱛᱩᱢᱟᱱᱟᱜ ᱡᱟᱭ ᱠᱟᱱᱟ ᱾ ᱩᱱᱤ ᱫᱚ ᱑᱙᱙᱐ ᱠᱷᱚᱱ ᱑᱙᱙᱓ ᱫᱷᱟᱹᱵᱤᱡ ᱳᱰᱤᱥᱟ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾
ᱠᱟᱨᱵᱟᱨ ᱨᱮᱫᱚ ᱢᱤᱫ ᱟᱭᱩᱨᱵᱮᱫᱤᱠ ᱛᱤᱠᱪᱷᱤᱭᱟᱹ, ᱩᱱᱤ ᱫᱚ ᱛᱤᱠᱪᱷᱟᱹ ᱨᱮ ᱫᱮᱥᱤ ᱛᱚᱦᱚᱨ ᱨᱮ ᱥᱩᱫᱷᱨᱟᱹᱣ ᱟᱨ ᱛᱤᱠᱪᱷᱟᱹ ᱨᱮᱱᱟᱜ ᱟᱭᱩᱨᱵᱮᱫᱤᱠ ᱦᱚᱨᱟ ᱨᱮᱱᱟᱜ ᱟᱨ ᱦᱚᱸ ᱵᱟᱹᱲᱛᱤ ᱪᱷᱟᱨᱟᱣ ᱞᱟᱹᱜᱤᱫ ᱮ ᱠᱟᱹᱢᱤ ᱟᱠᱟᱫ-ᱟ ᱾ ᱑᱙᱔᱕-᱔᱖ ᱨᱮ ᱵᱟᱝᱜᱟᱞ ᱟᱨ ᱠᱟᱸᱜᱽᱰᱟ-ᱠᱩᱞᱟ ᱜᱷᱟᱹᱴᱤ ᱨᱮ ᱑᱙᱔᱓ ᱨᱮᱱᱟᱜ ᱟᱠᱟᱞ ᱚᱠᱛᱚ ᱨᱮ, ᱩᱱᱤ ᱫᱚ ᱯᱚᱧᱡᱟᱵᱽ ᱨᱮᱹᱱ ᱰᱟᱠᱛᱚᱨ ᱠᱚᱣᱟᱜ ᱢᱤᱫ ᱴᱤᱢ ᱥᱟᱶᱛᱮ ᱟᱠᱟᱞ ᱛᱮ ᱦᱟᱨᱠᱮᱛᱚᱜ ᱠᱟᱱ ᱦᱚᱲ ᱠᱚᱭ ᱚᱣᱟᱨ ᱞᱮᱫ ᱠᱚᱣᱟ ᱾
ᱡᱚᱜᱽᱭᱚᱸ ᱫᱚᱛ ᱫᱚ ᱑᱙᱔᱗ ᱨᱮ ᱦᱤᱨᱞᱟᱹ ᱟᱠᱟᱱ ᱠᱚ ᱚᱣᱟᱨ ᱟᱨ ᱫᱚᱦᱲᱟ ᱛᱮ ᱵᱚᱥᱠᱚᱫ ᱚᱪᱚ ᱠᱚ ᱞᱟᱹᱜᱤᱫ ᱦᱚᱸᱭ ᱠᱟᱹᱢᱤ ᱞᱮᱫ-ᱟ ᱟᱨ ᱟᱡᱟᱨᱤᱭᱟᱹ ᱠᱚ ᱛᱤᱠᱪᱷᱟᱹ ᱞᱟᱹᱜᱤᱫ ᱜᱚᱲᱚ ᱥᱚᱦᱚᱫ ᱮ ᱮᱢᱟᱫ ᱠᱚ ᱛᱟᱦᱮᱸᱫ ᱾
ᱢᱚᱠᱠᱟ
ᱢᱩᱦᱟᱢᱢᱟᱫᱽ ᱥᱟᱞᱞᱮᱞᱟᱦᱩ ᱥᱟᱞᱟᱢ ᱟᱜ ᱡᱟᱱᱟᱢ ᱴᱷᱟᱺᱭ ᱛᱟᱸᱦᱟᱸ ᱠᱚᱨᱟᱱ ᱨᱮᱭᱟᱜ ᱯᱟᱹᱦᱤᱞ ᱦᱟᱲᱟ ᱴᱷᱟᱺᱭ ᱞᱮᱠᱟ ᱛᱮ, ᱢᱚᱠᱠᱟ ᱫᱚ ᱦᱩᱭᱩᱜ ᱠᱟᱱᱟ ᱤᱥᱞᱟᱢ ᱫᱷᱚᱨᱚᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱥᱚᱱᱚᱛ ᱩᱛᱟᱹᱨ ᱴᱷᱟᱺᱭ ᱠᱟᱱᱟ ᱾
ᱚᱛᱱᱚᱜ
ᱢᱚᱠᱠᱟ ᱫᱚ ᱫᱨᱭ ᱯᱟᱦᱴᱟ ᱠᱷᱚᱱ ᱒᱗᱗ ᱢᱤᱴᱟᱨ (᱙᱐᱙ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱟᱨᱟᱜ ᱫᱚᱨᱭᱟ ᱠᱷᱚᱱ ᱢᱚᱠᱠᱟ ᱨᱮᱭᱟᱜ ᱥᱟᱝᱜᱤᱧ ᱰᱚ ᱦᱩᱭᱩᱜ ᱠᱟᱱᱟ ᱘᱐ ᱠᱤᱞᱚ ᱢᱤᱴᱟᱨ (᱕᱐ ᱢᱟᱭᱤᱞ) ᱾ ᱵᱩᱨᱩ ᱛᱟᱞᱟ ᱨᱮᱭᱟᱜ ᱴᱷᱟᱺᱭ ᱜᱮ ᱢᱚᱠᱠᱟ ᱠᱚ ᱢᱮᱛᱟᱣᱟᱜᱼᱟ, ᱱᱤᱭᱟᱹ ᱫᱚ ᱡᱟᱣᱜᱮ ᱦᱚᱞᱚ ᱚᱯᱷ ᱢᱚᱠᱠᱟ ᱠᱚ ᱢᱮᱛᱟᱣᱟᱜᱼᱟ ᱱᱚᱣᱟ ᱴᱚᱴᱷᱟ ᱫᱚ ᱟᱞ-ᱴᱟᱱᱤᱢ ᱵᱮᱰᱟ, ᱵᱟᱠᱠᱟᱦ ᱵᱮᱰᱟ ᱟᱨ ᱟᱵᱽᱠᱩᱣᱟᱨ ᱵᱮᱰᱟ ᱢᱮᱱᱟᱜᱼᱟ ᱾ ᱢᱚᱠᱠᱟ ᱨᱮᱭᱟᱝ ᱥᱮᱨᱣᱟ ᱚᱲᱟᱜ ᱠᱚ ᱴᱚᱴᱷᱟᱠᱤᱭᱟᱹ ᱫᱷᱤᱨᱤ ᱛᱮ ᱠᱚ ᱵᱮᱱᱟᱣ ᱟᱨ ᱟᱥᱚᱠᱟᱭ ᱛᱮ ᱚᱲᱟᱜ ᱠᱚ ᱫᱚ ᱯᱮ ᱛᱟᱞᱟ ᱨᱮᱭᱟᱜ ᱠᱚ ᱵᱮᱱᱟᱣ ᱮᱫᱟ ᱾ ᱱᱟᱦᱟᱜ ᱢᱚᱠᱠᱟ ᱨᱮᱭᱟᱜ ᱚᱛ ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱑,᱒᱐᱐ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱥᱮ ᱚᱱᱟ ᱠᱷᱚᱱ ᱱᱟᱥᱮ ᱵᱟᱹᱲᱛᱤ ᱾
ᱦᱚᱭ-ᱦᱤᱥᱤᱫ
ᱢᱚᱠᱠᱟ ᱨᱮᱭᱟᱜ ᱢᱤᱫᱴᱟᱹᱝ ᱜᱩᱱ ᱫᱚ ᱦᱩᱭᱩᱜ ᱠᱟᱱᱟ, ᱞᱚᱞᱚ ᱦᱚᱭ-ᱦᱤᱥᱤᱫ ᱾ ᱨᱟᱵᱪ ᱨᱮᱭᱟᱜ ᱮᱴᱟᱜ ᱮᱴᱟᱜ ᱡᱟᱭᱜᱟ ᱞᱮᱠᱟ ᱨᱟᱵᱟᱝ ᱨᱤᱛᱩ ᱨᱮ ᱦᱚᱸ ᱞᱚᱞᱚ ᱜᱮ ᱛᱟᱦᱮᱸᱱᱟ ᱾ ᱱᱚᱱᱰᱮ ᱱᱟᱜ ᱫᱤᱱᱟᱹᱢ ᱞᱚᱞᱚᱥᱚᱝ ᱧᱤᱫᱟᱹ ᱑᱘° ᱥᱮᱞᱥᱤᱭᱟᱥ (᱖᱘° ᱯᱷᱟᱨᱟᱱᱦᱟᱭᱤᱴ) ᱟᱨ ᱫᱤᱱ ᱵᱮᱞᱟ ᱓᱐° ᱥᱮᱞᱥᱤᱭᱟᱥ (᱘᱖° ᱯᱷᱟᱨᱟᱱᱦᱟᱭᱤᱴ) ᱦᱟᱹᱵᱤᱡ ᱛᱟᱦᱮᱸᱱᱟ ᱾ ᱞᱚᱞᱚ ᱨᱤᱛᱩ ᱨᱮ ᱫᱚ ᱱᱚᱱᱰᱮ ᱱᱟᱜ ᱞᱚᱞᱚᱥᱚᱝ ᱟᱹᱰᱤ ᱵᱟᱹᱲᱛᱤ ᱦᱩᱭᱩᱜᱼᱟ; ᱫᱤᱱ ᱵᱮᱲᱟ ᱟᱢᱰᱟᱡᱽ ᱔᱐° ᱥᱮᱞᱥᱤᱭᱟᱥ (᱑᱐᱔° ᱯᱷᱟᱨᱮᱱᱦᱟᱭᱤᱴ) ᱦᱟᱹᱵᱤᱡ ᱦᱩᱭᱩᱜ-ᱟ, ᱧᱤᱱᱫᱟᱹ ᱫᱚ ᱓᱐° ᱥᱮᱞᱥᱤᱭᱟᱥ (᱘᱖° ᱯᱷᱟᱨᱮᱱᱦᱟᱭᱤᱴ ) ᱦᱟᱹᱵᱤᱡ ᱯᱦᱮᱰ ᱦᱤᱡᱩᱜᱼᱟ ᱾ ᱢᱚᱠᱟ ᱨᱮ ᱟᱥᱚᱠᱟᱭ ᱛᱮ ᱱᱚᱵᱷᱮᱢᱵᱚᱨ ᱪᱟᱸᱫᱚ ᱠᱷᱚᱱ ᱡᱟᱱᱩᱣᱟᱨᱤ ᱨᱮᱭᱟᱜ ᱛᱟᱞᱟ ᱢᱟᱞᱟ ᱷᱟᱹᱵᱤᱡ ᱡᱟ-ᱜᱮ ᱫᱟᱜ ᱧᱩᱨᱩᱜᱼᱟ ᱾
ᱥᱮᱪᱮᱫ
ᱢᱚᱠᱠᱟ ᱨᱮ ᱦᱮᱨᱮᱞ ᱟᱨ ᱢᱟᱭᱡᱤᱣ ᱠᱚ ᱥᱮᱪᱮᱫᱚᱜ ᱞᱟᱹᱜᱤᱫ ᱟᱹᱰᱤ ᱟᱭᱢᱟ ᱥᱚᱨᱠᱟᱨᱤ ᱟᱨ ᱟᱹᱯᱟᱹᱱ ᱥᱮᱪᱮᱫ ᱟᱥᱲᱟ ᱠᱚ ᱢᱮᱱᱟᱜ ᱟᱠᱟᱫᱟ ᱾ ᱒᱐᱐᱕ ᱥᱮᱨᱢᱟ ᱨᱮ ᱦᱮᱨᱮᱞ ᱠᱚ ᱞᱟᱹᱜᱤᱫ ᱕᱓᱒ ᱜᱚᱴᱟᱝ ᱥᱚᱨᱠᱟᱨᱤ ᱟᱨ ᱟᱹᱯᱟᱹᱱ ᱟᱥᱲᱟ ᱢᱮᱱᱟᱜ ᱟᱠᱟᱫᱟ ᱟᱨ ᱢᱟᱭᱡᱤᱣ ᱠᱚ ᱞᱟᱹᱜᱤᱫ ᱫᱚ ᱖᱘᱑ ᱜᱚᱴᱟᱝ ᱟᱥᱲᱟ ᱠᱚ ᱢᱮᱱᱟᱜᱼᱟ ᱾ ᱥᱚᱨᱠᱟᱨᱤ ᱛᱟᱸᱦᱟᱸ ᱟᱹᱯᱟᱹᱱ ᱟᱥᱲᱟ ᱠᱚ ᱨᱮᱱᱟᱜ ᱥᱮᱪᱮᱫ ᱦᱚᱨᱟ ᱫᱚ ᱦᱩᱭᱩᱜ ᱠᱟᱱᱟ ᱟᱨᱟᱵᱤᱠ, ᱱᱚᱱᱰᱮ ᱫᱚ ᱤᱝᱨᱟᱹᱡᱤ ᱫᱚ ᱫᱚᱥᱟᱨ ᱯᱟᱹᱨᱥᱤ ᱠᱟᱱᱟ ᱾ ᱢᱮᱱ ᱠᱷᱟᱱ ᱡᱮᱜᱮᱫ ᱡᱟᱠᱟᱛ ᱟᱹᱯᱟᱹᱱ ᱟᱥᱲᱟ ᱠᱚ ᱨᱮ ᱤᱝᱨᱟᱹᱡᱤ ᱦᱚᱨᱟ ᱛᱮ ᱥᱮᱪᱮᱫ ᱥᱮᱱᱚᱜ ᱠᱟᱱᱟ ᱾
ᱡᱟᱢᱥᱮᱫᱽᱯᱩᱨ ᱛᱤᱨᱞᱟᱹ ᱠᱚᱞᱮᱡᱽ
ᱡᱟᱢᱥᱮᱫᱽᱯᱩᱨ ᱛᱤᱨᱞᱟᱹ ᱠᱚᱞᱮᱡᱽ ᱫᱚ ᱥᱤᱧᱚᱛ ᱨᱮᱭᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱑᱙᱕᱓ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱛᱤᱨᱞᱟᱹ ᱠᱚᱞᱮᱡᱽ ᱠᱟᱱᱟ ᱾ ᱱᱚᱣᱟ ᱫᱚ ᱥᱤ. ᱢᱮᱦᱛᱟ ᱮ ᱛᱷᱟᱯᱚᱱ ᱟᱠᱟᱫᱟ ᱾ ᱑᱙᱖᱒ ᱨᱮ ᱱᱚᱣᱟ ᱠᱚᱞᱮᱡᱽ ᱟᱡᱟᱜ ᱠᱮᱢᱯᱟᱥ ᱮ ᱧᱟᱢ ᱞᱮᱫᱟ ᱡᱟᱦᱟᱸ ᱫᱚ ᱫᱟᱱᱵᱤᱨ ᱨᱚᱛᱚᱱ ᱴᱟᱴᱟ ᱮ ᱫᱟᱱ ᱞᱮᱫᱟ ᱾
ᱱᱚᱸᱰᱮ ᱫᱚ ᱠᱟᱹᱨᱤ (ᱟᱨᱴᱥ), ᱵᱮᱯᱟᱨ ᱟᱨ ᱥᱟᱬᱮᱥ ᱨᱮ ᱟᱱᱰᱟᱨ ᱜᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱯᱟᱲᱦᱟᱣ ᱦᱩᱭᱩᱜᱼᱟ ᱾ ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ, ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱮᱱ.ᱮ.ᱮ.ᱥᱤ ᱠᱷᱚᱱ "A" ᱜᱽᱨᱮᱰ ᱨᱮᱭᱟᱜ ᱢᱟᱹᱱ ᱮ ᱧᱟᱢ ᱟᱠᱟᱫᱟ ᱾ ᱱᱚᱣᱟ ᱫᱚ ᱭᱩᱱᱤᱵᱷᱟᱨᱥᱤᱴᱤ ᱜᱨᱮᱱᱰ ᱠᱚᱢᱤᱥᱚᱱ ᱦᱚᱛᱮᱛᱮ ᱥᱮᱱᱴᱟᱨ ᱯᱷᱚᱨ ᱯᱳᱴᱮᱥᱤᱭᱟᱞ (ᱥᱤ.ᱯᱤ.ᱤ) ᱞᱮᱠᱟᱛᱮ ᱩᱯᱨᱩᱢ ᱮ ᱧᱟᱢ ᱟᱠᱟᱫᱟ ᱾
ᱠᱚᱞᱮᱡᱽ ᱨᱮᱭᱟᱜ ᱡᱚᱥ ᱫᱚ ᱮᱥ.ᱥᱤ ᱟᱨ ᱮᱥ.ᱴᱤ ᱯᱟᱹᱴᱷᱩᱭᱟᱹ ᱠᱚ ᱪᱮᱛᱟᱱ ᱡᱟᱹᱥᱛᱤ ᱫᱷᱮᱭᱟᱱ ᱮᱢ ᱠᱟᱛᱮ ᱟᱯᱱᱟᱨ ᱨᱮᱱ ᱥᱟᱱᱟᱢ ᱯᱟᱹᱴᱷᱩᱭᱟᱹ ᱠᱚ ᱞᱟᱹᱜᱤᱫ ᱥᱟᱱᱟᱢ ᱞᱮᱠᱟᱱ ᱥᱮᱪᱮᱫ ᱮᱢ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱚᱝᱥᱚᱫᱷᱚᱱ ᱟᱹᱱᱟᱹᱨᱤ ᱒᱐᱑᱗ ᱞᱮᱠᱟᱛᱮ, ᱱᱚᱣᱟ ᱠᱚᱞᱮᱡᱽ ᱡᱷᱟᱨᱠᱷᱚᱸᱰ ᱨᱮ ᱛᱤᱨᱞᱟᱹ ᱠᱚ ᱞᱟᱹᱜᱤᱫ ᱯᱩᱭᱞᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱵᱮᱱᱟᱣᱚᱜᱼᱟ ᱾ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚᱨᱮᱱ ᱪᱟᱱᱥᱮᱞᱚᱨ ᱟᱨ ᱯᱚᱱᱚᱛ ᱜᱚᱢᱠᱮ ᱫᱨᱚᱣᱯᱚᱫᱤ ᱢᱩᱨᱢᱩ ᱱᱚᱣᱟ ᱩᱛᱷᱱᱟᱹᱣ ᱮ ᱦᱮᱸᱼᱥᱟᱹᱨᱤ ᱟᱠᱟᱫᱟ ᱾
ᱴᱷᱟᱶ
ᱱᱚᱣᱟ ᱠᱚᱞᱮᱡᱽ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱡᱟᱢᱥᱮᱫᱽᱯᱩᱨ ᱨᱮᱱ ᱢᱮᱱᱟᱜᱼᱟ ᱾ ᱡᱟᱢᱥᱮᱫᱽᱯᱩᱨ ᱫᱚ ᱥᱮᱫᱟᱭ ᱥᱟᱠᱪᱤ ᱧᱩᱛᱩᱢᱟᱱ ᱢᱤᱫ ᱟᱹᱛᱩ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱑᱙᱑᱙ ᱨᱮ ᱞᱚᱨᱰ ᱪᱮᱢᱥ ᱯᱷᱳᱨᱴ ᱮ ᱧᱩᱢ ᱟᱹᱨᱩ ᱞᱮᱫᱟ ᱾ ᱴᱟᱴᱟ ᱥᱴᱤᱞ ᱨᱮᱱ ᱛᱷᱟᱯᱚᱱᱤᱭᱟᱹ ᱡᱟᱢᱥᱮᱫᱽᱡᱤ ᱱᱚᱥᱚᱨᱣᱟᱱᱡᱤ ᱴᱟᱴᱟ ᱟᱜ ᱧᱩᱛᱩᱢ ᱛᱮ ᱱᱚᱣᱟ ᱥᱚᱦᱚᱨ ᱨᱮᱭᱟᱜ ᱧᱩᱛᱩᱢ ᱡᱟᱢᱥᱮᱫᱽᱯᱩᱨ ᱫᱚᱦᱚ ᱦᱩᱭᱟᱠᱟᱱᱟ ᱾
ᱵᱤᱵᱷᱟᱜᱽ ᱠᱚ
ᱠᱚᱞᱮᱡᱽ ᱨᱮᱭᱟᱜ ᱮᱛᱚᱦᱚᱵ ᱠᱟᱹᱨᱤ (ᱟᱨᱴᱥ) ᱵᱤᱵᱷᱟᱜᱽ ᱥᱟᱶᱛᱮ ᱦᱩᱭ ᱞᱮᱱᱟ ᱾ ᱥᱟᱬᱮᱥ ᱟᱨ ᱵᱮᱯᱟᱨ ᱫᱚ ᱑᱙᱗᱒ ᱟᱨ ᱑᱙᱗᱔ ᱨᱮ ᱥᱮᱞᱮᱫ ᱦᱩᱭ ᱞᱮᱱᱟ ᱾ ᱑᱙᱖᱐ ᱜᱮᱥᱮᱨᱢᱟ ᱚᱠᱛᱚ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱨᱮᱭᱟᱜ ᱚᱱᱟᱨᱥ ᱠᱳᱨᱥ ᱦᱚᱸ ᱥᱮᱞᱮᱫ ᱦᱩᱭ ᱞᱮᱱᱟ ᱾
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱵᱤ.ᱮᱰ ᱟᱨ ᱮᱢ.ᱮᱰ., ᱥᱟᱪᱟᱨᱦᱮ ᱟᱨ ᱫᱟᱜ ᱪᱟᱪᱞᱟᱣ (ᱢᱮᱱᱮᱡᱽᱢᱮᱱᱴ), ᱵᱟᱭᱳ ᱴᱮᱠᱱᱚᱞᱚᱜᱤ, ᱢᱟᱥ ᱠᱚᱢᱤᱣᱱᱤᱠᱮᱥᱚᱱ ᱟᱨ ᱡᱟᱨᱱᱟᱞᱤᱡᱚᱢ, ᱯᱩᱛᱷᱤ ᱥᱟᱧᱪᱟᱱ ᱟᱨ ᱤᱱᱯᱷᱳᱨᱢᱮᱥᱚᱱ ᱥᱟᱬᱮᱥ ᱨᱮ ᱵᱮᱪᱟᱞᱟᱨ, ᱵᱤ.ᱵᱤ.ᱮᱢ, ᱮᱢ.ᱵᱤ.ᱮ, ᱠᱞᱤᱱᱤᱠᱮᱞ ᱱᱤᱣᱴᱨᱮᱥᱚᱱ ᱟᱨ ᱰᱟᱭᱟᱠᱨᱮᱴᱤᱠ ᱞᱮᱠᱟᱱ ᱵᱮᱯᱟᱨᱤᱭᱟᱹ ᱥᱟᱛᱟᱢ‌ ᱠᱚᱸᱭ ᱥᱮᱞᱮᱫ ᱟᱠᱟᱫᱟ ᱾ ᱤᱞᱮᱠᱴᱨᱚᱱᱤᱠᱥ, ᱠᱚᱢᱤᱣᱱᱤᱠᱮᱴᱤᱵᱷ ᱤᱝᱞᱤᱥ, ᱵᱮᱝᱠᱤᱝ ᱟᱨ ᱦᱤᱣᱢᱮᱱ ᱨᱟᱭᱤᱴᱥ ᱟᱨ ᱵᱷᱮᱞᱩ ᱤᱱ ᱮᱰᱩᱠᱮᱥᱚᱱ ᱨᱮ ᱵᱟᱹᱲᱛᱤ ᱯᱟᱲᱦᱟᱣ ᱪᱟᱞᱮᱫ ᱠᱟᱱᱟ ᱾ ᱠᱚᱞᱮᱡᱽ ᱫᱚ ᱜᱟᱱᱫᱷᱤᱭᱟᱱ ᱥᱴᱟᱰᱤᱥ ᱥᱮᱱᱴᱟᱨ ᱯᱷᱚᱨ ᱨᱤᱥᱟᱨᱪ ᱦᱚᱛᱮᱛᱮ ᱠᱷᱚᱸᱫᱽᱨᱚᱱ ᱨᱮᱭᱟᱜ ᱦᱚᱸᱭ ᱯᱟᱨᱥᱟᱞᱟ ᱾
ᱥᱟᱹᱠᱷᱹᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱠᱚᱞᱦᱟᱱ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱭᱟᱜ ᱠᱚᱞᱮᱡᱽ
ᱱᱟᱞᱟ ᱵᱚᱱᱚᱛ
ᱱᱟᱞᱟ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾ ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱡᱟᱢᱛᱟᱲᱟ ᱠᱷᱚᱱ ᱫᱚ ᱒᱗ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱱᱟᱞᱟ 23.92361°N, 87.03528°W ᱨᱮ ᱢᱮᱱᱟᱜᱼᱟ ᱾
ᱱᱟᱞᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱯᱟᱛᱮᱦᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱯᱟᱪᱮ ᱨᱮ ᱡᱟᱢᱛᱟᱲᱟ ᱵᱚᱱᱚᱛ ᱥᱟᱢᱟᱝ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱠᱩᱸᱰᱦᱤᱛ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱠᱷᱚᱭᱨᱟᱥᱚᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱚᱪᱷᱤᱢ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱡᱚᱢᱩᱨᱤᱭᱟ, ᱵᱚᱨᱵᱩᱱᱤ ᱟᱨ ᱥᱚᱞᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱟᱞᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱔᱑᱖.᱖᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱟᱞᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱱᱟᱞᱟ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱱᱟᱞᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱒᱓ ᱜᱚᱴᱟᱝ ᱯᱟᱸᱪᱟᱭᱟᱛ ᱟᱨ ᱒᱕᱑ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾
ᱱᱟᱞᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱯᱟᱸᱪᱟᱭᱟᱛ ᱠᱚᱫᱚ: ᱚᱯᱷᱡᱟᱞᱯᱩᱨ, ᱵᱚᱸᱫᱚᱨᱰᱤᱦᱟ, ᱵᱟᱨᱟᱨᱟᱢᱯᱩᱨ, ᱪᱚᱠᱱᱟᱭᱯᱟᱲᱟ, ᱫᱚᱞᱵᱟᱨ, ᱫᱷᱚᱵᱽᱱᱟ, ᱯᱷᱩᱴᱵᱮᱨᱤᱭᱟ, ᱜᱮᱨᱤᱭᱟ, ᱡᱟᱢᱫᱮᱦᱤ, ᱠᱚᱥᱛᱟ, ᱠᱷᱮᱭᱨᱟ, ᱠᱩᱞᱫᱚᱸᱜᱚᱞ, ᱢᱚᱦᱮᱥᱢᱩᱸᱰᱟᱹ, ᱢᱚᱦᱩᱞᱵᱟᱱᱟ, ᱢᱚᱨᱟᱞᱚ, ᱢᱚᱨᱵᱟᱥᱟ, ᱱᱟᱞᱟ, ᱯᱮᱠᱵᱚᱨ, ᱯᱟᱠᱩᱨᱤᱭᱟᱹ ᱯᱚᱸᱡᱩᱱᱤᱭᱟᱹ, ᱥᱟᱞᱩᱠᱟ, ᱥᱨᱤᱯᱩᱨ ᱟᱨ ᱴᱮᱥᱡᱚᱨᱤᱭᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱟᱞᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱓᱔,᱗᱘᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾ ᱖᱘,᱗᱗᱑ (᱕᱑%) ᱠᱚᱲᱟ ᱟᱨ ᱖᱖,᱐᱐᱙ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸᱱᱟ ᱾ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱣᱟᱣ ᱦᱚᱲ ᱮᱞ ᱫᱚ ᱒᱐,᱐᱑᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱖,᱗᱑᱘ (᱑᱒.᱔᱐%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱔᱘,᱖᱒᱖ (᱓᱖.᱐᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱟᱞᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱗᱔,᱑᱗᱑ ᱜᱚᱴᱟᱝ (᱖᱔.᱖᱓%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱔ ᱖᱕᱕ (᱖᱐%) ᱠᱚᱲᱟ ᱟᱨ ᱒᱙,᱕᱑᱖ (᱔᱐%) ᱛᱤᱨᱞᱟᱹ ᱠᱚ ᱛᱟᱦᱮᱸᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱠᱩᱲᱤ ᱟᱨ ᱠᱚᱲᱟ ᱚᱞ ᱯᱟᱲᱦᱟᱣ ᱛᱟᱞᱟᱨᱮ ᱵᱷᱮᱜᱟᱨ) ᱫᱚ ᱒᱐% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱐᱑ ᱥᱟᱞ ᱨᱮ ᱱᱤᱛᱚᱜ ᱡᱟᱢᱛᱟᱲᱟ ᱦᱚᱱᱚᱛ ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱒᱐᱐᱑ ᱥᱟᱞ ᱨᱮ ᱫᱩᱢᱠᱟᱹ ᱦᱚᱱᱚᱛ ᱨᱮ ᱖᱖᱐,᱒᱓᱓ ᱦᱚᱲᱟᱜ ᱡᱟᱱᱟᱢ ᱯᱟᱹᱨᱥᱤ ᱫᱚ ᱥᱟᱱᱛᱟᱲᱤ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱔᱑.᱑᱗% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱦᱤᱱᱫᱤ ᱖᱑᱕,᱖᱖᱗ ᱜᱚᱴᱟᱝ (᱓᱘.᱓᱙%) ᱟᱨ ᱵᱟᱝᱞᱟ ᱓᱒᱗,᱗᱑᱔ ᱜᱚᱴᱟᱝ (᱒᱐.᱔᱔%) ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱢᱟᱹᱞᱮᱛ ᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱦᱮᱡ ᱥᱮᱱ
ᱚᱡᱚᱭ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱟᱢᱛᱟᱲᱟ ᱦᱚᱱᱚᱛ ᱟᱨ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱛᱟᱞᱟ ᱨᱮ ᱥᱤᱢᱟᱹᱭ ᱵᱮᱱᱟᱣᱟ ᱾ ᱨᱚᱱᱟᱠᱩᱨᱟ ᱜᱷᱟᱴ ᱨᱮ ᱢᱤᱫᱴᱟᱹᱝ ᱯᱚᱞ ᱢᱮᱱᱟᱜᱼᱟ ᱾ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ (ᱢᱟᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒), ᱟᱥᱟᱱᱥᱳᱞ ᱥᱚᱦᱚᱨ (ᱱᱟᱞᱟ ᱠᱷᱚᱱ ᱒᱙ ᱠᱤᱞᱚᱢᱤᱴᱚᱨ) ᱟᱨ ᱟᱥᱟᱱᱥᱳᱞ ᱥᱩᱨᱥᱩᱯᱩᱨ ᱨᱮᱱᱟᱜ ᱠᱳᱞᱮᱭᱟᱨᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱠᱚᱱᱚᱠ ᱨᱮᱞᱮ
ᱠᱚᱱᱚᱠ ᱨᱮᱞᱮ ᱫᱚ ᱥᱤᱧᱚᱛ ᱨᱤᱱᱤᱡ ᱢᱤᱫ ᱮᱱᱮᱡ ᱫᱤᱥᱟᱹ ᱩᱰᱩᱜᱤᱡ (choreographer) ᱟᱨ ᱢᱚᱦᱤᱱᱟᱭᱟᱴᱴᱭᱚᱢ (en:Mohiniyattom) ᱯᱟᱹᱨᱩᱠᱷᱤᱭᱟ ᱠᱟᱱᱟᱭ ᱾ ᱩᱱᱤ ᱫᱚ ᱱᱟᱞᱚᱱᱫᱟ ᱮᱱᱮᱡ ᱠᱷᱚᱸᱫᱽᱨᱚᱝ ᱛᱟᱞᱢᱟ (Nalanda Dance Research Centre) ᱨᱤᱱᱤᱡ ᱵᱩᱱᱤᱭᱟᱹᱫᱤᱭᱟᱹ-ᱫᱤᱥᱟᱹᱼᱩᱫᱩᱜᱤᱡ (the founder-director) ᱟᱨ ᱱᱟᱞᱚᱱᱫᱟ ᱱᱨᱤᱛᱭᱚ ᱠᱟᱞᱟ ᱢᱟᱦᱟᱵᱤᱫᱽᱭᱟᱞᱚᱭᱚ ᱢᱩᱢᱵᱟᱭ ᱨᱤᱱᱤᱡ ᱵᱩᱱᱤᱭᱟᱹᱭᱟᱹᱫᱤᱭᱟᱹ-ᱪᱟᱪᱞᱟᱣᱤᱭᱟᱹ (the founder-principal)  ᱠᱟᱱᱟᱭ ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱥᱮᱪᱮᱫ
ᱠᱚᱱᱚᱠ ᱮᱞᱮ ᱫᱚ ᱜᱩᱡᱽᱨᱟᱴ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡᱟᱜ ᱛᱟᱨᱟ ᱠᱮᱪᱟᱜ ᱜᱤᱫᱽᱨᱟᱹ ᱡᱤᱭᱚᱱ ᱫᱚ ᱥᱟᱱᱛᱤᱱᱤᱠᱮᱛᱚᱱ ᱟᱨ ᱠᱚᱞᱠᱟᱛᱟ ᱨᱮ ᱠᱷᱮᱢᱟᱣ ᱞᱮᱫ ᱛᱟᱦᱮᱸᱫ ᱟᱡ ᱠᱟᱠᱟ (uncle) ᱥᱟᱶ ᱾ ᱥᱟᱱᱛᱤᱱᱤᱠᱮᱛᱚ ᱨᱮ ᱩᱱᱤ ᱫᱚ ᱠᱚᱛᱷᱚᱠᱟᱞᱤ ᱟᱨ ᱢᱚᱦᱤᱱᱤᱭᱟᱴᱴᱚᱢ ᱧᱮᱞ ᱨᱮᱱᱟᱜ ᱫᱟᱣ ᱮ ᱧᱟᱢ ᱛᱟᱦᱮᱸᱫ, ᱡᱟᱦᱟᱸ ᱟᱡᱟᱜ ᱟᱜᱟᱢ ᱡᱤᱭᱚᱱ ᱨᱮ ᱟᱭᱢᱟ ᱜᱚᱲᱚᱭ ᱮᱢᱟᱫ ᱫᱮ ᱛᱟᱦᱮᱸᱫ ᱾  ᱩᱱᱤ ᱫᱚ ᱥᱚᱨᱠᱟᱨᱤ ᱟᱭᱤᱱ ᱠᱚᱞᱮᱡᱽ ᱢᱩᱢᱵᱟᱭ ᱠᱷᱚᱱ ᱟᱭᱤᱱ(LLB) ᱯᱟᱲᱦᱟᱣ ᱠᱟᱛᱮ ᱩᱠᱤᱞ ᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱟᱨ ᱢᱟᱱᱪᱮᱥᱴᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ (University of Manchester) ᱠᱷᱚᱱ ᱡᱮᱡᱟᱹᱛᱤᱭᱟᱹᱨᱤ ᱟᱭᱤᱱ (international law) ᱨᱮ ᱰᱤᱯᱞᱚᱢᱟ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱢᱩᱢᱵᱟᱭ ᱡᱮᱜᱮᱴ ᱵᱤᱨᱫᱟᱹᱜᱟᱲ (University of Mumbai) ᱠᱷᱚᱱ ᱮᱱᱮᱡ ᱨᱮ ᱯᱤᱹᱮᱪᱹᱰᱤ (Ph.D) ᱞᱮᱫ ᱛᱟᱦᱮᱸᱫ ᱾
ᱢᱟᱹᱱ ᱟᱨ ᱥᱤᱨᱯᱷᱟᱹ
ᱠᱚᱱᱚᱠ ᱨᱮᱞᱮ ᱫᱚ ᱑᱙᱘᱙ ᱥᱟᱹᱦᱤᱛ ᱨᱮ ᱜᱩᱡᱽᱨᱟᱴ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱜᱚᱣᱨᱚᱵᱽ ᱥᱤᱨᱯᱷᱟᱹ (Gaurav Puraskar) ᱮ ᱧᱟᱢ ᱟᱠᱟᱫᱼᱟ ᱟᱨ ᱑᱙᱙᱐ ᱥᱟᱹᱦᱤᱛ ᱨᱮ ᱥᱤᱧᱚᱛ ᱨᱮᱱᱟᱝ ᱯᱩᱱ ᱟᱱᱟᱜ ᱢᱟᱨᱟᱝ ᱢᱟᱹᱱ ᱥᱟᱨᱦᱟᱣ ᱯᱚᱫᱽᱢᱚᱥᱨᱤ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱵᱷᱤᱯᱟᱧᱪᱤ ᱨᱩ ᱚᱨᱚᱝ ᱟᱨ ᱮᱱᱮᱡ ᱵᱤᱨᱫᱟᱹᱜᱟᱲ ᱠᱷᱚᱱ ᱒᱐᱐᱕ ᱥᱟᱹᱦᱤᱛ ᱨᱮ `ᱠᱟᱞᱟ ᱵᱷᱤᱯᱟᱧᱪᱤ` ᱧᱩᱢ ᱛᱮᱠᱚ ᱢᱟᱹᱱ ᱪᱷᱟᱹᱴᱭᱟᱹᱨ ᱞᱮᱫᱮ ᱛᱟᱦᱮᱸᱫ ᱾ ᱒᱐᱐᱖ ᱥᱟᱹᱦᱤᱛ ᱨᱮ ᱢᱚᱫᱽᱫᱷᱭᱚ ᱯᱨᱚᱫᱮᱥ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱥᱟᱶᱛᱟ ᱟᱹᱨᱤ ᱮᱱᱮᱡ ᱨᱮ ᱟᱡᱟᱜ ᱥᱚᱨᱮᱥ ᱮᱱᱮᱡ ᱞᱟᱹᱜᱤᱫ ᱛᱮ ᱠᱟᱞᱤᱫᱟᱥ ᱥᱚᱢᱢᱟᱱ (Kalidas Samman) ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱟᱨᱦᱚᱸ ᱥᱚᱝᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱥᱤᱨᱯᱷᱟᱹ (Sangeet Natak Akademi Award) ᱟᱨ ᱮᱢ ᱮᱥ ᱥᱩᱵᱷᱞᱚᱠᱷᱢᱤ ᱥᱤᱨᱯᱷᱟᱹ (M S Subbulakshmi Award) ᱧᱟᱢ ᱞᱮᱫ ᱛᱟᱦᱮᱸᱱᱟᱭ ᱾ ᱒᱐᱑᱓ ᱥᱟᱹᱦᱤᱛ ᱨᱮ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱯᱚᱫᱽᱢᱚ ᱵᱷᱩᱥᱚᱬ ᱥᱤᱨᱯᱷᱟᱹ ᱦᱚᱸ ᱧᱟᱢ ᱞᱮᱫ ᱛᱟᱦᱮᱸᱫ ᱾
ᱚᱞ ᱟᱠᱟᱫ ᱯᱚᱛᱚᱵ
ᱠᱚᱱᱚᱠ ᱨᱮᱞᱮ ᱫᱚ ᱢᱤᱫ ᱚᱱᱚᱞᱤᱭᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱚᱞ ᱟᱠᱟᱫ ᱥᱚᱨᱮᱥ ᱯᱚᱛᱚᱵ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱢᱚᱦᱤᱱᱟᱴᱴᱚᱢ, ᱫᱤ ᱞᱤᱨᱤᱠᱟᱞ ᱰᱮᱱᱥ (Mohinattam, The Lyrical Dance) ᱟᱨ ᱵᱷᱚᱵᱟᱱᱤᱨᱩᱯᱚᱱᱟ, ᱮ ᱦᱮᱱᱰᱵᱩᱠ ᱚᱯᱷ ᱤᱱᱰᱤᱭᱟᱱ ᱰᱟᱱᱥ ᱴᱚᱨᱢᱤᱱᱚᱞᱚᱡᱤ (Bhavaniroopana, A Handbook of Indian Dance Terminology) ᱮᱢᱟᱱ ᱠᱚ ᱾
ᱥᱟᱱᱛᱟᱲ ᱥᱮᱨᱮᱧ
ᱦᱚᱲ ᱦᱚᱯᱚᱱ ᱫᱚ ᱮᱱᱮᱡᱼᱥᱮᱨᱮᱧ ᱟᱹᱰᱤ ᱠᱚ ᱠᱩᱥᱤᱭᱟᱜᱼᱟ᱾ ᱥᱤᱧᱚᱛ ᱩᱯᱚᱢᱟᱦᱟᱫᱤᱥᱚᱢ ᱨᱮᱭᱟᱜ ᱮᱴᱟᱜ ᱡᱟᱹᱛᱤ ᱠᱚ ᱞᱮᱠᱟ ᱜᱮ, ᱥᱟᱱᱛᱟᱲ ᱠᱚᱣᱟᱜ ᱞᱟᱠᱪᱟᱨ ᱦᱚᱸ ᱥᱤᱧᱚᱛ ᱨᱮᱭᱟᱜ ᱢᱩᱬ ᱞᱤᱸᱜᱤᱱ (ᱢᱩᱞᱫᱷᱟᱨᱟ) ᱞᱟᱠᱪᱟᱨ ᱟᱨ ᱯᱟᱪᱮᱭᱟᱭ ᱞᱟᱠᱪᱟᱨ ᱛᱮ ᱟᱹᱰᱤ ᱜᱟᱱ ᱚᱨᱥᱚᱝ ᱟᱠᱟᱱᱟ, ᱢᱮᱱᱠᱷᱟᱱ ᱮᱱᱛᱮᱨᱮᱦᱚᱸ ᱥᱮᱨᱣᱟ ᱮᱱᱮᱡᱼᱥᱮᱨᱮᱧ ᱠᱚᱫᱚ ᱱᱤᱛ ᱦᱚᱸ ᱢᱮᱱᱟᱜ ᱟᱠᱟᱫ ᱜᱮᱭᱟ᱾ ᱥᱟᱱᱛᱟᱲ ᱥᱮᱨᱮᱧ ᱫᱚ ᱦᱤᱱᱫᱩᱥᱛᱟᱱᱤ ᱥᱟᱥᱛᱨᱤᱭᱚ ᱥᱮᱨᱮᱧ ᱠᱷᱚᱱ ᱟᱭᱢᱟ ᱞᱮᱠᱟᱛᱮ ᱵᱷᱮᱜᱟᱨ ᱜᱮᱭᱟ᱾ ᱱᱟᱦᱟᱜ ᱫᱚ ᱥᱟᱱᱛᱟᱲᱤ ᱥᱮᱨᱮᱧ ᱪᱮᱛᱟᱱ ᱨᱮ ᱟᱭᱢᱟ ᱠᱟᱹᱢᱤ ᱦᱩᱭᱟᱠᱟᱱᱟ᱾ ᱥᱟᱱᱟᱢ ᱞᱮᱠᱟᱱ ᱥᱟᱱᱛᱟᱲᱤ ᱮᱱᱮᱡᱼᱥᱮᱨᱮᱧ ᱨᱮᱜᱮ ᱛᱩᱢᱫᱟᱜ ᱟᱨ ᱴᱟᱢᱟᱠ ᱫᱚ ᱵᱮᱵᱷᱟᱨᱚᱜ ᱜᱮᱭᱟ᱾ ᱛᱤᱨᱤᱭᱟᱹ ᱦᱚᱸ ᱥᱟᱱᱛᱟᱲᱤ ᱥᱮᱨᱮᱧ ᱨᱮᱭᱟᱜ ᱢᱤᱫ ᱢᱩᱬᱩᱛ ᱥᱟᱯᱟᱵᱽ ᱞᱮᱠᱟᱛᱮ ᱢᱟᱱᱟᱣᱚᱜᱼᱟ, ᱟᱨ ᱱᱤᱛ ᱦᱚᱸ ᱵᱮᱵᱷᱟᱨᱚᱜ ᱠᱟᱱ ᱜᱮᱭᱟ᱾
ᱥᱟᱯᱟᱵᱽ
ᱥᱮᱫᱟᱭ ᱠᱷᱚᱱ ᱜᱮ ᱥᱟᱱᱛᱟᱲ ᱠᱚᱫᱚ ᱟᱭᱢᱟ ᱞᱮᱠᱟᱱ ᱥᱮᱨᱮᱧ ᱥᱟᱯᱟᱵᱽ ᱠᱚᱠᱚ ᱵᱮᱵᱷᱟᱨ ᱟᱹᱜᱩᱭᱮᱫᱟ, ᱢᱮᱱᱠᱷᱟᱱ ᱞᱟᱛᱟᱨ ᱨᱮᱭᱟᱜ ᱱᱚᱣᱟ ᱫᱚ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱵᱮᱵᱷᱟᱨᱚᱜ ᱠᱟᱱᱟ᱾
ᱛᱩᱢᱫᱟᱜ ᱟᱨ ᱴᱟᱢᱟᱠ
ᱥᱟᱱᱛᱟᱲ ᱠᱚᱣᱟᱜ ᱮᱱᱮᱡᱼᱥᱮᱨᱮᱧ ᱨᱮ ᱵᱟᱨᱭᱟ ᱢᱩᱬᱩᱛ ᱥᱟᱯᱟᱵᱽ ᱫᱚ ᱦᱩᱭᱩᱜ ᱠᱟᱱᱟ ᱱᱚᱣᱟ ᱛᱩᱢᱫᱟᱜ ᱟᱨ ᱴᱟᱢᱟᱠ᱾ ᱱᱚᱣᱟ ᱠᱤᱱ ᱵᱟᱨᱭᱟ ᱥᱟᱯᱟᱵᱽ ᱫᱚ ᱮᱠᱟᱞ ᱛᱮᱜᱮ ᱞᱟᱹᱠᱛᱤᱭᱟ ᱪᱮᱫᱟᱜ ᱥᱮ ᱱᱚᱣᱟᱠᱤᱱ ᱵᱮᱜᱚᱨ ᱥᱮᱨᱮᱧ ᱨᱮᱭᱟᱜ ᱨᱟᱦᱟ ᱛᱮᱫ ᱜᱮ ᱵᱟᱝ ᱦᱤᱡᱩᱜᱼᱟ᱾ ᱮᱱᱮᱡᱼᱥᱮᱨᱮᱧ ᱡᱚᱠᱷᱮᱡ ᱱᱚᱣᱟᱠᱤᱱ ᱫᱚ ᱢᱤᱫ ᱥᱟᱶ ᱨᱩᱻ ᱨᱩᱻ ᱦᱩᱭᱩᱜᱼᱟ, ᱟᱨ ᱡᱟᱦᱟᱸᱭ ᱠᱚ ᱱᱚᱣᱟ ᱠᱚ ᱨᱩᱻᱭᱟ ᱩᱱᱠᱩ ᱫᱚ ᱢᱟᱹᱫᱟᱹᱲᱤᱭᱟᱹ ᱠᱚ ᱢᱮᱛᱟ ᱠᱚᱣᱟ᱾ ᱛᱩᱢᱫᱟᱜ ᱫᱚ ᱜᱩᱞᱟᱺᱰ ᱢᱩᱰᱷᱟᱹᱫ ᱞᱮᱠᱟᱱᱟ, ᱵᱷᱤᱛᱨᱤ ᱫᱚ ᱠᱷᱚᱞ ᱜᱮᱭᱟ᱾ ᱢᱤᱫ ᱢᱚᱠᱟ ᱟᱨ ᱢᱤᱫ ᱛᱤᱞᱟᱹ ᱜᱟᱱ ᱡᱤᱞᱤᱧᱼᱟ᱾ ᱵᱟᱨ ᱱᱟᱠᱷᱟ ᱨᱮ ᱱᱟᱠᱷᱟ ᱨᱮ ᱵᱟᱨᱭᱟ ᱢᱚᱪᱟ ᱟᱨᱵᱟᱝ ᱛᱤᱻ ᱛᱮ ᱠᱚᱴᱟᱵ ᱥᱮ ᱫᱟᱞ ᱞᱟᱹᱜᱤᱫ ᱴᱷᱟᱶ ᱢᱮᱱᱟᱜ ᱟᱠᱟᱫᱼᱟ᱾ ᱚᱱᱟ ᱴᱷᱟᱶ ᱫᱚ ᱠᱷᱟᱨᱮᱱ ᱠᱚ ᱢᱮᱛᱟᱜᱼᱟ᱾ ᱚᱱᱟ ᱴᱷᱟᱶ ᱨᱮ ᱛᱤ ᱛᱮ ᱫᱟᱞ ᱞᱮᱠᱷᱟᱱ ᱨᱟᱲᱟᱝ ᱥᱟᱰᱮ ᱚᱰᱚᱠᱚᱜᱼᱟ᱾ ᱛᱩᱢᱫᱟᱜ ᱨᱮᱭᱟᱜ ᱵᱟᱱᱟᱨ ᱢᱚᱪᱟ ᱫᱚ ᱰᱟᱸᱜᱽᱨᱟ ᱦᱟᱨᱛᱟ ᱛᱮ ᱟᱹᱰᱤ ᱩᱨᱤᱡ ᱛᱮᱠᱚ ᱯᱚᱴᱚᱢᱟ, ᱚᱱᱟ ᱪᱮᱛᱟᱱ ᱨᱮ ᱛᱟᱞᱟ ᱵᱟᱨᱟᱵᱟᱹᱨᱤ ᱨᱮ ᱢᱤᱫ ᱞᱮᱠᱟᱱ ᱦᱟᱥᱟ ᱛᱮ ᱜᱩᱞ ᱜᱮ ᱠᱚ ᱯᱚᱛᱟᱣᱟ᱾ ᱚᱱᱟ ᱜᱩᱞᱟᱹᱭ ᱛᱮᱫ ᱫᱚ ᱠᱷᱟᱨᱮᱱ ᱠᱚ ᱢᱮᱛᱟᱜᱼᱟ᱾ ᱮᱛᱚᱢ ᱱᱟᱠᱷᱟ ᱨᱮᱭᱟᱜ ᱠᱷᱟᱨᱮᱱ ᱠᱷᱚᱱ ᱠᱚᱧᱮ ᱱᱟᱠᱷᱟ ᱠᱷᱟᱨᱮᱱ ᱫᱚ ᱱᱟᱥᱮ ᱢᱟᱨᱟᱝ ᱧᱚᱜ ᱜᱮᱭᱟ᱾ ᱟᱨ ᱴᱟᱢᱟᱠ ᱨᱮᱭᱟᱜ ᱟᱠᱟᱨ ᱫᱚ ᱠᱤᱱ ᱞᱮᱠᱟ ᱫᱷᱟᱨᱟ ᱜᱮᱭᱟ᱾ ᱪᱮᱛᱟᱱ ᱯᱟᱦᱴᱟ ᱫᱚ ᱰᱟᱺᱝᱜᱽᱨᱤ ᱵᱟᱝᱠᱷᱟᱱ ᱠᱟᱰᱟ ᱦᱟᱨᱛᱟ ᱛᱮᱠᱚ ᱫᱟᱞᱚᱵ ᱠᱟᱜᱼᱟ᱾ ᱪᱮᱛᱟᱱ ᱯᱟᱦᱴᱟ ᱫᱚ ᱥᱮᱬᱟ ᱜᱮ ᱡᱷᱚᱜ ᱞᱟᱛᱟᱨ ᱯᱟᱦᱴᱟ ᱫᱳ ᱦᱩᱰᱤᱧ ᱜᱮᱭᱟ᱾ ᱱᱚᱣᱟ ᱫᱚ ᱠᱷᱟᱹᱰᱤ ᱛᱮᱠᱚ ᱜᱩᱰᱟᱹᱣᱟ᱾
ᱨᱟᱹᱲ
ᱥᱟᱱᱛᱟᱲᱤ ᱥᱮᱨᱮᱧ ᱟᱭᱢᱟ ᱞᱮᱠᱟᱱᱟᱜ ᱨᱟᱹᱲ/ᱨᱟᱦᱟ ᱛᱮ ᱥᱮᱨᱮᱧᱚᱜ ᱠᱟᱱᱟ᱾ ᱡᱮᱞᱮᱠᱟ - ᱫᱚᱝ, ᱞᱟᱜᱽᱬᱮ, ᱥᱚᱦᱚᱨᱟᱭ ᱮᱢᱟᱱ᱾ ᱵᱷᱮᱜᱟᱨ ᱵᱷᱮᱜᱟᱨ ᱯᱚᱨᱚᱵᱽ ᱨᱮ ᱱᱚᱣᱟ ᱠᱚ ᱵᱷᱮᱜᱟᱨ ᱵᱷᱮᱜᱟᱨ ᱨᱟᱦᱟ ᱛᱮᱠᱚ ᱥᱮᱨᱮᱧᱟ᱾
ᱮᱨᱱᱮᱥᱴ ᱨᱚᱫᱚᱨᱯᱷᱚᱨᱰ
ᱮᱨᱱᱮᱥᱴ ᱨᱚᱫᱚᱨᱯᱷᱚᱨᱰ ᱫᱚ ᱱᱤᱣ ᱡᱤᱞᱟᱸᱰ ᱨᱮ ᱡᱟᱱᱟᱢᱤᱡ ᱵᱨᱤᱴᱤᱥ (British) ᱡᱟᱜ ᱥᱟᱬᱮᱥᱤᱭᱟᱹ (physicist) ᱠᱟᱱᱟᱭ, ᱡᱟᱦᱟᱸᱭ ᱫᱚ ᱱᱭᱩᱠᱞᱤᱭᱟᱨ ᱡᱟᱜ ᱥᱟᱬᱮᱥ (nuclear physics) ᱨᱩᱱᱤᱡ ᱟᱯᱟᱛ ᱢᱮᱱᱛᱮ ᱵᱟᱰᱟᱭᱚᱜᱼᱟᱭ ᱾ ᱮᱱᱠᱞᱚᱯᱮᱰᱤᱭᱟ ᱵᱨᱩᱴᱟᱱᱤᱠᱟ ᱫᱚ ᱯᱟᱹᱨᱩᱠᱷᱤᱭᱟᱹ ᱯᱟᱭᱛᱟᱨᱤᱭᱟᱹ (experimentalist) ᱢᱮᱱᱛᱮ ᱧᱩᱢ ᱞᱮᱫᱮᱭᱟᱭ ᱢᱟᱭᱠᱮᱞ ᱯᱷᱟᱨᱟᱰᱮ (᱑᱗᱙᱒-᱑᱘᱖᱗) ᱚᱠᱛᱚ ᱠᱷᱚᱱ ᱾ ᱨᱚᱫᱚᱨᱯᱷᱚᱨᱰ ᱫᱚ ᱨᱮᱰᱤᱭᱚ-ᱮᱠᱴᱤᱵᱽ ᱨᱮᱱᱟᱜ ᱟᱫᱷᱟ ᱡᱤᱵᱚᱱ ᱡᱟᱭ ᱛᱮᱫᱼᱮ ᱯᱟᱱᱛᱮ ᱚᱰᱚᱠ ᱞᱮᱫ ᱛᱟᱦᱮᱸᱫ ᱾ ᱚᱱᱟᱨᱮ ᱯᱩᱥᱴᱟᱹ ᱞᱮᱫᱟᱭ ᱪᱤ, ᱢᱤᱫ ᱠᱮᱢᱤᱠᱟᱞ ᱮᱞᱮᱢᱮᱸᱴ ᱨᱮᱱᱟᱜ ᱚᱫᱚᱞ ᱵᱚᱫᱚᱞ ᱦᱩᱭᱩᱜ ᱠᱟᱱᱟ ᱱᱭᱩᱠᱞᱤᱭᱟᱨ ᱴᱨᱟᱸᱥᱢᱩᱴᱮᱥᱚᱱ ᱨᱮ ᱾ ᱚᱱᱟ ᱥᱟᱶᱛᱮ ᱚᱱᱟ ᱠᱤᱱ ᱡᱟᱭ ᱛᱮᱫ ᱠᱚ ᱵᱷᱮᱜᱮᱫ ᱠᱟᱛᱮ ᱧᱩᱢ ᱞᱮᱫᱟᱭ ᱟᱞᱯᱷᱟ ᱟᱨ ᱵᱤᱴᱟ ᱨᱮᱰᱤᱭᱮᱥᱚᱱ ᱾ ᱱᱚᱶᱟ ᱠᱟᱹᱢᱤ ᱫᱚ McGill University ᱨᱮ ᱛᱚᱨᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱞᱟᱹᱜᱤᱫ ᱱᱚᱵᱮᱞ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱑᱙᱐᱘ ᱥᱟᱞᱮ ᱨᱮ ᱾
ᱡᱤᱭᱚᱱ
ᱮᱨᱱᱮᱥᱴ ᱨᱚᱫᱚᱨᱯᱷᱚᱨᱰ ᱫᱚ ᱓᱐ ᱚᱜᱚᱥᱴ ᱑᱘᱗᱑ ᱥᱟᱞᱮᱨᱮ, ᱢᱤᱫ ᱪᱟᱹᱥᱤ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱯᱟᱛ ᱫᱚ ᱡᱮᱢᱥ ᱨᱚᱫᱚᱨᱯᱷᱚᱨᱰ ᱟᱨ ᱮᱸᱜᱟᱛ ᱢᱟᱨᱴᱷᱟ ᱛᱷᱚᱢᱯᱥᱚᱱ ᱧᱩᱛᱩᱢ ᱛᱟᱹᱠᱤᱱ ᱛᱟᱦᱮᱸ ᱠᱟᱱᱟ ᱾ ᱟᱯᱟᱛ ᱡᱮᱢᱥ ᱫᱚ ᱡᱟᱱᱟᱢ ᱫᱤᱥᱚᱢ ᱥᱠᱚᱴᱞᱟᱸᱰ ᱵᱟᱹᱜᱤ ᱠᱟᱛᱮ ᱱᱩᱣ ᱡᱤᱞᱟᱸᱰ ᱛᱮ ᱥᱮᱱ ᱞᱮᱱ ᱛᱟᱦᱮᱸᱫ ᱾ ᱮᱸᱜᱟᱛ ᱫᱚ ᱚᱛᱢᱚᱱ ᱟᱥᱲᱟ ᱢᱟᱪᱮᱛᱟᱹᱱᱤ ᱛᱟᱦᱮᱸᱠᱟᱱᱟ ᱾ ᱨᱚᱫᱚᱨᱯᱷᱚᱨᱰ ᱫᱚ ᱦᱮᱵᱽᱞᱚᱠ ᱟᱥᱲᱟ ᱨᱮ ᱟᱡᱟᱜ ᱥᱮᱪᱮᱫᱼᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱱᱮᱞᱥᱚᱱ ᱵᱤᱨᱫᱟᱹᱜᱟᱲ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱚᱱᱰᱮ ᱠᱷᱚᱱ ᱥᱮᱱᱴᱟᱨ ᱵᱩᱨᱤ ᱵᱤᱨᱫᱟᱹᱜᱟᱲ ᱨᱮ ᱥᱮᱪᱮᱫᱚᱜ ᱨᱮᱱᱟᱜ ᱫᱟᱣᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱡᱟᱜ ᱥᱟᱬᱮᱥ ᱨᱮ ᱱᱟᱯᱟᱭ ᱜᱮᱭᱟᱱ ᱛᱟᱦᱮᱸᱠᱟᱱ ᱠᱷᱟᱹᱛᱤ ᱑᱘᱙᱔ ᱥᱟᱞᱮᱨᱮ ᱧᱩᱢ ᱦᱟᱞᱟᱝ ᱡᱟᱜ ᱥᱟᱬᱮᱥᱤᱭᱟᱹ ᱡᱮ. ᱡᱮ. ᱛᱷᱚᱢᱯᱥᱚᱱ ᱛᱟᱹᱨᱤ ᱨᱮ ᱠᱷᱚᱸᱫᱽᱨᱚᱸᱫᱽ ᱨᱮᱱᱟᱜ ᱫᱟᱣᱮ ᱧᱟᱢ ᱞᱮᱜᱼᱟ ᱾ ᱑᱘᱙᱘ ᱥᱟᱞᱮ ᱨᱮ McGill University ᱨᱮ ᱜᱟᱞᱚᱪᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱠᱮᱜᱼᱟᱭ ᱑᱙᱐᱗ ᱥᱟᱞᱮ ᱫᱷᱟᱹᱵᱤᱡ ᱾ ᱚᱸᱰᱮ ᱠᱟᱹᱢᱤ ᱚᱠᱛᱚ ᱨᱮ ᱱᱤᱣᱠᱞᱤᱭᱟᱨ ᱡᱟᱜ ᱥᱟᱬᱮᱥ ᱨᱮᱱᱟᱜ ᱱᱟᱶᱟ ᱦᱚᱨᱟᱭ ᱩᱫᱩᱜ ᱞᱮᱜᱼᱟ, ᱚᱱᱟ ᱞᱟᱹᱜᱤᱫ ᱑᱙᱐᱘ ᱥᱟᱞᱮ ᱨᱮ ᱱᱚᱵᱮᱞ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾
ᱯᱟᱛᱞᱟ ᱥᱚᱱᱟ ᱯᱟᱭᱛᱟᱨ
ᱨᱚᱫᱚᱨᱯᱷᱚᱨᱰ ᱱᱚᱵᱮᱞ ᱥᱤᱨᱯᱷᱟᱹ ᱧᱟᱢ ᱛᱟᱭᱚᱢ ᱟᱹᱰᱤ ᱧᱩᱢ ᱦᱟᱞᱟᱝ ᱯᱟᱭᱛᱟᱨ ᱠᱟᱹᱢᱤ ᱮᱦᱚᱵᱞᱮᱫ ᱛᱟᱦᱮᱸᱫ ᱦᱟᱨᱱᱥ ᱜᱤᱜᱚᱨ ᱟᱨ ᱮᱨᱱᱮᱥᱴ ᱢᱟᱨᱥᱰᱮᱱ ᱥᱟᱶ ᱑᱙᱐᱙ ᱥᱟᱞᱮ ᱨᱮ ᱾ ᱩᱱᱠᱩ ᱟᱴᱚᱢ (atom) ᱨᱮᱱᱟᱜ ᱱᱭᱩᱠᱞᱤᱭᱟᱨ ᱜᱩᱱ ᱠᱚ ᱯᱟᱱᱛᱮ ᱞᱮᱜ-ᱟ, ᱢᱤᱫ ᱯᱟᱛᱞᱟ ᱥᱚᱱᱟ ᱯᱞᱮᱴ ᱨᱮ ᱟᱞᱯᱷᱟ ᱯᱟᱨᱴᱤᱠᱮᱞ ᱛᱟᱹᱠᱤᱡ ᱠᱟᱛᱮ ᱾ ᱱᱚᱶᱟ ᱨᱮᱱᱟᱜ ᱚᱨᱡᱚ ᱞᱮᱠᱟᱛᱮ ᱑᱙᱑᱑ ᱥᱟᱞᱮ ᱨᱮ ᱨᱚᱫᱚᱨᱯᱷᱚᱨᱰ ᱢᱚᱰᱮᱞ ᱞᱮᱠᱟᱛᱮ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱾ ᱚᱱᱟᱨᱮ ᱯᱩᱥᱴᱟᱣᱞᱮᱫ ᱛᱟᱦᱮᱸᱫ ᱪᱤ, ᱛᱤᱢᱤᱱ ᱜᱟᱱ ᱟᱞᱯᱷᱟ ᱯᱟᱨᱴᱤᱠᱮᱞ ᱠᱚ ᱯᱟᱛᱞᱟ ᱥᱚᱱᱟ ᱨᱮ ᱛᱟᱹᱠᱤᱡ ᱠᱟᱛᱮ ᱱᱟᱥᱮ ᱠᱟᱹᱲᱵᱩᱝ ᱠᱟᱛᱮ ᱠᱚ ᱯᱟᱨᱚᱢᱚᱜ ᱠᱟᱱᱟ, ᱟᱨ ᱛᱤᱢᱤᱱ ᱜᱟᱱ ᱫᱚ ᱛᱟᱹᱠᱤᱡ ᱠᱟᱛᱮ ᱥᱚᱡᱷᱮ ᱠᱚ ᱨᱩᱣᱟᱹᱲ ᱦᱤᱡᱩᱜ ᱠᱟᱱᱟ ᱾ ᱟᱨ ᱛᱤᱢᱤᱱ ᱜᱟᱱ ᱫᱚ ᱚᱱᱟ ᱛᱟᱞᱟᱛᱮ ᱥᱚᱡᱷᱮ ᱠᱚ ᱯᱟᱨᱚᱢᱚᱜ ᱠᱟᱱᱟ ᱾
ᱮᱨᱤᱥᱴᱚᱴᱚᱞ
ᱮᱨᱤᱥᱴᱚᱴᱚᱞ ᱫᱚ ᱢᱤᱫ ᱜᱨᱤᱠ ᱧᱮᱱᱮᱞᱤᱭᱟ. (ᱯᱷᱤᱞᱚᱥᱚᱯᱷᱚᱨ), ᱥᱟᱬᱮᱥᱤᱭᱟ., ᱟᱨ ᱥᱚᱢᱫᱟᱱᱤᱭᱟ.ᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱛᱤᱱᱟ.ᱝ ᱥᱟᱭ ᱯᱩᱛᱷᱤᱭ ᱚᱞᱼᱛᱚᱞ ᱟᱠᱟᱜᱼᱟ, ᱮᱨᱤᱥᱴᱚᱴᱚᱞ ᱯᱞᱮᱴᱳ ᱭᱤᱡ ᱥᱮᱪᱮᱫᱤᱭᱟ. ᱟᱨ ᱡᱮᱜᱮᱛ ᱡᱤᱛᱠᱟ.ᱨᱤᱭᱟ. ᱥᱤᱠᱚᱱᱫᱚᱨ ᱢᱚᱦᱟᱱᱤᱡ ᱜᱩᱨᱩᱭ ᱛᱟᱦᱮᱸ ᱠᱟᱱᱟ ᱾
ᱮᱨᱤᱥᱴᱚᱴᱚᱞ ᱟᱜ ᱡᱟᱱᱟᱢ ᱓᱘᱔ ᱵᱤ. ᱥᱤ. ᱢᱟᱬᱟᱝ ᱨᱮᱜᱮ ᱤᱡᱤᱭᱚᱱ ᱫᱚᱨᱮᱭᱟ ᱨᱮᱭᱟᱜ ᱮᱛᱚᱢ ᱯᱟᱦᱴᱟ ᱨᱮ ᱢᱮᱱᱟᱜ ᱥᱴᱟᱜᱤᱨᱟ ᱧᱩᱛᱩᱢ ᱟᱱ ᱢᱤᱫ ᱱᱟᱜᱟᱨ ᱨᱮ ᱦᱩᱭ ᱞᱮᱱᱟ ᱾ ᱟᱡ ᱵᱟᱵᱟ ᱫᱚ ᱢᱤᱫ ᱥᱮᱪᱮᱫ ᱟᱨ ᱧᱩᱛᱩᱢᱟᱱ ᱦᱚᱲ ᱟᱨ ᱟᱞᱮᱠᱡᱟᱱᱰᱟᱨ (ᱥᱤᱠᱚᱱᱫᱚᱨ) ᱢᱚᱦᱟᱱᱤᱡ ᱜᱚᱲᱚᱢ ᱦᱟᱲᱟᱢ ᱴᱷᱮᱱ ᱨᱟᱡᱽ ᱵᱚᱝᱥᱚ ᱦᱟ.ᱠᱤᱢ ᱞᱮᱠᱟᱛᱮᱭ ᱠᱟ.ᱢᱤ ᱠᱟᱱ ᱛᱟᱦᱮᱸᱫ ᱾ ᱩᱱᱤᱭᱟᱜ ᱯᱩᱭᱞᱩ ᱚᱞᱼᱯᱟᱲᱦᱟᱣ ᱫᱚ ᱚᱲᱟᱜ ᱨᱮᱜᱮ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱟᱨ ᱟᱡ ᱵᱟᱵᱟ ᱜᱮ ᱥᱮᱪᱮᱫ ᱫᱚᱭ ᱮᱢᱟᱭ ᱠᱟᱱ ᱛᱟᱦᱮᱸᱫ ᱾ ᱤᱠᱷᱟ.ᱱ ᱟᱡ ᱵᱟᱵᱟ ᱫᱚ ᱟ.ᱰᱤ ᱞᱚᱜᱚᱱ ᱜᱮ ᱫᱷᱟ.ᱨᱛᱤᱯᱩᱨᱤ ᱠᱷᱚᱱ ᱮ ᱵᱤᱫᱟ.ᱭ ᱮᱱᱟ ᱾ ᱑᱗ ᱵᱚᱨᱥᱚ ᱵᱚᱭᱚᱥ ᱨᱮ ᱟᱡ ᱨᱤᱱ ᱜᱟ.ᱰᱤᱭᱟ.ᱱ ᱩᱱᱤ ᱫᱚ ᱯᱩᱨᱟ. ᱥᱮᱪᱮᱫ ᱟᱢᱮᱴ ᱞᱟ.ᱜᱤᱫ ᱵᱣᱚᱫᱷᱤᱠ ᱥᱮᱪᱮᱫ ᱛᱟᱞᱢᱟ ᱮᱛᱷᱮᱱᱥ ᱠᱚ ᱵᱷᱮᱡᱟ ᱠᱟᱫᱮᱭᱟ ᱾ ᱡᱟᱦᱟᱸ ᱫᱚ ᱤᱱᱟ. ᱚᱠᱛᱚ ᱨᱮᱭᱟᱜ ᱢᱤᱫ ᱢᱟᱨᱟᱝ ᱥᱮᱪᱮᱫ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱥᱟᱱᱟᱥᱤ
ᱮᱛᱷᱮᱱᱥ ᱨᱮ ᱩᱱᱤ ᱧᱩᱛᱩᱢᱟᱱ ᱧᱮᱱᱮᱞᱤᱭᱟ. ᱯᱞᱮᱴᱚᱣᱟᱜ ᱩᱢᱩᱞ ᱨᱮ ᱵᱟᱜᱮ ᱥᱮᱨᱢᱮ ᱫᱷᱟ.ᱵᱤᱡ ᱥᱮᱪᱮᱫ ᱮ ᱯᱮᱦᱲᱟᱣ (practice) ᱠᱮᱜᱼᱟ ᱾ ᱜᱤᱫᱽᱨᱟ. ᱚᱠᱛᱚ ᱠᱷᱚᱱ ᱜᱮ ᱮᱨᱤᱥᱴᱚᱴᱚᱞ ᱟᱡᱟᱜ ᱪᱩᱦᱩᱞ ᱢᱚᱱᱮ ᱟᱨ ᱪᱤᱨᱜᱟ.ᱞ ᱵᱩᱫᱷᱤ ᱨᱮᱭᱟᱜ ᱩᱯᱨᱩᱢ ᱮᱢ ᱮ ᱮᱛᱚᱦᱚᱵ ᱞᱮᱜᱼᱟ ᱾
ᱯᱟᱲᱦᱟᱣ ᱨᱮᱭᱟᱜ ᱢᱩᱪᱟ.ᱫ ᱥᱮᱨᱢᱟ ᱫᱚ ᱩᱱᱤ ᱟᱡ ᱜᱮ ᱮᱠᱟᱰᱮᱢᱤ ᱨᱮ ᱯᱟᱲᱦᱟᱣ ᱠᱚ ᱞᱟ.ᱜᱤᱫ ᱮ ᱪᱷᱩᱴᱟ.ᱣ ᱮᱱᱟ ᱾ ᱮᱨᱤᱥᱴᱚᱴᱚᱞ ᱫᱚ ᱤᱱᱟ. ᱚᱠᱛᱚ ᱨᱤᱱᱤᱡ ᱡᱚᱛᱚ ᱠᱷᱚᱱ ᱵᱩᱫᱷᱤᱼᱟᱱ ᱦᱚᱲ ᱞᱮᱠᱟ ᱠᱚ ᱢᱟᱱᱟᱣ ᱵᱟᱛᱟᱣ ᱮ ᱠᱟᱱ ᱛᱟᱦᱮᱸᱱ ᱾ ᱩᱱᱤᱭᱤᱡ ᱜᱩᱨᱩ ᱦᱚᱸ ᱩᱱᱤ ᱫᱚ ᱟ.ᱰᱤ ᱡᱩᱨ ᱮ ᱥᱟᱨᱦᱟᱣ ᱮ ᱠᱟᱱ ᱛᱟᱦᱮᱸᱫ ᱾ ᱓᱔᱗ ᱵᱤ. ᱥᱤ. ᱢᱟᱬᱟᱝ ᱨᱮ ᱯᱞᱮᱴᱳᱣᱟᱜ ᱜᱩᱨ ᱛᱟᱭᱚᱢ ᱮᱨᱤᱥᱴᱚᱴᱚᱞ ᱜᱮ ᱮᱠᱟᱰᱮᱢᱤ ᱨᱤᱱᱤᱡ ᱟᱺᱜᱤᱵᱷᱟ.ᱨᱤᱭᱟ.ᱭ ᱛᱟᱦᱮᱸ ᱠᱟᱱᱟ ᱤᱠᱷᱟ.ᱱ ᱯᱞᱮᱴᱳᱣᱟᱜ ᱥᱮᱪᱮᱫ ᱠᱷᱚᱱ ᱮ ᱪᱷᱤᱱᱜᱟ.ᱣ ᱮᱱ ᱛᱟᱭᱚᱢ ᱩᱱᱤ ᱟᱨ ᱱᱚᱶᱟ ᱛᱟᱠ ᱫᱚ ᱵᱟᱠᱚ ᱮᱢᱟ ᱫᱮᱭᱟ ᱾
ᱢᱟᱪᱮᱫ
ᱟ.ᱰᱤ ᱩᱥᱟ.ᱨᱟ ᱜᱮ ᱮᱨᱤᱥᱴᱚᱴᱚᱞᱟᱜ ᱩᱯᱨᱩᱢ ᱢᱤᱫ ᱡᱷᱚᱛᱚ ᱠᱷᱚᱱ ᱵᱷᱮᱜᱟᱨ ᱢᱟᱪᱮᱛ ᱨᱩᱯᱨᱮ ᱯᱟᱥᱱᱟᱣ ᱮᱱᱟ ᱾ ᱢᱮᱥᱮᱰᱳᱱᱤᱭᱟ ᱠᱷᱚᱱ ᱩᱱᱤ ᱠᱚ ᱦᱚᱦᱚ ᱟᱫᱮᱭᱟ ᱱᱚᱶᱟ ᱠᱷᱟ.ᱛᱤᱨ ᱩᱱᱤ ᱑᱔ ᱵᱚᱪᱷᱚᱨ ᱨᱟᱡᱽ ᱠᱩᱢᱟᱨ ᱮᱞᱮᱠᱡᱮᱸᱰᱚᱨ ᱫᱚ ᱟᱡᱟᱜ ᱛᱤ ᱛᱮ ᱥᱮᱪᱮᱫ ᱮ ᱮᱢᱟᱭ ᱢᱟ ᱾
ᱮᱞᱮᱠᱡᱮᱸᱰᱚᱨ ᱨᱟᱡᱟᱭ ᱵᱮᱱᱟᱣ ᱮᱱ ᱛᱟᱭᱚᱢ ᱮᱨᱤᱥᱴᱚᱴᱚᱞᱟᱜ ᱠᱟ.ᱢᱤ ᱪᱟᱵᱟᱭᱮᱱᱟ ᱟᱨ ᱩᱱᱤ ᱮᱛᱷᱮᱱᱥ ᱮ ᱨᱩᱣᱟ.ᱲ ᱮᱱᱟ ᱾ ᱤᱠᱷᱟ.ᱱ ᱮᱞᱮᱠᱡᱮᱱᱰᱚᱨ ᱢᱟᱦᱟᱱ ᱨᱟᱡᱟᱭ ᱵᱮᱱᱟᱣ ᱮᱱ ᱛᱟᱭᱚᱢ ᱦᱚᱸ ᱩᱱᱤ ᱟᱡᱤᱡ ᱜᱩᱨᱩ ᱴᱷᱮᱱ ᱫᱷᱟ.ᱨᱛᱤ ᱫᱚ ᱵᱟᱭ ᱦᱤᱲᱤᱧ ᱞᱮᱜᱼᱟ ᱟᱨ ᱛᱟᱞᱟᱼᱛᱟᱞᱟᱨᱮ ᱥᱟᱬᱮᱥ ᱯᱚᱲᱦᱚᱱ ᱟᱨᱵᱟᱝ ᱠᱷᱚᱡᱽᱼᱛᱚᱞᱟᱥ ᱨᱮ ᱮᱨᱤᱥᱴᱚᱴᱚᱞ ᱮ ᱜᱚᱲᱚ ᱥᱚᱦᱚᱫ ᱮ ᱠᱟᱱ ᱛᱟᱦᱮᱸᱫ ᱾ ᱮᱨᱤᱥᱴᱚᱴᱚᱞ ᱜᱟᱞᱚᱪ ᱮᱢ ᱚᱠᱛᱚᱨᱮ ᱜᱷᱟᱱᱮ ᱜᱮ ᱦᱤᱞᱟ.ᱣ ᱟᱠᱟᱭ ᱛᱟᱦᱮᱸᱱ ᱛᱟᱦᱮᱫ ᱚᱱᱟᱛᱮ ᱛᱤᱱᱟ.ᱝ ᱚᱠᱛᱚ ᱛᱟᱭᱚᱢ ᱫᱚ ᱟᱡᱟᱜ ᱪᱟ.ᱭᱪᱚᱞᱚᱱ ᱞᱮᱠᱟ ᱛᱮᱜᱮ ᱯᱮᱨᱤᱯᱮᱴᱮᱴᱤᱠᱥ (peripatetic) ᱠᱚ ᱵᱤᱠᱱᱟ.ᱣ ᱠᱮᱫᱮᱭᱟ ᱾
ᱮᱨᱤᱥᱴᱚᱴᱚᱞ ᱟ.ᱰᱤ ᱜᱟᱱ ᱮ ᱚᱞᱼᱛᱚᱞ ᱞᱮᱜᱼᱟ, ᱡᱟᱦᱟᱸ ᱫᱚ ᱚᱠᱛᱚ ᱥᱟᱶᱛᱮ ᱵᱷᱟᱨᱟᱵᱷᱟᱴ ᱞᱮᱱᱟ ᱩᱱᱤᱭᱟᱜ ᱒᱐᱐ ᱜᱚᱴᱟᱝ ᱚᱞᱼᱛᱚᱞ ᱠᱷᱚᱱ ᱢᱚᱴᱷᱮ ᱓᱐ ᱜᱚᱴᱟᱝ ᱥᱟᱨᱮᱡ ᱛᱟᱦᱮᱸᱭᱮᱱᱟ ᱡᱟᱦᱟᱸ ᱠᱷᱚᱱ ᱟᱡᱟᱜ ᱡᱤᱭᱚᱱ ᱟᱨ ᱜᱟᱞᱚᱪ ᱤᱫᱤ ᱠᱟᱛᱮ ᱵᱟᱰᱟᱭ ᱧᱟᱢ ᱞᱮᱱᱟ ᱾ ᱮᱨᱤᱥᱴᱚᱴᱚᱞ ᱫᱟᱨᱟᱭ ᱛᱮ ᱚᱞᱼᱛᱚᱞ ᱟᱠᱟᱱ ᱟᱫᱷᱟ ᱫᱚ ᱛᱮᱦᱮᱧ ᱦᱚᱸ ᱠᱮᱨᱮᱥᱛᱟᱱ ᱥᱟᱶᱛᱟ ᱫᱚᱭ ᱨᱤᱡᱷᱟ.ᱣᱜ ᱠᱟᱱ ᱜᱮᱭᱟ ᱾ ᱩᱱ ᱚᱠᱛᱚᱨᱮ ᱡᱷᱚᱛᱚ ᱠᱷᱚᱱ ᱢᱟᱨᱟᱝ ᱮᱴᱠᱮᱴᱚᱬᱮ ᱫᱚ ᱱᱚᱶᱟ ᱛᱟᱦᱮᱸ ᱠᱟᱱᱟ, ᱚᱱᱟ ᱚᱠᱛᱚ ᱨᱮᱭᱟᱜ ᱚᱱᱚᱞ ᱠᱚᱫᱚ ᱡᱚᱛᱚᱱ ᱠᱟᱛᱮ ᱫᱚᱦᱚᱭ ᱨᱮᱭᱟᱜ ᱰᱟᱦᱟᱨ ᱛᱮᱦᱮᱧ ᱞᱮᱠᱟ ᱴᱷᱟ.ᱣᱠᱟ. ᱟᱨ ᱚᱨᱥᱚᱝ ᱟᱱᱟᱜ ᱫᱚ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱠᱷᱟ.ᱛᱤᱨ ᱟ.ᱰᱤᱜᱟᱱ ᱩᱱᱤᱭᱟᱜ ᱚᱞᱼᱛᱚᱞ ᱛᱮᱦᱮᱧ ᱨᱟᱠᱷᱟ ᱫᱩᱜᱨᱮ ᱵᱟ.ᱱᱩᱜ ᱟᱱᱟ ᱾
ᱥᱟᱬᱮᱥ
ᱮᱨᱤᱥᱴᱚᱴᱚᱞ ᱟᱜ ᱠᱷᱚᱡᱽ ᱛᱚᱞᱟᱥ ᱠᱷᱚᱱ ᱡᱚᱛᱚ ᱠᱷᱚᱱ ᱵᱟ.ᱲᱛᱤ ᱱᱤᱥᱛᱟ.ᱨ ᱢᱚᱦᱚᱛ ᱫᱚ ᱯᱟᱞᱮ ᱡᱤᱣᱤ ᱥᱟᱬᱮᱥ ᱟᱨᱵᱟᱝ ᱡᱟᱱᱚᱣᱟ ᱥᱟᱬᱮᱥ ᱪᱮᱛᱟᱱ ᱨᱮᱜᱮ ᱦᱩᱭ ᱟᱠᱟᱱᱟ ᱾ ᱱᱚᱶᱟ ᱠᱷᱚᱡᱽ ᱛᱚᱞᱟᱥ ᱠᱚ ᱧᱮᱞ ᱠᱟᱛᱮ ᱛᱮᱦᱮᱧ ᱦᱚᱸ ᱦᱟᱦᱟᱲᱟ ᱜᱮ ᱵᱩᱡᱷᱟ.ᱣᱜᱼᱟ ᱡᱮ ᱥᱟᱬᱮᱥᱤᱭᱟ. ᱰᱟᱦᱟᱨ ᱨᱮ ᱱᱤᱛᱚᱜᱟᱜ ᱨᱩᱯ ᱩᱱᱤ ᱪᱮᱫ ᱞᱮᱠᱟᱨᱮ ᱵᱮᱵᱷᱟᱨ ᱨᱮᱭ ᱟ.ᱜᱩ ᱫᱟᱲᱮᱭᱟᱫᱼᱟ ᱾ ᱫᱤᱱ ᱨᱮᱭᱟᱜ ᱛᱤᱱᱟ.ᱝ ᱚᱠᱛᱚ ᱫᱚ ᱩᱱᱤ ᱫᱚᱨᱮᱭᱟ ᱠᱟᱛᱟ ᱨᱮᱜᱮᱭ ᱠᱷᱮᱢᱟᱣ ᱛᱟᱦᱮᱸᱱ ᱫᱚᱨᱮᱭᱟ ᱡᱤᱣᱤ ᱠᱚ ᱪᱮᱛᱟᱱᱨᱮ ᱯᱚᱲᱦᱚᱱ (study) ᱛᱩᱞᱩᱡ ᱩᱱᱤ ᱟᱡ ᱟᱡᱟᱜ ᱦᱩᱸᱥᱨᱮ ᱵᱟᱭ ᱛᱟᱦᱮᱸᱱ ᱛᱟᱦᱮᱫ ᱟᱨ ᱩᱱᱤ ᱡᱟᱦᱟᱸ ᱜᱮ ᱪᱮᱬᱮ ᱪᱤᱯᱨᱩᱜ ᱪᱮᱛᱟᱱᱨᱮ ᱦᱟᱱᱟ ᱱᱷᱟᱣᱟᱭ ᱯᱚᱲᱦᱚᱱ ᱛᱟᱦᱮᱸᱱ, ᱚᱱᱟ ᱨᱮᱭᱟᱜ ᱥᱟ.ᱨᱤ ᱛᱮᱫ ᱟᱨᱵᱟᱝ ᱢᱟ.ᱱᱼᱢᱚᱦᱚᱛ ᱫᱚ ᱛᱮᱦᱮᱧ ᱫᱷᱟ.ᱵᱤᱡ ᱵᱟᱭ ᱠᱟ.ᱢᱤ ᱞᱮᱜᱼᱟ ᱾
ᱠᱷᱚᱸᱫᱽᱨᱚᱸᱫᱽ
ᱮᱨᱤᱥᱴᱚᱴᱚᱞ ᱠᱷᱚᱸᱫᱽᱨᱚᱸᱫᱽ ᱫᱚ ᱟ.ᱰᱤ ᱡᱩᱨ ᱮ ᱠᱩᱥᱤᱭᱟᱜ ᱛᱟᱦᱮᱸᱫ ᱾ ᱵᱟ.ᱲᱛᱤ ᱞᱮᱠᱟᱛᱮ ᱱᱚᱝᱠᱟᱱ ᱥᱟᱛᱟᱢ ᱪᱮᱛᱟᱱ ᱨᱮ ᱡᱟᱦᱟᱸ ᱫᱚ ᱢᱟ.ᱱᱢᱤᱭᱟᱜ ᱵᱮᱵᱷᱟᱨ ᱥᱟᱶ ᱡᱩᱲᱟ.ᱭ ᱠᱟᱛᱮ ᱛᱟᱦᱮᱸᱱᱟ ᱡᱮᱞᱮᱠᱟ ᱢᱟ.ᱱᱢᱤ ᱛᱤᱱ ᱡᱚᱦᱚᱜ ᱜᱮ ᱮᱴᱠᱮᱴᱚᱬᱮ ᱨᱮᱭ ᱧᱩᱨᱩᱜᱼᱟ ᱩᱱᱤ ᱪᱮᱫ ᱞᱮᱠᱟᱨᱮ ᱚᱱᱟᱭ ᱥᱟᱢᱟᱝᱼᱟ ? ᱟᱨ ᱢᱟ.ᱱᱢᱤ ᱭᱟᱜ ᱦᱟᱛᱟᱝ ᱪᱮᱫ ᱞᱮᱠᱟᱭ ᱠᱟ.ᱢᱤᱭᱮᱜᱼᱟ ᱾ ᱥᱟᱶᱛᱟ, ᱦᱚᱲ ᱠᱚ ᱥᱟᱞᱟᱜ ᱡᱩᱲᱟ.ᱭ ᱫᱚᱦᱚᱭ ᱞᱟ.ᱜᱤᱫ ᱠᱟ.ᱢᱤ ᱮᱫ ᱢᱟᱸᱯᱟᱧᱡᱤ (ᱯᱨᱚᱥᱟᱥᱚᱱ) ᱪᱮᱫ ᱞᱮᱠᱟ ᱛᱟᱦᱮᱸᱱ ᱞᱟ.ᱠᱛᱤᱜ ᱠᱟᱱᱟ ᱡᱟᱦᱟᱸ ᱫᱚ ᱞᱮᱛᱟᱲ ᱞᱟ.ᱠᱛᱤᱜ ᱞᱮᱠᱟ ᱠᱟ.ᱢᱤ ᱦᱩᱭᱩᱜ ᱢᱟ ᱾ᱱᱚᱝᱠᱟᱱ ᱠᱩᱠᱞᱤ ᱨᱮᱭᱟᱜ ᱞᱟ.ᱱᱟ.ᱭ ᱧᱟᱢ ᱞᱟ.ᱜᱤᱫ ᱮᱨᱤᱥᱴᱚᱴᱚᱞ ᱟᱡᱟᱜ ᱥᱩᱨᱼᱥᱩᱯᱩᱨ ᱦᱚᱭᱼᱦᱤᱥᱤᱫ ᱪᱮᱛᱟᱱ ᱨᱮ ᱵᱤᱱᱤᱰ ᱵᱮᱵᱷᱟᱨ ᱫᱚᱦᱚᱭ ᱛᱩᱞᱩᱡ ᱟ.ᱰᱤ ᱪᱩᱦᱩᱞ ᱢᱚᱱᱮ ᱥᱟᱶᱛᱮ ᱠᱟ.ᱢᱤ ᱟᱠᱟᱭ ᱛᱟᱦᱮᱸᱱ ᱛᱟᱦᱮᱫ ᱾